**ПРОГРАМА**

**ЗА УПРАВЛЕНИЕ НА ОТПАДЪЦИТЕ**

**ОБЩИНА КАРНОБАТ**

**2014-2020**



**Карнобат, 2015**

**СЪДЪРЖАНИЕ**

[I. ВЪВЕДЕНИЕ 8](#_Toc419806778)

[1. Наименование на общината, административна област и членство на общината в регионално сдружение за управление на отпадъците – наименование на сдружението и неговите членове общини. 9](#_Toc419806779)

[2. Географски, демографски и социално-икономически характеристики на Община Карнобат 11](#_Toc419806780)

[2.1 Териториален обхват 11](#_Toc419806781)

[2.2 Население на община Карнобат (население в града и селата) и средна гъстота на населението 12](#_Toc419806782)

[2.3 Географска и социално-икономическа характеристика на община Карнобат 15](#_Toc419806783)

[2.3.1 Географска характеристика на община Карнобат 15](#_Toc419806784)

[2.3.2 Икономическа характеристика на община Карнобат 20](#_Toc419806785)

[2.3.3 Социална характеристика на община Карнобат 25](#_Toc419806786)

[3. Нормативно основание за изготвяне на програмата и времеви хоризонт 27](#_Toc419806787)

[4. Съдържание на общинската програмата за управление на отпадъците на община Карнобат 28](#_Toc419806788)

[5. Основни цели и основни резултати, които се очакват от изпълнението на програмата 28](#_Toc419806789)

[6. Видове отпадъци, в обхвата на програмата 28](#_Toc419806790)

[II. АНАЛИЗ НА СЪСТОЯНИЕТО НА УПРАВЛЕНИЕТО НА ОТПАДЪЦИТЕ ЗА ОБЩИНА КАРНОБАТ 29](#_Toc419806791)

[1. Анализ на действащите нормативни програми и програмни документи 29](#_Toc419806792)

[1.1 Анализ на националната нормативна рамка 29](#_Toc419806793)

[1.1.1 Рамкова директива за отпадъците (2008/98/ЕО) - РДО 29](#_Toc419806794)

[1.1.2 Закон за опазване на околна среда - ЗООС 29](#_Toc419806795)

[1.1.3 Закон за управление на отпадъците - ЗУО 30](#_Toc419806796)

[1.1.4 Закон за местните данъци и такси - ЗМДТ 31](#_Toc419806797)

[1.1.5 Наредба №2 от 23.07.2014 г. за класификация на отпадъците (издадена от министъра на околната среда и водите и министъра на здравеопазването, обн., ДВ, бр. 66 от 08.08.2014г.) 31](#_Toc419806798)

[1.1.6 Наредба №7 за изискванията, на които трябва да отговарят площадките за разполагане на съоръжения за третиране на отпадъци 32](#_Toc419806799)

[1.1.7 Наредба № 6 за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци в сила от 13.09.2013 г. 32](#_Toc419806800)

[1.1.8 Наредба № 1 от 04 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри (обн., ДВ, бр. 51 от 20.06.2014 г.); 32](#_Toc419806801)

[1.1.9 Наредба за опаковките и отпадъците от опаковки (обн., ДВ, бр. 85/06.11.2012 г., изм. и доп., бр. 76/30.08.2013 г.) 32](#_Toc419806802)

[1.1.10 Наредба за излезлите от употреба моторни превозни средства (Приета с ПМС № 11 от 15.01.2013 г., обн., ДВ, бр. 7 от 25.01.2013 г., в сила от 25.01.2013 г., изм. и доп., бр. 95 от 1.11.2013 г., в сила от 1.11.2013 г.) 33](#_Toc419806803)

[1.1.11 Наредба за излязлото от употреба електрическо и електронно оборудване (приета с ПМС № 256 от 13.11.2013 г., обн. ДВ, бр. 100 от 19.11.2013 г., в сила от 01.01.2014 г.) 34](#_Toc419806804)

[1.1.12 Наредба за разделно събиране на биоотпадъците, приета с ПМС № 275 от 06.12.2013 г. (Oбн. ДВ, бр. 107 от 13.12.2013 г.) 34](#_Toc419806805)

[1.1.13 Наредба за третиране на биоотпадъците, приета с ПМС № 235 от 15.10.2013 г. (Oбн. ДВ, бр. 92 от 22.10.2013 г.) 35](#_Toc419806806)

[1.1.14 Наредба за батерии и акумулатори и за негодни за употреба батерии и акумулатори (приета с ПМС № 351 от 27.12.2012 г., обн. ДВ. бр.2 от 08.01.2013г.) 36](#_Toc419806807)

[1.1.15 Наредба за отработените масла и отпадъчните нефтопродукти (приета с ПМС № 352 от 27.12.2012 г., обн. ДВ. бр.2 от 08.01.2013 г.) 36](#_Toc419806808)

[1.1.16 Наредба № 3 от 05.08.2014 г. за изискванията за реда и начина за инвентаризация на оборудване, съдържащо полихлорирани бифенили, маркирането и почистването му, както и за третирането и транспортирането на отпадъци, съдържащи полихлорирани бифенили (издадена от министъра на околната среда и водите, обн., ДВ, бр. 70 от 22.08.2014 г.) 37](#_Toc419806809)

[1.1.17 Наредба за изискванията за третиране на излезли от употреба гуми (Приета с ПМС № 221 от 14.09.2012 г., обн. ДВ. бр.73 от 25.09.2012 г.) 37](#_Toc419806810)

[1.1.18 Наредба за условията, реда и методите за извършване на екологична оценка на планове и програми 38](#_Toc419806811)

[1.1.19 Наредба за условията и реда за извършване на оценка на въздействието върху околната среда 38](#_Toc419806812)

[1.1.20 Наредба за реда за извършване на търговска дейност с отпадъци от черни и цветни метали 38](#_Toc419806813)

[1.1.21 Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци (обн., ДВ, бр. 111 от 27.12.2013 г.) 39](#_Toc419806814)

[1.1.22 Наредба за управление на строителните отпадъци и за влагане на рециклирани строителни материали, приета с ПМС 277 от 5.11.2012 г. (Oбн., ДВ, бр. 89 от 13.11.2012 г., в сила от 13.11.2012 г.) 39](#_Toc419806815)

[1.2 Анализ на общинската нормативна рамка 39](#_Toc419806816)

[1.2.1 Основен предмет на този анализ е Наредбата за управление на отпадъците на територията на община Карнобат. 39](#_Toc419806817)

[1.2.2 Наредба № 1 за определянето и администрирането на местни такси и цени на услуги на територията на община Карнобат (изменена и допълнена с Решение № 416.І./24.07.2014 г. на Общински съвет-Карнобат); 40](#_Toc419806818)

[1.2.3 Наредба № 3 за опазване на обществения ред и чистотата на територията на община Карнобат (Приета с Решение №51 от 27.05.2004 г. на Общински съвет-Карнобат, посл. изм. и допълнение от 22.05.2014г.); 41](#_Toc419806819)

[1.2.4 Наредба за принудителното изпълнение на заповеди за поправяне, заздравяване или премахване на строежи или части от тях на територията на Община Карнобат (Изменена и допълнена с Решение № 216.І./29.03.2013 г. на Общински съвет – Карнобат; Изменена с Решение № 365.І. от 24.04.2014 г. на Общински съвет-Карнобат). 41](#_Toc419806820)

[1.3 Анализ на програмните документи на национално и общинско ниво (Стратегическа рамка) 41](#_Toc419806821)

[1.3.1 Седма рамкова програма за действие в областта на околната среда /ПДОС/ - 42](#_Toc419806822)

[1.3.2 Национален план за управление на отпадъците - НПУО 42](#_Toc419806823)

[1.3.3 Национален стратегически план за поетапно намаляване на количествата на биоразградимите отпадъците, предназначени за депониране 2010-2020 г. 49](#_Toc419806824)

[1.3.4 Национален стратегически план за управление на отпадъците от строителството и разрушаване на територията на Р България 2011-2020г. 49](#_Toc419806825)

[1.3.5 Общинска програма за опазване на околната среда /ОПООС/. 49](#_Toc419806826)

[1.3.6 Общински план за развитие /ОПР/ на община Карнобат за периода 2014-2020г. 49](#_Toc419806827)

[2. Анализ на състоянието и прогноза за вида, количествата и източниците на отпадъците, образувани на територията на община Карнобат 49](#_Toc419806828)

[2.1 Анализ на битовите отпадъци 50](#_Toc419806829)

[2.1.1 Количества и тенденции на битовите отпадъци в община Карнобат за анализирания период 51](#_Toc419806830)

[2.1.2 Морфологичен състав на битовите отпадъци в община Карнобат 52](#_Toc419806831)

[2.1.3 Количества повторно използвани, рециклирани, оползотворени и обезвредени БО за разглеждания период 57](#_Toc419806832)

[2.2 Анализ на утайките от ПСОВ 59](#_Toc419806833)

[2.3 Анализ на строителните отпадъци - СО 59](#_Toc419806834)

[2.4 Анализ на производствени отпадъци 60](#_Toc419806835)

[2.5 Анализ на специфични отпадъци 60](#_Toc419806836)

[2.5.1 Масово разпространени отпадъци 60](#_Toc419806837)

[2.5.2 Болнични отпадъци 63](#_Toc419806838)

[2.5.3 Биоразградими отпадъци 64](#_Toc419806839)

[3. Анализ на инфраструктурата за управление на отпадъците 64](#_Toc419806840)

[3.1 Инфраструктура за БО 64](#_Toc419806841)

[3.1.1 Депо за депониране на битови отпадъци 66](#_Toc419806842)

[3.1.2 Претоварна станция за отпадъци – Карнобат - ПСО 67](#_Toc419806843)

[3.1.3 Контейнери за разделно събиране на отпадъци от опаковки и на други БО от хартия и картон, метал, пластмаса и стъкло 70](#_Toc419806844)

[3.1.4 Пунктове за изкупуване на БО от хартия и картон, метал, пластмаса и стъкло 71](#_Toc419806845)

[3.1.5 Инфраструктура за разделно събиране на опасни отпадъци от бита 71](#_Toc419806846)

[3.2 Инфраструктура за отпадъци от строителството и разрушаване 72](#_Toc419806847)

[4. Анализ на институционалния капацитет 73](#_Toc419806848)

[4.1 Организационно устройство 73](#_Toc419806849)

[4.2 Финансиране на дейностите по управление на отпадъците 75](#_Toc419806850)

[5. Изготвяне на прогнози за образуваните отпадъци 78](#_Toc419806851)

[III. SWOT АНАЛИЗ 81](#_Toc419806852)

[IV. ЦЕЛИ И ПРИОРИТЕТИ НА ОБЩИНСКАТА ПРОГРАМА ЗА УПРАВЛЕНИЕ НА ОТПАДЪЦИТЕ 83](#_Toc419806853)

[V. ПЛАН ЗА ДЕЙСТВИЕ 83](#_Toc419806854)

[1. Предотвратяване и намаляване на образуването на отпадъците 84](#_Toc419806855)

[1.1 Провеждане на информационна кампания сред обществеността за възможностите за намаляване генерирането на битови отпадъци 84](#_Toc419806856)

[2. Намаляване депонирането на отпадъци от община Карнобат, увеличаване на количествата рециклирани и оползотворени отпадъци 85](#_Toc419806857)

[2.1 Запознаване на обществеността с Претоварна станция за отпадъци – Карнобат и Екопарка, разположен в нея, като място за предаване на разделно събрани отпадъци от бита, едрогабаритни отпадъци от бита, ИУЕЕО – разпечатване на информационни брошури; 86](#_Toc419806858)

[2.2 Закупуване на контейнери за домашно компостиране и биоразградими отпадъци и определяне на места за поставяне; 86](#_Toc419806859)

[2.3 Изграждане на инсталация за компостиране или оползотворяване на биоразградими отпадъци. 87](#_Toc419806860)

[2.4 Участие в реализиране на проект „Изграждане на инсталация за сепариране на смесения битов отпадък на Претоварна станция за отпадъци – Карнобат” 88](#_Toc419806861)

[2.5 Контрол и мониторинг за разделно събиране на отпадъци от отпадъци от опаковки от населението 88](#_Toc419806862)

[2.6 Упълномощаване на длъжностни лица, които да контролират спазване на забраната за изхвърляне на отпадъци, обозначени с маркировка за разделно събиране, в контейнери за смесени битови отпадъци 89](#_Toc419806863)

[2.7 Сключване на договори с фирми по оползотворяване/контрол върху дейностите по третиране на отпадъците от специфичните потоци 89](#_Toc419806864)

[2.8 Разработване и прилагане на информационна система за количеството на приетите опасни отпадъци от домакинства в Екопарка на Претоварна станция за отпадъци и отчитането им пред Общински съвет – Карнобат 90](#_Toc419806865)

[3. Намаляване и постепенно премахване на нерегламентираните замърсявания на територията в общината 91](#_Toc419806866)

[3.1 Почистване на нерегламентираните замърсявания 91](#_Toc419806867)

[3.2 Спазване на наредбата за управление на отпадъците и поддържане на чистотата, издадена съгласно разпоредбите на чл. 19 от ЗУО 91](#_Toc419806868)

[3.3 Закриване и рекултивация на съществуващото депо за битови отпадъци 92](#_Toc419806869)

[3.4 Засилване на контрола по нерегламентирано изхвърляне на отпадъци 92](#_Toc419806870)

[3.5 Информационно – разяснителна кампания сред обществеността 92](#_Toc419806871)

[4. Осигуряване на качествена услуга по управление на отпадъците в община Карнобат 93](#_Toc419806872)

[4.1 Поддържане на ефективна система за организирано събиране и транспортиране на отпадъци 93](#_Toc419806873)

[4.2 Разработване на система за изчисляване размера на таксата за битови отпадъци на база количеството на формирания отпадък 93](#_Toc419806874)

[4.3 Организиране депонирането на отпадъци 95](#_Toc419806875)

[4.4 Укрепване на административния капацитет на общинската администрация 95](#_Toc419806876)

[5. Времеви график и отговорни лица 95](#_Toc419806877)

[5.1 Времеви график за прилагане на мерките от плана за действие 95](#_Toc419806878)

[5.2 Разпределение на отговорностите за прилагане на мерките от плана за действие 98](#_Toc419806879)

[6. Програма за капиталови инвестиции 100](#_Toc419806880)

[7. Прогнозни разходи на Претоварна станция за отпадъци - Карнобат 104](#_Toc419806881)

[8. Експлоатационни разходи на Претоварна станция за отпадъци (ПСО) – Карнобат 105](#_Toc419806882)

[VI. КООРДИНАЦИЯ С ДРУГИ ОБЩИНСКИ ПЛАНОВЕ И ПРОГРАМИ 111](#_Toc419806883)

[1. Национални програмни документи 111](#_Toc419806884)

[1.1 Национален стратегически план за поетапно намаляване количествата на биоразградимите отпадъци, предназначени за депониране 2010-2020 г. 111](#_Toc419806885)

[1.2 Национален стратегически план за управление на отпадъците от строителството и разрушаване на територията на Р. България за периода 2011-2020 г. 111](#_Toc419806886)

[1.3 Национален план за управление на утайките от ПСОВ до 2020г. /проект/ 112](#_Toc419806887)

[*1.4* Трети национален план за изменение на климата 2013 – 2020 г*.* 112](#_Toc419806888)

[1.5 Актуализиран национален план за действие за управление на устойчивите органични замърсители в Р. България 2012-2020г. 112](#_Toc419806889)

[2. Общински програмни документи 112](#_Toc419806890)

[2.1 Областната стратегия за развитие на област Бургас за периода 2014 -2020 г. 112](#_Toc419806891)

[2.2 Общински план за развитие на Община Карнобат 2014-2020г. 113](#_Toc419806892)

[2.3 Проект „Изграждане на регионална система за управление на отпадъците в регион Бургас“ подобект “Изграждане на претоварна станция за отпадъци – Карнобат” 113](#_Toc419806893)

[VII. Система за наблюдение, контрол и отчитане на програмата за управление на отпадъците на Община Карнобат 113](#_Toc419806894)

**СПИСЪК НА СЪКРАЩЕНИЯТА**

|  |  |
| --- | --- |
| ЕК | Европейска комисия |
| ЕС | Европейски съюз |
| ЗБР | Закон за биологичното разнообразие |
| ЗЗТ | Закон за защитените територии |
| ЗМ | Земни маси |
| ЗООС | Закон за опазване на околната среда |
| ЗУО | Закон за управление на отпадъците |
| ЗУТ | Закон за устройството на територията |
| ИАОС | Изпълнителна агенция по околна среда |
| ИУАГ | Излезли от употреба автомобилни гуми |
| ИУЕЕО | Излязло от употреба електрическо и електронно оборудване |
| ИУМПС | Излезли от употреба моторни превозни средства |
| МОСВ | Министерство на околната среда и водите |
| МРО | Масово разпространени отпадъци |
| МС | Министерски съвет |
| МСП | Малки и средни предприятия |
| МФ | Министерство на финансите |
| НПУО | Национален план за управление на отпадъците |
| НСИ | Национален статистически институт |
| НУБА | Негодни за употреба батерии и акумулатори |
| ОБО | Опасни битови отпадъци |
| ОММ | Отработени моторни масла |
| ОПОС | Оперативна програма "Околна среда" |
| ОПР | Общински план за развитие |
| ОПУО | Общинска програма за управление на отпадъците |
| ОС | Околна среда |
| ОСР | Отпадъци от строителство и разрушаване |
| ОУП | Общ устройствен план |
| ПО | Предотвратяване на отпадъците |
| ПСО | Претоварна станция за отпадъци |
| ПСОВ | Пречиствателна станция за отпадъчни води |
| ПУДООС | Предприятие за управление на дейностите по опазване на околната среда |
| ПУО | Програма за управление на отпадъците |
| ПУП | Подробен устройствен план |
| РД | Регионално депо |
| РДО | Рамкова директива за отпадъците |
| РИОСВ | Регионални инспекции по опазване на околната среда и водите |
| РСМ | Рециклирани строителни материали |
| РСО | Разделно събирани отпадъци |
| РСУО | Регионални сдружения за управление на отпадъците |
| СО | Строителни отпадъци |
| ТБО | Твърди битови отпадъци |

##### ВЪВЕДЕНИЕ

В съвременното българско общество постоянно нараства ролята на местното самоуправление във всички сфери на дейности. Местните власти са най-близо до хората, техните проблеми и решенията. Общинският съвет като законодателен орган на местно ниво приема стратегии, прогнози, програми и планове за развитие на общината, приема устройствени планове на територията, определя изисквания за дейността на физическите и юридическите лица на територията на общината, които произтичат от екологичните, историческите, социалните и другите особености на населените места, както и от състоянието на инженерната и социалната инфраструктура. Планирането на развитието на една община отразява местните приоритети и потребности на населението, но също така пречупва в себе си националната политика.

Общинската програма за управление на дейностите по отпадъците, се разработва във връзка с изтичане на срока и на действие на ПУО на община Карнобат и необходимостта от синхронизиране на мерките за регионално управление на отпадъците и настъпилите промените в националното законодателство.

**Общинската програма за управление на отпадъците на Община Карнобат**, се разработва в съответствие с чл. 52 от *Закона за управление на отпадъците* и е един от най-важните инструменти за прилагане на законодателството на местно ниво. Съгласно чл.52, ал.2 от ЗУО, общинските програми за управление на отпадъците са секторни програми и са неразделна част от *Общинските програми за опазване на околната среда*.

Във връзка с процеса на програмиране, ЗУО съдържа няколко ключови изисквания относно общинската програма за управление на отпадъците, а именно:

* Общинската програма се разработва в съответствие със структурата, целите и предвижданията на Националния план за управление на отпадъците (НПУО).
* Общинската програма се разработва и приема за период, който следва да съвпада с периода на действие на НПУО. Периодът, за който МОСВ разработва Националния план е 2014-2020 г., следователно и общинската програма следва да е за същия период.
* Общинската програма трябва да включва необходимите мерки за изпълнение на задълженията на кмета на общината, регламентирани в Глава втора, Раздел III на ЗУО.
* Общинската програма трябва да е достъпна за обществеността най-малко, чрез публикуването и на интернет страницата на общината.

С увеличаването на жизнения стандарт и качеството на живот на населението в Община Карнобат, през последните години се отчита нарастване на количеството на отпадъци, получени в резултат от човешката дейност. Това налага предприемането на мерки за тяхното намаляване, рециклиране и възможност за повторната им употреба. Процесите, свързани с третирането на отпадъците обуславят възможността за тяхното използване като суровини и като алтернативен източник на енергия.

Програмата обхваща всички дейности свързани със събиране, транспортиране, третиране, оползотворяване и контролиране на битовите отпадъци и всички останали специфични отпадъчни потоци в община Карнобат.

# Наименование на общината, административна област и членство на общината в регионално сдружение за управление на отпадъците – наименование на сдружението и неговите членове общини.

Община Карнобат се намира в югоизточната част на Република България и е включена в административно-териториалните граници на Бургаска област с административен център град Бургас.



*Фиг. 1 Териториални граници на община Карнобат*

Община Карнобат участва/членува в ***Регионално сдружение за управление на отпадъците - регион Бургас***, заедно със общините Бургас, Айтос, Камено, Несебър, Поморие, Руен, Средец и Сунгурларе.

*Таблица 1. Извадка от таблицата на Регионалните сдружения за управление на отпадъците в България*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Регион | Водеща община | Дата на създаване | Членуващи общини | Председател | Телефон | Факс | Електронна поща |
| 29 | **Бургас** | Бургас | Учредено е сдружение „Управление на отпадъците-регион Бургас“ през 2006 г. | Бургас  Айтос  Камено  Карнобат  Несебър  Поморие  Руен  Средец  Сунгурларе | Димитър Николов – Кмет на община Бургас | 056/  841313 | 056/  841314 | [mayor@burgas.bg](mailto:mayor@burgas.bg) |




С Регионалното сдружение за управление на отпадъците за регион Бургас се цели постигане на високо ниво на защита на околната среда и съответствие с националното и европейско законодателство в областта на дейности свързани с управлението на отпадъците.

# Географски, демографски и социално-икономически характеристики на Община Карнобат

## Териториален обхват

Територията на община Карнобат се намира в Югоизточния район на Р България, част от административните граници на област Бургас. Общината е представена от град Карнобат, който е общински център. Териториалната структура на община Карнобат, граничи с тези на общините: Сунгурларе, Руен, Айтос, Камено, Средец и Стралджа. Община Карнобат **обхваща територия от 806.100 km2** и включва в себе си 31 населени места - 1 град и 30 села (Аспарухово, Черково, Детелина, Деветак, Деветинци, Добриново, Драганци, Драгово, Екзарх Антимово, Глумче, Хаджиите, Искра, Железник, Житосвят, Кликач, Козаре, Крумово градище, Крушово, Мъдрино, Невестино, Огнен, Раклица, Сан-Стефано, Сигмен, Смолник, Соколово, Сърнево, Церковски, Венец, Зимен), като най-голямото сред тях по население е Екзарх Антимово.

Географското положение на общината е добра предпоставка за транспортно-комуникационното ѝ развитие, поради факта, че през нея преминават важни стратегически транспортни коридори, които я правят пресечна точка на пътищата за Източна и Западна България. През град Карнобат минава ж. п. линия по направление Шумен – Варна и единствената ж. п. връзка между южните и северните части на Източна България. Основният полюс на растеж в региона – град Бургас е разположен на изток от общината, като разполага с международно летище и пристанище.



*Фиг. 2. Географско положение на община Карнобат.*

## Население на община Карнобат (население в града и селата) и средна гъстота на населението

През последните няколко десетилетия се осъществиха значителни промени в броя на населението на Р България. Тези промени не подминаха и община Карнобат, като през последните години върху броя на населението осезателно влияние оказват протичащите дълбоки промени в динамиката на естественото движение на населението (раждания и умирания), а също и миграционните процеси (изселвания и заселвания), в резултат от действието на фактори и влияния, обусловени от историко-културно, социално-икономическо и демографското развитие на общината.

***Брой и гъстота на населението***

Населението на община Карнобат към 31.12.2012 г. наброява 24 817 души (по данни от НСИ). Общината включва 31 населени места – 1 град и 30 села. Общинският център град Карнобат наброява 18 454 жители по постоянен адрес (31.12.2012 г.), което представлява 74,4 % от населението на общината.

Гъстотата на населението от 31,61 души/km2 е по-ниска от средните показатели за област Бургас (53,67 души/km2) и на Р България (66,4 души/km2).

Населението на община Карнобат съставлява 6 % от населението на област Бургас (413 474 души към 31.12.2012 г. по данни на НСИ). По брой на населението общината се нарежда на пето място сред общините в областта, след Бургас, Руен, Айтос и Поморие.

*Таблица 2. Брой на населението на община Карнобат, обл. Бургас по постоянен и настоящ адрес към 15.03.2012 г. (данните са предоставени от Община Карнобат)*

|  |  |  |  |
| --- | --- | --- | --- |
| Населено място-НМ | Постоянен адрес  общо | Настоящ адрес  общо | Постоянен и наст. адрес в същото НМ |
| **ГР. КАРНОБАТ** | **21348** | **18658** | **17930** |
| С. АСПАРУХОВО | 140 | 199 | 113 |
| С. ВЕНЕЦ | 234 | 246 | 113 |
| С. ГЛУМЧЕ | 79 | 111 | 69 |
| С. ДЕВЕТАК | 176 | 249 | 135 |
| С. ДЕВЕТИНЦИ | 51 | 78 | 42 |
| С. ДЕТЕЛИНА | 238 | 206 | 191 |
| С. ДОБРИНОВО | 111 | 113 | 86 |
| С. ДРАГАНЦИ | 116 | 143 | 98 |
| С. ДРАГАНОВО | 354 | 276 | 261 |
| С. ЕКЗАРХ АНТИМОВО | 1063 | 1009 | 927 |
| С. ЖЕЛЕЗНИК | 69 | 93 | 62 |
| С. ЖИТОСВЯТ | 156 | 141 | 116 |
| С. ЗИМЕН | 219 | 190 | 156 |
| С. ИСКРА | 454 | 452 | 336 |
| С. КЛИКАЧ | 966 | 763 | 723 |
| С. КОЗАРЕ | 40 | 44 | 21 |
| С. КРУМОВО ГРАДИЩЕ | 572 | 523 | 452 |
| С. КРУШЕВО | 96 | 122 | 90 |
| С. МЪДРИНО | 74 | 107 | 60 |
| С. НЕВЕСТИНО | 477 | 513 | 412 |
| С. ОГНЕН | 168 | 207 | 131 |
| С. РАКЛИЦА | 88 | 94 | 71 |
| С. САН-СТЕФАНО | 100 | 118 | 75 |
| С. СИГМЕН | 176 | 252 | 140 |
| С. СМОЛНИК | 119 | 157 | 97 |
| С. СОКОЛОВО | 354 | 387 | 297 |
| С. СЪРНЕВО | 131 | 200 | 106 |
| С. ХАДЖИИТЕ | 343 | 287 | 259 |
| С. ЦЕРКОВСКИ | 166 | 200 | 147 |
| С. ЧЕРКОВО | 187 | 186 | 141 |
| **Всичко за общината** | **28865** | **26324** | **23922** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ТАБЛИЦА НА НАСЕЛЕНИЕТО ПО ПОСТОЯНЕН И НАСТОЯЩ АДРЕС НА ОБЩИНА КАРНОБАТ КЪМ 15.03.2012** | | | | | | | | |
| Община | **Постоянен адрес** | | | | **Настоящ адрес** | | | |
| Общо | Настоящ адрес в населеното място | Настоящ адрес в населеното място от общината | Настоящ адрес извън общината | Общо | Постоянен адрес в населеното място | Постоянен адрес в населеното място от общината | Настоящ адрес извън общината |
| КАРНОБАТ | **28865** | 23922 | 999 | 3944 | **26324** | 23922 | 999 | 1403 |

За периода 2004-2012 г. населението на община Карнобат показва непрекъсната тенденция към намаляване.

*Таблица 3. Брой на населението на общ. Карнобат 2004-2012 (към 31.12. 2012), НСИ*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **година** | **2004** | **2005** | **2006** | **2007** | **2008** | **2009** | **2010** | **2011** | **2012** |
| **брой** | 28 528 | 28 130 | 27 815 | 27 372 | 26 959 | 26 576 | 26 044 | 25 187 | 24 817 |

За този период жителите на общината са намалели общо с 3711 души или с 13%. Средногодишно населението намалява с 1,4 %. Това е един от основните неблагоприятни фактори за бъдещото развитие на общината, които негативно ще се отразят най-вече върху работната сила и възпроизводствения потенциал на територията.

По данни на Главната Дирекция „Гражданска регистрация и административно обслужване“ (ГРАО) за броя на населението в община Карнобат към 15.03.2015г., отново се отчита спад на населението.

*Таблица 4. Брой на населението на община Карнобат, обл. Бургас по постоянен и настоящ адрес към 15.03.2015 г. по данни на ГРАО.*

|  |  |  |  |
| --- | --- | --- | --- |
| дата 15.03.2015 | | | |
| Таблица на населението по постоянен и настоящ адрес област БУРГАС община КАРНОБАТ | | | |
| Населено място - НМ | Постоянен адрес общо | Настоящ адрес общо | Постоянен и наст. адрес в същото НМ |
| ГР. КАРНОБАТ | 20982 | 18156 | 17425 |
| С. АСПАРУХОВО | 122 | 184 | 97 |
| С. ВЕНЕЦ | 220 | 233 | 156 |
| С. ГЛУМЧЕ | 72 | 105 | 64 |
| С. ДЕВЕТАК | 148 | 213 | 108 |
| С. ДЕВЕТИНЦИ | 37 | 67 | 27 |
| С. ДЕТЕЛИНА | 137 | 209 | 185 |
| С. ДОБРИНОВО | 108 | 101 | 67 |
| С. ДРАГАНЦИ | 101 | 127 | 87 |
| С. ДРАГАНОВО | 352 | 274 | 257 |
| С. ЕКЗАРХ АНТИМОВО | 1048 | 987 | 901 |
| С. ЖЕЛЕЗНИК | 62 | 76 | 46 |
| С. ЖИТОСВЯТ | 143 | 133 | 106 |
| С. ЗИМЕН | 225 | 198 | 161 |
| С. ИСКРА | 428 | 384 | 276 |
| С. КЛИКАЧ | 988 | 766 | 727 |
| С. КОЗАРЕ | 34 | 40 | 19 |
| С. КРУМОВО ГРАДИЩЕ | 556 | 493 | 428 |
| С. КРУШЕВО | 78 | 103 | 71 |
| С. МЪДРИНО | 66 | 97 | 48 |
| С. НЕВЕСТИНО | 467 | 502 | 399 |
| С. ОГНЕН | 142 | 206 | 106 |
| С. РАКЛИЦА | 76 | 84 | 57 |
| С. САН-СТЕФАНО | 84 | 108 | 58 |
| С. СИГМЕН | 158 | 239 | 127 |
| С. СМОЛНИК | 95 | 134 | 74 |
| С. СОКОЛОВО | 336 | 378 | 283 |
| С. СЪРНЕВО | 116 | 183 | 93 |
| С. ХАДЖИИТЕ | 331 | 295 | 252 |
| С. ЦЕРКОВСКИ | 137 | 171 | 114 |
| С. ЧЕРКОВО | 165 | 178 | 123 |
| **Всичко за общината** | **28114** | **25424** | **22942** |

## Географска и социално-икономическа характеристика на община Карнобат

### Географска характеристика на община Карнобат

* **Релеф**

Община Карнобат попада в младонагънатата морфоструктурата на Балканидите. Според своето геоморфоложко развитие попада в Преходна (Краищенска-Средногорска) планинско-котловинна област. Релефът в по-голямата част на територията на общината е равнинен, включително и разположената в северната част на общината Карнобатско – Айтоската планина (най-източните дялове на южната част на източна Стара планина), която е със сравнително ниски и разлати хълмове между 500-600 m. Южно от административния център на общината се издигат Хисарските възвишения. Средната надморска височина е 174 m.

По отношение на сеизмичните райони на България (по степените на интензивност по скалата на Медведев, Шпонхойер и Карник), град Карнобат попада в зона между пета и шеста степен, което я прави зона със сравнително ниска сеизмична активност.

* **Полезни изкопаеми**

Община Карнобат няма голямо количество залежи на полезни изкопаеми. Разкрити са кариери за строителни материали с местно и регионално значение.

Държавните концесии за добив на полезни изкопаеми са:

* За землище Карнобат: находище Галата, находище Трите круши (от 2013 год.);
* За землище Деветак: находище Баба Тодора, находище Шилестия кайряк;
* За землище Железник (от 2013 год.) - находище Футула.
* **Климат**

По-голямата част от общината е разположена в обхвата на преходно-континенталната климатична област, а в южните части на територията има влияние и континентално-средиземноморската област. Средномесечните температури през лятото са между 22,1 – 22,8°С. Максималните средни летни температури са до 29°С. Средната януарска температура е между 0-2°С. Така зимният период се характеризира с мек климат, като голямо въздействие оказва континентални-средиземноморската област. За района е характерна неустойчивата снежна покривка, първата се образува през декември, а последната изчезва около началото на месец март. Средногодишният брой на дните със снежна покривка е до 50. Средногодишната температура на въздуха за климатичната област е от 11°С до 13°С. Валежите са разпределени неравномерно върху територията на общината. Те са най-интензивни от април до октомври. Средногодишните валежи за територията на общината са 549 mm/m2. Броят на дните със засушавания могат да бъдат повече от 30, което от своя страна оказва влияние върху агроклиматичния потенциал на територията. На територията на община Карнобат ветровете са с посока предимно изток–североизток и от юг–югоизток.

* **Хидрографска мрежа**

Община Карнобат попада в Егейска отточна област и Черноморска отточна област. Територията се отводнява от две реки – Мочурица и Русокастренска.

*Река Мочурица (85,9 km)* е ляв приток на река Тунджа и преминава през общините – Котел, Сунгурларе, Карнобат, Стралджа, Тунджа, Ямбол. Река Русокастренска (65,4 km) преминава през общините – Карнобат, Камено и се влива в язовир „Мандра“. Двете реки са със слаб дебит, повърхностният им отток е формиран от дъждовни води и от топенето на снеговете.

*Река Русокастренска* - за начало на р. Русокастренска е приета р. Чаирска, която извира от Бадбунар (231 метра надм. вис.) на 3 km източно от с. Крумово - Градница (Карнобатско). В най-горното си течение Русокастренска се подхранва от множество извори и потоци и чак след с. Драганци се оформява като река.

Вследствие на летните засушавания, реките значително намалят водните си количества или пресъхват. Това е предпоставка да се изградят множество язовири, но въпреки това, водоснабдяването се извършва главно от подземни води. Оттокът в суха година за района на общината пада до 35 l/m2. Водите с постоянен дебит, които се срещат на територията на община Карнобат са грунтовите пукнатинни води. В две от селата – Аспарухово и Смолник има направени сондажи, които предполагат наличие на по-голямо количество питейна вода, но за сега нуждите се задоволяват от язовир Камчия, където се черпят около 200 l/sec.

* **Почви**

По отношение на почвено-географското райониране на България, общината се отнася към Средизмноморската област с Балканско-Средиземноморска почвена подобласт. От основните почвени типове разпространени в България, на територията на община Карнобат се срещат – смолници, канелени горски почви и алувиално ливадни. Смолниците са подходящи за отглеждането на разнообразни земеделски култури. Канелените горски почви са представени от подтипа на излужените канелени горски почви. Характерното за тях е, че при валежи те се насищат за дълго време с вода, което влошава аерацията им и затруднява азотното хранене на растенията. При изсъхване се спичат силно, затова са трудни за обработване. Алувиално-ливадните почви са широко разпространени по средните и долните течения на реките и по рядко по горните. Те са рохкави с добра аерация, голяма водопроницаемост и средна влагоемкост.

* **Биоразнообразие**


Община Карнобат се характеризира с богато фаунистично разнообразие и голям брой видове с национална и международна природозащитна дейност. Най-често срещани сред бозайниците са сърна, дива свиня, чакал, лисица, язовец, пор, заек и др., гризачи -катерица, лалугер, съсел и др. Клас птици е представен от ястреб, сокол, яребица, пъдпъдък, горски бекас, гургулица, гълъб глухар, сови (защитен вид) и др. От клас гръбначни животни „влечуги“ представители са костенурки (блатна, шипобедрена, шипоопашата - защитен вид), гущери, усойница, пъстър смок и др.

Защитени територии съгласно *Закона за защитените територии* (ЗЗТ) и Защитени зони от екологичната мрежа Натура 2000, съгласно *Закона за биологичното разнообразие.*

* **Защитени територии**

На територията на община Карнобат попада само част от една защитена територия, съгласно *Закона за защитените територии* и това е природна забележителност – ***„Находище на Урумово лале в местността Лаликото”***.

* ***ПЗ „Находище на Урумово лале в местността Лаликото”*** е с площ 37.9 ha. Тя се намира в Терзийски баир и заема части от община Карнобат (в землището на с. Венец) и община Сунгурларе (в землището на с. Терзийско). Защитената територия е с код 483 в Регистъра на защитените територии и обявена със Заповед № 521/20.05.1985 г., обн. ДВ бр. 45 от 11.06.1985 г. с цел опазване на находищата на редкия ендемичен вид Урумово лале и неговите местообитания. Регламентираният режим на защита включва забрана на всякакви дейности, които водят до повреждане или унищожаване на дърветата, забрана за късането и изкореняването на растения, забрана за преминаване и паркиране на МПС, забрана за строителство, добивна дейност, извеждането на сечи, с изключение на санитарни сечи, както и паша на домашни животни и коситба. *Защитената територия е разположена в западната част на общината и е на разстояние 17.4 km от регулационните граници на град Карнобат.*



***ПЗ „Находище на Урумово лале в местността Лаликото”***

*Фиг. 3 Местоположение на защитената територия, спрямо регулационните граници на община Карнобат*

**Защитени зони, съгласно ЗБР**

От Европейската екологична мрежа НАТУРА 2000 в обхвата на община Карнобат попадат части от една защитена зона по Директивата за опазване на дивите птици (Директива 2009/147/ЕС) и три защитени зони по Директивата за опазване на природните местообитания и дивата флора и фауна (Директива 92/43/ЕЕС).

*Таблица 5. Защитени зони на територията на община Карнобат*

|  |  |  |
| --- | --- | --- |
| **Код на защитена зона** | **Име на защитена зона** | **Тип на защитена зона** |
| [BG0000393](http://natura2000.moew.government.bg/Home/ProtectedSite?code=BG0000393&siteType=HabitatDirective) | Екокоридор Камчия-Емине | Защитена зона по директивата за местообитанията |
| [BG0002028](http://natura2000.moew.government.bg/Home/ProtectedSite?code=BG0002028&siteType=BirdsDirective) | Комплекс Стралджа | Защитена зона по директивата за птиците |
| [BG0000196](http://natura2000.moew.government.bg/Home/ProtectedSite?code=BG0000196&siteType=HabitatDirective) | Река Мочурица | Защитена зона по директивата за местообитанията |
| [BG0000205](http://natura2000.moew.government.bg/Home/ProtectedSite?code=BG0000205&siteType=HabitatDirective) | Стралджа | Защитена зона по директивата за местообитанията |

***Защитената зона „Комплекс Стралджа”*** е с код ***BG0002028*** в Регистъра на защитените зони и с обща площ 2 872,98 ha. Тя е обявена със Заповед № РД-550 от 05.09.2008 г., обн. ДВ бр. 84/2008 г. по Директивата за опазване на дивите птици. Заема територии от община Карнобат (в землищата на селата Венец, Деветинци и Церковски) и от община Стралджа (в землищата на гр. Стралджа и селата Атолово и Лозенец). Защитената зона попада в територии, контролирани от РИОСВ-Бургас и РИОСВ-Стара Загора. Предмет на опазване са птици и местообитанията съгласно чл. 6, ал.1 т. 3 и т.4 от Закона за биологичното разнообразие. Режимът на защита включва следните забрани: изграждане на нови отводнителни канали и удълбаването на съществуващите; извършване на сечи, освен санитарни на ширина до 50 m от бреговете на водоемите; премахване на характеристики на ландшафта /синори, единични и групи дървета, защитни горски пояси, каменни огради и живи плетове/, при ползването на земеделските земи като такива; залесяване на ливади, пасища и мери, както и превръщането им в обработваеми земи и трайни насаждения; използване на пестициди и минерални торове в пасища и ливади; косене на ливадите от периферията към центъра, с бързоподвижна техника и преди 15 юли; косене на тръстика в периода от 1 март до 15 август; палене на тръстикови масиви и крайбрежна растителност. *Защитната зона се намира в западната част на община Карнобат*.

Трите защитени зони по *Директивата за опазване на природните местообитания и дивата флора и фауна* са:


***Защитена зона „Екокоридор Камчия-Емине”***. Тя е с код ***BG0000393*** в Регистъра на защитените зони. Има обща площ 28 054.79 ha и е обявена е с Решение № 661/16.10.2007 г., обн. ДВ бр. 85/2007 г. Зоната заема части от областите Бургас, Варна и Шумен, като *в обхвата на община Карнобат се включва малък фрагмент от нея в землището с. Раклица*. Предвид обширната площ защитената зона попада в територии, контролирани от РИОСВ-Бургас, РИОСВ-Варна и РИОСВ-Шумен.

***Защитена зона „Река Мочурица”***. Тя е с код ***BG0000196*** в Регистъра на защитените зони и обхваща 8 702.83 ha. Обявена е с Решение № 122 от 02.03.2007 г., обн. ДВ бр. 21/2007 г. с последваща промяна в площта й с Решение № 811 от 16.11.2010 г., ДВ бр. 96/2010 г. В обхвата на зоната се включват територии от три области (Бургас, Ямбол и Сливен) и шест общини (Карнобат, Сунгурларе, Котел, Стралджа, Тунджа и Ямбол). *В община Карнобат попадат части от зоната в землищата на гр. Карнобат и селата Венец, Глумче, Деветак, Деветинци, Зимен, Искра, Кликач, Крумово градище, Мъдрино, Невестино, Огнен, Сигмен, и Церковски*. Зоната се включва в територии, контролирани от РИОСВ-Бургас и РИОСВ-Стара Загора.

***Защитената зона „Стралджа”***. Тя е с код ***BG0000205*** в Регистъра на защитените зони. Общата й площ възлиза на 881.3 ha. Обявена е с Решение № 122 от 02.03.2007 г., ДВ бр. 21/2007 г. и *обхваща части от община Карнобат (в землищата на селата Венец и Деветинци)* и община Стралджа (в землищата на гр. Стралджа и с. Атолово). Зоната попада в територии, контролирани от РИОСВ Бургас и РИОСВ-Стара Загора.

Като цяло посочените защитени зони са особено уязвими към човешки дейности, свързани и с разрушаване на тревни и горски местообитания, (напр. застрояване, туристически дейности, замърсяване с отпадъци и др.)

*При стопанисването, управлението и планирането на земите, попадащи в екологичната мрежа Натура 2000, трябва да се осигурят благоприятни условия за тяхното екологично, икономическо и социално устойчиво управление, съвместимо с консервационните цели на защитените зони.*



*Фиг. 4 Местоположение на защитените зони върху територията на община Карнобат*

### Икономическа характеристика на община Карнобат

Брутният вътрешен продукт на Югоизточния район за 2010 г. възлиза на 8 475 млн. лв. (по данни на НСИ), което го нарежда на трето място по генериран БВП в страната след Южния Централен (9 924 млн. лв.) и Югозападния район (33 974 млн. лв.). По същият показател на човек от населението Югоизточния район е изпреварен единствено от Югозападния район, като е с 18.5% по-нисък от средния за страната. Област Бургас също се доближава до средните стойности на страната за БВП на човек от населението (86,3%). Динамиката на този показател в периода 2006-2010 г. е ниска, което от една страна говори за устойчивост на икономиката в общината в периода на световна икономическа криза, но от друга страна икономическият подем е основен фактор за развитие.

БВП на човек от населението за Югоизточен район, в който попада община Карнобат, по предварителни данни за 2013 г. е 9 186 лв. (по данни на НСИ).

Икономическият профил на общината е ориентиран предимно към преработващата промишленост, селското, горското и рибното стопанство и складовата дейност. Произведената продукция за последните три години нараства съответно с 35% (2010 спрямо 2009 г.) и 20.2% (2011 спрямо 2010 г.).

Предприятията, функциониращи на територията на община Карнобат са предимно микропредприятия, с до 9 заети, като техният брой остава относително непроменен през последните три години. Малките предприятия са 61 на брой (2010 г.), 9 са средните, а 3 са предприятията с над 250 заети.

*Табл. 6. Предприятия в община Карнобат през 2011 г.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Групи предприятия** | **Брой Предприятия** | **Произведена продукция** | **Приходи от дейностт,лв** | **Нетни приходи от продажб,лв** | **Разходи за дейността,лв** | **Печалба,лв** | **Загуба,лв** | **ДМА** |
| Микро до 9 заети | 782 | 56 155 | 106 583 | 94 357 | 94 214 | 12 873 | 1 632 | 67 520 |
| Малки от 10 до 49 | 61 | 68 349 | 134 574 | 110 768 | 126 618 | 8 802 | 1 353 | 53 979 |
| Средни от 50 до | 9 | 46 454 | 67 137 | 55 311 | 62 895 | - | - | 53 628 |
| 249 |  |  |  |  |  |  |  |  |
| Големи над 250 | 3 | 236753 | 249 804 | 233 515 | 243 850 | - | - | 28 498 |

Средната годишна работна заплата за 2011 г. в община Карнобат е 6721 лв., а средната за областта - 7 359 лв. Равнището на безработицата в общината за 2012 г. е – 9.07%, което е с 3.23% по-ниско от средното за страната. Коефициентът на безработица в област Бургас за 2012 г. е 11.6%.

В община Карнобат функционират редица фирми, занимаващи се със **селско стопанство и обработващи земеделска земя:**

* „Агросезони” ЕООД – землища на селата Кликач и Глумче;
* ЕТ „БЕНМАР-Бенчо Бенчев” – землище Крумово Градище, Карнобат и Железник;
* „ПРО АГРО” ООД – землище Карнобат, Хаджиите и Деветак;
* ЕТ „Миню Стайков-Комерс”- землище Искра, Венец, Огнен, Деветак, Деветинци, Сан Стефано, Церковски;
* „Агрошанс Комерс” ЕООД - Карнобат, Житосвят, Соколово, Добриново;
* „Плодинвест” ЕООД – Дветинци, Детелина, Карнобат;
* „ШАНС 92” ЕООД – Зимен, Глумче, Искра, Карнобат;
* „Крушево” АД – Крушево, Детелина, Черково, Аспарухово;
* „ДЕН” ООД – Соколово, Драгово;
* „АК” ООД - Огнен, Драгово;
* „Агро Сигмен“ ЕООД – с. Сигмен - производство и търговия на пшеница, ечемик, слънчоглед и рапица.

Фирмите на територията на общината, занимаващи се със **животновъдство** са:

* ЗПК „Надежда“ Невестино - 653 овце;
* ЕТ „Мехмед Исмаил“ – 165 крави;
* „Рока-Агромилк“ ООД – 188 крави;
* ЕТ „Ел Дорадо-3 Т. Енчев“ – 140 крави;
* ЗКПУ „Зора“ Мъдрино – 486 овце;
* „Евромак 2010” ООД – 180 крави.

За 2011 г. заетите в сектора са 10.4% от заетите в общината, което е доказателство за важната му социално-икономическа роля.

Структуроопределящи отрасли за общината са хранително-вкусовата промишленост, машиностроенето и шивашката промишленост.

**Хранително-вкусовата промишленост** в общината е представена от:

* „СИС Индустрийс” – производство на спиртни напитки на базата на зърнения спирт, произвеждан от Рафинерия “ВИНС”, локализирана във с. Церковски.
* „Винпром Карнобат” – водещ български производител на вина и ракии, с капацитет на мощности за преработка на 1000 тона грозде годишно.
* „Топаз Мел“ ООД г – гара Церковски – производство на брашно.
* Мандра Сигмен – производство на млечни продукти, базирана в с. Сигмен.
* „Карнобатплод” ЕАД – производство на консервирани зеленчуци и компоти.

**Машиностроенето** е представено от следните предприятия:

* „Се Борднетце – България“ ЕООД – за окомплектоване на ел. оборудване за западни автомобили;
* „КАМТ” АД - производство на почвообработващи машини и двигателни мостове за каропроизводството;
* „Металопак” АД - Произвежда кофи за смет и метални варели – 200 l;
* Завод за метални конструкции към “Монтажи” ЕАД – София - изработва среднотежки метални конструкции, заваръчен тип, за всички отрасли на икономиката.

**Шивашката промишленост** е традиционна за община Карнобат и е представена от:

* „Карина“ АД;
* ЕТ „ЛАЗУР-ИДК-ДИЧО КУНЕВ“.

Търговските дружества със **100 % общинско участие** са:

* МБАЛ-КАРНОБАТ ЕООД;
* МЕДИЦИНСКИ ЦЕНТЪР І – КАРНОБАТ ЕООД;
* ОБЩИНСКИ ИМОТИ –КАРНОБАТ ЕООД.

Общинските предприятия са представени от „Благоустройствени, комунални и ремонтни дейности”, чийто предмет на дейност включва: благоустройствени и комунални дейности, извършване на строително-монтажни работи за изграждане и поддържане на общински обекти и общинска техническа инфраструктура.

**Заетост**

По данни от преброяването на населението на НСИ през 2011 г. икономически активните лица в община Карнобат са 10 538 души, което представлява 64,4% от населението на възраст между 15 и 64 навършени години. Заетите в община Карнобат са 83% от икономически активните лица на общината.

*Таблица 7. Население на 15 - 64 навършени години по икономическа активност, местоживеене и пол, брой, 2011, НСИ*

|  |  |  |  |  |  |
| --- | --- | --- | --- | --- | --- |
|  | | **общо** | | **градове** | **села** |
| **Община Карнобат** | **16 359** | | **12 636** | | **3 723** |
| **Икономически активни лица** | **10 538** | | **8 567** | | **1 971** |
| *– заети* | *8 746* | | *7 280* | | *1 466* |
| *– безработни* | *1 792* | | *1 287* | | *505* |
| **Икономически неактивни лица** | **5 821** | | **4 069** | | **1 752** |

Разпределението на заетите лица по икономически дейности е представено в таблицата по-долу, като данните показват, че най-висок е делът на заетите в преработващата промишленост – 27,4%. Равен дял заети се наблюдават в сектори „Търговия“, Ремонт на автомобили и мотоциклети, Селско, горско и рибно стопанство – по 14%.

*Таблица 8. Заети лица на 15 - 64 навършени години по класове икономически дейности в община Карнобат, брой, 2011, НСИ*

|  |  |
| --- | --- |
| **Икономическа дейност** | **Брой заети** |
| Преработваща промишленост | **2400** |
| Търговия, Ремонт на автомобили и мотоциклети | **1224** |
| Селско, горско и рибно стопанство | **1221** |
| Транспорт, складиране и пощи | **987** |
| Държавно управление | **568** |
| Добивна промишленост | **441** |
| Образование | **439** |
| Строителство | **354** |
| Административни и спомагателни дейности | **305** |
| Хотелиерство и ресторантьорство | **282** |
| Хуманно здравеопазване и социална работа | **221** |
| Професионални дейности и научни изследвания | **212** |
| Финансови и застрахователни дейности | **96** |
| Доставяне на води; канализационни услуги, управление на отпадъци и възстановяване | **69** |
| Създаване и разпространение на информация и творчески продукти; далекосъобщения | **50** |
| Производство и разпределение на електрическа и топлинна енергия и на газообразни горива | **47** |
| Култура, спорт и развлечения | **47** |
| Операции с недвижими имоти | **37** |
| Други дейности | **121** |

**Безработица**

По данни от Дирекция „Бюро по труда“ – Карнобат, общият брой на безработните лица в Община Карнобат към 31.12.2012 г. е 956 лица. Равнището на безработица в Община Карнобат към 31.12.2012 г., представляващо броя на безработните към броя на активните лица, е 9,07 %.

*Таблица 9. Данни за безработицата в община Карнобат към 31.12.2012, ДБТ Карнобат*

|  |  |  |  |
| --- | --- | --- | --- |
|  | 2010 | 2011 | 2012 |
| Регистриран брой безработни | **728** | **829** | **956** |
| *- мъже, бр.*  *- жени, бр.* | ***293***  ***435*** | ***348***  ***481*** | ***386***  ***570*** |
| Равнище на безработицата (%) | ***5,30*** | ***7,87*** | ***9,07*** |

### Социална характеристика на община Карнобат

**Образование**

Най-голям относителен дял в бюджета на община Карнобат имат разходите за образование. Броят на учебните заведения в община Карнобат е 9. В общината има една професионална гимназия по селско стопанство и лека промишленост и едно помощно училище – ПУ "Минко Неволин". В общината функционират 7 общообразователни училища: СОУ „Св. Св. Кирил и Методий“, СОУ „Христо Ботев“, ОУ „Христо Смирненски“, ОУ „П. Р. Славейков“, ОУ „Христо Ботев“ - с. Антимово, ОУ „Христо Ботев“ - с. Кликач, НУ „Христо Ботев“ с. Соколово.

В община Карнобат функционират седем детски градини: ОДЗ „Вълшебство“ с филиал в с. Невестино, ОДЗ „Мир“, ЦДГ „Иглика“, ЦДГ „Славейче“, ЦДГ „Яна Лъскова“, ОДЗ „Митко Палаузов“ - с. Екзарх Антимово, ЦДГ „Пролет“ - с. Кликач с филиал с. Соколово. Броят на децата, както и на педагогическия и непедагогическия персонал за периода 2010 – 2012 г. е сравнително постоянен.

Като цяло община Карнобат полага редица мерки за повишаване качеството на образователната инфраструктура и преодоляване на проблемите. Образователната политика е ориентирана към осигуряване на обучение, съответстващо на съвременните образователни изисквания.

**Здравеопазване**

Системата за здравно обслужване на населението в община Карнобат е добре организирана и включва Многопрофилна болница за активно лечение /МБАЛ/ - гр. Карнобат, „Медицински център 1“ ЕООД, град Карнобат, Първичната медицинска помощ, Център за спешна медицинска помощ – филиал Карнобат, стоматологичното обслужване, аптеки и аптечни центрове и училищно здравеопазване. Многопрофилна болница за активно лечение /МБАЛ/ - гр. Карнобат, осигурява болнична медицинска помощ на населението от общините Карнобат и Сунгурларе и хемодиализна помощ на нуждаещите се болни от общините Карнобат, Айтос, Сунгурларе и Руен.

*Таблица 10. "МБАЛ-КАРНОБАТ " ЕООД - Справка за брой на персонала, преминаващи лечение и разкрити отделения.*

|  |  |  |  |
| --- | --- | --- | --- |
|  | 2011 г. | 2012 г. | 2013 г. |
| Персонал: (бр.) | **93** | **93** | **93** |
| Лекари | **14** | **14** | **14** |
| Медицински сестри | **35** | **35** | **35** |
| Обслужващ персонал | **44** | **44** | **44** |
| Брой преминаващи лечение в МБАЛ, гр. Карнобат | **2 228** | **2 354** | **1 356**  **(към 01.06.)** |
| Разкрити отделения в МБАЛ – вътрешно, нервно, детско, хемодиализа, образна диагностика, отделение за долекуване | **6** | **6** | **6** |

През последните три години броя на персонала (лекари, медицински сестри, обслужващ персонал) и на преминаващите лечение в болницата е сравнително постоянен.

Училищното здравеопазване се осъществява от 11 души медицински специалисти. В седем училища и пет детски заведения има оборудвани медицински кабинети.

В община Карнобат има три детските заведения с 4 яслени групи. Разкрита е и функционира Детска млечна кухня. Освен в гр. Карнобат има едно детско заведение с една яслена група в с. Антимово.

**Социални дейности**

На територията на община Карнобат функционират следните социални звена:

* Защитено жилище за младежи с умствена изостаналост – с. Искра за 10 бр. младежи и 5 щатни бройки персонал;
* Център за социална рехабилитация и интеграция за деца и младежи с увреждания – гр. Карнобат - с капацитет 30 лица и персонал 6 щатни бройки;
* Център за обществена подкрепа за деца в риск - гр. Карнобат, разполага с 28 деца и персонал 6 щатни бройки;
* Домашен социален патронаж - численост на персонала - 15 бройки и капацитет -210 човека (към 2012 г.);
* Дом за деца с умствени увреждания - с. Искра, капацитетът му е 43 деца, персоналът - 30 щатни бройки;
* Център за настаняване от семеен тип – 2 бр. в гр. Карнобат
* Комплекс за социални услуги, вкл.:
* Център за социална рехабилитация и интеграция;
* Център за настаняване от семеен тип за лица с умствена изостаналост
* Дом за възрастни с деменция - в с. Огнен, с капацитет 45 потребители и персонал 27 щатни бройки;
* Клубове на пенсионера и инвалида - На територията на Общината функционират 30 клуба на пенсионера и 3 клуба на хора с увреждания с членска маса от 2600 потребители.;
* Обществена трапезария.

*Таблица 11. Справка за броя на подпомаганите лица на територията на община Карнобат, по данни на Дирекция „Социално подпомагане“ – гр. Карнобат*

|  |  |  |  |  |
| --- | --- | --- | --- | --- |
| По години | Общ брой подпомагани лица и семейства от ДСП | По Правилника за прилагане на Закона за соц. подпомагане | По закона за семейните помощи и деца | По закона за интеграция на хората с увреждания |
| 2010 г. | **4 784** | **79** | **3 661** | **1 044** |
| 2011 г. | **4 461** | **76** | **3 376** | **1 009** |
| 2012 г. | **4 509** | **67** | **3 435** | **1 007** |
| 2013 г.  (към 30.06.) | **3 842** | **66** | **2 819** | **957** |

Важен фактор в развитието на социалните услуги е кадровата осигуреност на действащите и предвидените за разкриване социални услуги. Общината работи по преквалификация на персонала в социалните услуги от институционален тип за предоставяне на социални услуги в общността.

# Нормативно основание за изготвяне на програмата и времеви хоризонт

Обемът и съдържанието на програмата за управление на отпадъците на община Карнобат се определят от текстовете в *Закона за управление на отпадъците*. За разработването на ПУО (Програма за управление на отпадъци), следва да се вземат предвид редица нормативни актове и стратегически документи на европейско, национално и местно ниво.

Програмата следва да транспонира на най-ниското териториално ниво постановките на Директивата относно отпадъците на ЕС и предвижданията на Националния план за управление на отпадъците (НПУО). Периода на действие на програмата е седем години (2014-2020 г.) и съвпада с периода за планиране на Европейския съюз, което осигурява приемственост и съгласуваност на европейските цели с целите на местно ниво.

Програмата за управление на отпадъците на община Карнобат е разработена като са използвани *Методическите указания за разработване на общински програми за управление на отпадъците* на МОСВ, утвърдени със Заповед №РД-211/30.03.2015 г. на Министъра на околната среда и водите и изискванията на *Закона за управление на отпадъците.*

# Съдържание на общинската програмата за управление на отпадъците на община Карнобат

Съобразно със структурата и съдържанието на НПУО и за гарантиране изпълнението на нормативните задължения на органите за местно самоуправление, програмата за управление на отпадъците на община Карнобат включва следното съдържание:

* Въведение – Обща характеристика на община Карнобат;
* Основни изводи от анализа на състоянието на управлението на отпадъците;
* SWOT анализ (анализ на силните и слабите страни, възможностите и заплахите);
* Цели и приоритети;
* План за действие с мерки за постигането им
* Координация с други общински и регионални планове и програми;
* Система за наблюдение, контрол и отчитане на изпълнението на общинската програма за управление на отпадъците.

# Основни цели и основни резултати, които се очакват от изпълнението на програмата

Въз основа на анализа на съществуващата практика по управление на отпадъците и идентифицираните проблеми и несъответствия, както и при отчитане на изискванията на националното законодателство и политика и на конкретните условия и нужди на района, са определени основните цели, които се очакват от изпълнението на програмата:

* Намаляване генерирането (образуването) на отпадъци в община Карнобат;
* Намаляване депонирането на отпадъци от община Карнобат;
* Увеличаване на количествата рециклирани и оползотворени отпадъци;
* Намаляване и постепенно премахване на нерегламентираните замърсявания на земната повърхност в общината
* Осигуряване на качествена услуга по управление на отпадъците в община Карнобат

Резултатите, които се очакват, в следствие от изпълнението на програмата са: ръст на оползотворени и рециклирани отпадъци; значително намаляване количеството на отпадъците на територията на общината; повишаване на броя на населението, обслужвано от системи за разделно събиране и транспортиране на битови отпадъци; ръст на компостираните биоразградими отпадъци; ръст на оползотворени и рециклирани строителни и битови отпадъци.

# Видове отпадъци, в обхвата на програмата

Програмата за управление на отпадъците на община Карнобат, включва в обхвата си отпадъците, които са в приложното поле на Рамковата директива за отпадъците, съответно на ЗУО:

* битови отпадъци;
* производствени отпадъци;
* строителни отпадъци;
* спецефични отпадъци.

##### АНАЛИЗ НА СЪСТОЯНИЕТО НА УПРАВЛЕНИЕТО НА ОТПАДЪЦИТЕ ЗА ОБЩИНА КАРНОБАТ

# Анализ на действащите нормативни програми и програмни документи

Разработването на Програмата за управление на отпадъците на община Карнобат е съобразено с действащото към момента законодателство на Р България и ЕС в сферата на отпадъците.

## Анализ на националната нормативна рамка

### Рамкова директива за отпадъците (2008/98/ЕО) - РДО

Тази директива посочва основните определения, принципи и цялостните стратегически цели, които следва да се постигнат, чрез нея. В нея се класифицират различните видове отпадъци и се определят основните изисквания към тях, освен ако те не се регулират специално от други директиви. За да има съгласуваност между отделните планове и програми за управление на отпадъците се въвежда йерархия на отпадъците, която е както следва: предотвратяване, подготовка за повторна употреба, рециклиране, друго оползотворяване и обезвреждане.

Една от основните цели на Директивата е да насочи националните и местни власти да търсят алтернативи за оползотворяване на отпадъците, чрез съответните мерки, съобразени с конкретната териториална специфика. Следваща основна цел е до 2020 г. подготовката за повторна употреба и рециклиране на отпадъчни материали като хартия, метал, пластмаса и стъкло от домакинствата и евентуално от други източници, следва да се увеличи най-малко до 50 % от общото им тегло, а количествата на неопасни отпадъци от строителството – до 70%.

### Закон за опазване на околна среда - ЗООС

Този закон регламентира най-общо действията, които са свързани с опазване компонентите на околна среда и съхранението на биологичното разнообразие в Р България. В него са дефинирани принципите, които следва да се спазват при опазването на околната среда. Раздел седми от Закона регламентира начините на управление на отпадъците така, че да се ограничи тяхното вредно въздействие върху човешкото здраве и околната среда и напълно съответстват на Рамковата директива за отпадъците и йерархията, заложена в него.

### Закон за управление на отпадъците - ЗУО

Основният закон, по който се води разработването на настоящата програма, съобразно чл. 19. (1) „Кметът на общината организира управлението на битовите и строителните отпадъци, образувани на нейна територия.” Според алинея 3 на същия член, кметът пряко отговаря за:

* осигуряването на съдове за събиране на битовите отпадъци - контейнери, кофи и други;
* събирането на битовите отпадъци и транспортирането им до депата или други инсталации и съоръжения за оползотворяването и/или обезвреждането им;
* почистването на уличните платна, площадите, алеите, парковите и другите територии от населените места, предназначени за обществено ползване;
* избора на площадка, изграждане, експлоатация, закриване и мониторинг на депата за битови отпадъци или на други инсталации или съоръжения за оползотворяването и/или обезвреждане на битови отпадъци;
* организиране на събирането, оползотворяването и обезвреждането на строителни отпадъци от ремонтна дейност, образувани от домакинствата на територията на съответната община;
* разделното събиране на битови отпадъци на територията на общината най-малко за следните отпадъчни материали: хартия и картон, метали, пластмаси и стъкло;
* организиране на дейностите по разделно събиране на масово разпространени отпадъци и/или оказва съдействие на организациите за оползотворяване на масово разпространени отпадъци, в т.ч. определя местата за разполагане на необходимите елементи на системите за разделно събиране и местата за предаване на масово разпространени отпадъци;
* изпълнението на решенията по чл. 26, ал. 1 на Общото събрание на регионалните сдружения по чл. 24, ал. 1 и съдейства за създаване на центрове за повторна употреба, поправка и подготовка за повторна употреба;
* организирането на разделно събиране на опасните битови отпадъци извън обхвата на наредбите по чл. 13, ал. 1 и предаването им за оползотворяване и/или обезвреждане;
* разделното събиране и съхраняване на битови биоразградими отпадъци, в т.ч. определя местата за разполагане на необходимите елементи на системата за разделно събиране на отпадъците и предаването им за компостиране или анаеробно разграждане;
* осигуряването на площадки за безвъзмездно предаване на разделно събрани отпадъци от домакинствата, в т.ч. едрогабаритни отпадъци, опасни отпадъци и други във всички населени места с население, по-голямо от 10 000 жители на територията на общината, и при необходимост в други населени места;
* почистването от отпадъци на общинските пътища в съответствие с чл. 12;
* осигуряването на информация на обществеността, чрез интернет страницата на общината и по друг подходящ начин;
* поддържането на регистър на площадките за предаване на отпадъци от пластмаси, стъкло, хартия и картон на територията на съответната община;
* предотвратяване изхвърлянето на отпадъци на неразрешени за това места и/или създаването на незаконни сметища и организиране на почистването им.

### Закон за местните данъци и такси - ЗМДТ

Законът регламентира видовете данъци и такси, които са в компетенцията на общинските власти, включително тяхното събиране и определяне на размера им. Принципите, които са заложени в закона при определяне на таксите са: възстановяване до пълния размер разходите на общината по предоставяне на услугата; създаване на условия за разширяване обхвата на услугата и повишаване на нейното качество; постигане на справедливост. Чл. 67, ал. 1 от Закона гласи: "Размерът на таксата се определя в левове според количеството на битовите отпадъци.", а ал. 2, влизаща в сила от 01.01.2015 г.: "Когато не може да се установи количеството на битовите отпадъци по ал. 1, размерът на таксата се определя в левове на ползвател или пропорционално върху основа, определена от общинския съвет, която не може да бъде данъчна оценка на недвижимите имоти, тяхната балансова стойност или пазарната им цена“.

### Наредба №2 от 23.07.2014 г. за класификация на отпадъците (издадена от министъра на околната среда и водите и министъра на здравеопазването, обн., ДВ, бр. 66 от 08.08.2014г.)

Наредбата класифицира отпадъците по видове и свойства, с цел да се осигури екологосъобразното им управление в съответствие със *Закона за управление на отпадъците (ЗУО)* и подзаконовите нормативни актове по прилагането му.

### Наредба №7 за изискванията, на които трябва да отговарят площадките за разполагане на съоръжения за третиране на отпадъци

Наредбата определя изискванията, на които трябва да отговарят площадките за разполагане на съоръженията за третиране на отпадъци, които са предназначени за битови, строителни, производствени и опасни отпадъци. Чрез наредбата се определя редът за отреждане на площадките за третиране на отпадъци, който е съобразен с действащия Закон за устройство на територията и наредбите към него.

### Наредба № 6 за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци в сила от 13.09.2013 г.

Наредбата регламентира условията и изискванията за проектиране, изграждане, експлоатация и закриване на депа, на които се депонират битови, строителни, производствени и/или опасни отпадъци. С нея се определят условията и изискванията за изграждане и експлоатация на съоръжения и инсталации за оползотворяване и обезвреждане на отпадъците, включително рамката на проектните решения и процедурата и критериите за приемане на отпадъците в депата.

### Наредба № 1 от 04 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри (обн., ДВ, бр. 51 от 20.06.2014 г.);

Целта на наредбата е получаване на пълна и достоверна информация за дейностите по отпадъците, чрез определяне на реда за водене на отчетност и за реда и сроковете за предоставяне на информация по съответните образци от лицата по чл. 44 на ЗУО и получаване на пълна и достоверна информация за пуснатите на пазара продукти, след употребата на които се образуват масово разпространени отпадъци, по наредбите съгласно чл. 13, ал 1 на ЗУО.

### Наредба за опаковките и отпадъците от опаковки (обн., ДВ, бр. 85/06.11.2012 г., изм. и доп., бр. 76/30.08.2013 г.)

В наредбата са регламентирани изискванията за предотвратяване на вредното въздействие на отпадъците от опаковки върху околна среда; изискванията към самите опаковки; необходимите мерки за намаляване на отпадъците от опаковки, предназначени за крайно обезвреждане.

Наредбата регламентира и задължения на кмета на общината като изпълнява задълженията по чл. 19, ал. 3, т. 7 от ЗУО относно отпадъци от опаковки, като сключва договори за изграждане на система за разделно събиране на отпадъци от опаковки на територията на общината при минимални параметри на системата с:

* организации по оползотворяване, притежаващи разрешение, издадено по реда на глава пета, раздел III от ЗУО;
* други лица, притежаващи разрешение или регистрационен документ, издаден по реда на глава пета, раздели I и II от ЗУП, за извършване на дейности по събиране, транспортиране, рециклиране и/или оползотворяване на отпадъци на територията на съответната община, и/или комплексно разрешително, издадено по реда на глава седма, раздел II от ЗООС.

За изпълнението на задълженията по разделно събиране на отпадъци от опаковки, кметът определя:

* местата за разполагане на елементите от системата за разделно събиране на отпадъци от опаковки на територията на общината, в т.ч. разполагането на съдове за събиране на битови отпадъци и съдове за разделно събиране;
* осигурява и организира прилагането на подходящи мерки за недопускане на посегателства и кражби на отпадъци от съдовете за разделно събиране на отпадъци от опаковки;
* съдейства при подготовката и провеждането на разяснителните кампании за организациите по оползотворяване;
* отговаря за контейнерите за битови отпадъци, различни от тези за отпадъци от опаковки, да не бъдат в жълт, зелен или син цвят.

### Наредба за излезлите от употреба моторни превозни средства (Приета с ПМС № 11 от 15.01.2013 г., обн., ДВ, бр. 7 от 25.01.2013 г., в сила от 25.01.2013 г., изм. и доп., бр. 95 от 1.11.2013 г., в сила от 1.11.2013 г.)

Наредбата определя изискванията за събирането, транспортирането и третирането на излезлите от употреба моторни превозни средства (ИУМПС) и изискванията към пусканите на пазара МПС, материали и компоненти за тях. Целта на наредбата е да създаде предпоставки за екологосъобразно управление на излезлите от употреба МПС. В тази връзка са регламентирани и задълженията на кмета:

* определя местата на територията на общината за предаване на ИУМПС;
* организира дейностите по събирането на ИУМПС по чл. 143, ал. 7 и 8 от ЗДП и предаването им в центрове за разкомплектоване, за което уведомява звеното "Пътна полиция" и Столичната дирекция на вътрешните работи или областната дирекция на Министерството на вътрешните работи по месторегистрация на МПС.

Кметът на общината извършва дейностите като сключва договор с:

* организации по оползотворяване на ИУМПС;
* лица, които изпълняват задълженията си индивидуално.

### Наредба за излязлото от употреба електрическо и електронно оборудване (приета с ПМС № 256 от 13.11.2013 г., обн. ДВ, бр. 100 от 19.11.2013 г., в сила от 01.01.2014 г.)

С наредбата се определят изискванията за разделно събиране, транспортиране, съхраняване, предварително третиране, повторна употреба, рециклиране, оползотворяване и/или обезвреждане на излязло от употреба електрическо и електронно оборудване (ИУЕЕО). Кметът на общината: оказва съдействие на организациите по оползотворяване и на лица, които изпълняват задълженията си индивидуално, в т.ч. определя местата за разполагане на необходимите елементи на системите за разделно събиране и местата за предаване на ИУЕЕО; организира изпълнението на задълженията си за участие в системите за разделно събиране на ИУЕЕО като сключва договори със:

* Организации по оползотворяване на ИУЕЕО
* Лица, които изпълняват задълженията си индивидуално, и/или
* Други лица, притежаващи документ по чл. 35 ЗУО, за извършване на дейности по събиране, транспортиране, рециклиране и/или оползотворяване на отпадъци на територията на съответната община.

Кметът на общината изготвя и утвърждава график за събиране на ИУЕЕО, образувано в бита, включващ не по-малко от две дати годишно.

### Наредба за разделно събиране на биоотпадъците, приета с ПМС № 275 от 06.12.2013 г. (Oбн. ДВ, бр. 107 от 13.12.2013 г.)

Наредбата определя изискванията към дейностите по разделно събиране на биоотпадъците, целите за разделно събиране и оползотворяване на биоотпадъците, методиките за изчисляване и докладване на целите по чл. 31, ал. 1 от *Закона за управление на отпадъците (ЗУО)* и разпределянето на целите по чл. 31, ал. 1 от ЗУО и по чл. 8, ал. 1 между отделните общини в регионите по чл. 49, ал. 9 от ЗУО.

* Кметът на общината, осигурява съвместно постигането на следните регионални цели за разделно събиране и оползотворяване на битовите биоотпадъци:
* до 31.12.2016 г. - не по-малко от 25 на сто от количеството на битовите биоотпадъци, образувани през 2014 г.
* до 31.12.2020 г. - не по-малко от 50 на сто от количеството на битовите биоотпадъци, образувани през 2014 г.
* до 31.12.2025 г. - не по-малко от 70 на сто от количеството на битовите биоотпадъци, образувани през 2014 г.
* Кметовете на общините извършват на всеки 5 години морфологичен анализ на състава и количеството на битовите отпадъци, образувани на територията на съответната община, съгласно методика, утвърдена със заповед на министъра на околната среда и водите.
* Кметът на общината осигурява разделно събиране и оползотворяване на цялото количество на образуваните биоотпадъци от поддържането на обществени площи, паркове и градини на територията на съответната община.
* Кметът на общината включва мерки за предотвратяване образуването на биоотпадъци, разделно събиране и оползотворяване на биоотпадъците на територията на общината, отчитайки специфичните условия на отделните видове населени места (големина, тип, брой жители и др.) Мерките за постигане на целите, включват най-малко:
* поетапно въвеждане на разделно събиране и оползотворяване на биоотпадъците, събирани чрез общинските системи за разделно събиране, както и изчисление на броя на домакинствата и на населението на всяка община, обслужвани от общинската система за разделно събиране;
* разделно събиране и оползотворяване на биоотпадъците от обществени зелени площи, паркове и градини;
* план за изграждане на съоръженията за оползотворяване на биоотпадъците, когато такива са предвидени на територията на общината, съгласно решението по чл. 26, ал. 1, т. 4 от ЗУО, в т.ч. определяне на местоположението, необходимия капацитет и технология за третиране;
* насърчаване компостирането на място;
* повишаване информираността на населението за ползите и изискванията за разделното събиране и оползотворяване на биоотпадъците.

Кметовете на общините разработват подробен график за обслужване на съдовете за събиране на биоотпадъци и го оповестяват на интернет страницата на съответната община и/или информират населението по друг подходящ начин.

### Наредба за третиране на биоотпадъците, приета с ПМС № 235 от 15.10.2013 г. (Oбн. ДВ, бр. 92 от 22.10.2013 г.)

С наредбата се определят: видът и произходът на подходящите за биологично третиране биоотпадъци и други подходящи биоразградими отпадъци; условията, при които продуктът компост и ферментационния продукт престават да бъдат отпадък по смисъла на §1, т. 17 от допълнителните разпоредби на *Закона за управление на отпадъците (ЗУО)*; изискванията към производството на компост, ферментационен продукт, органичен почвен подобрител, стабилизирана органична фракция от процеса на механично-биологично третиране (MБT); изискванията за качество на компост, органичен почвен подобрител и стабилизирана органична фракция от MБT; изискванията за етикетиране, употреба и пускане на пазара на получения компост, ферментационен продукт, органичен почвен подобрител, стабилизирана органична фракция от МБТ.

### Наредба за батерии и акумулатори и за негодни за употреба батерии и акумулатори (приета с ПМС № 351 от 27.12.2012 г., обн. ДВ. бр.2 от 08.01.2013г.)

Наредбата определя изискванията за пускането на пазара на батерии и акумулатори и за разделното събиране, транспортиране, съхраняване, предварително третиране, рециклиране, оползотворяване и/или обезвреждане на негодни за употреба батерии и акумулатори (НУБА).

Кметът на общината има следните задължения:

* Организира дейностите по разделно събиране на портативни и автомобилни НУБА и/или оказва съдействие на организациите за оползотворяване на НУБА, в т.ч. определя местата за разполагане на необходимите елементи на системите за разделно събиране и местата за предаване на портативни и автомобилни НУБА.
* Организира изпълнението на задълженията си за участие в системите за разделно събиране на портативни и автомобилни НУБА, като сключва договори с:
* организации по оползотворяване на НУБА, притежаващи разрешение, издадено по реда на глава пета, раздел III от ЗУО;
* други лица, притежаващи разрешение или регистрационен документ, издаден по реда на глава пета, раздели I и II от ЗУО, за извършване на дейности по събиране, транспортиране, рециклиране и/или оползотворяване на НУБА на територията на съответната община и/или комплексно разрешително, издадено по реда на глава седма, раздел II от ЗООС.

### Наредба за отработените масла и отпадъчните нефтопродукти (приета с ПМС № 352 от 27.12.2012 г., обн. ДВ. бр.2 от 08.01.2013 г.)

Наредбата определя изискванията за пускането на пазара на масла и разделното събиране, съхраняване, транспортиране, оползотворяване и обезвреждане на отработени масла и отпадъчни нефтопродукти.

Кметът на общината има следните задължения:

* Определя местата за смяна на отработени моторни масла на територията на общината, без да възпрепятства дейността на лицата, сключили договор с организация по оползотворяване и/или на лицата, които изпълняват задълженията си индивидуално, и информира обществеността за местоположението им и за условията за приемане на отработените масла.
* когато местата за смяна на отработени моторни масла са разположени върху общински имоти.
* Съдейства за извършване на дейностите по събиране и съхраняване на излезли от употреба масла и предаването им за оползотворяване или обезвреждане.
* когато има сключен договор за извършване на дейностите по събиране на отработени масла и предаването им на инсталации за оползотворяване и/или обезвреждане с: организация по оползотворяване на отработени масла; лица, които пускат на пазара масла и изпълняват задълженията си индивидуално; други лица, притежаващи разрешение или регистрационен документ, издаден по реда на глава пета, раздели I и II от ЗУО, за извършване на дейности по събиране, транспортиране, регенериране и/или оползотворяване на отработени масла и/или комплексно разрешително, издадено по реда на глава седма, раздел II от ЗООС.

### Наредба № 3 от 05.08.2014 г. за изискванията за реда и начина за инвентаризация на оборудване, съдържащо полихлорирани бифенили, маркирането и почистването му, както и за третирането и транспортирането на отпадъци, съдържащи полихлорирани бифенили (издадена от министъра на околната среда и водите, обн., ДВ, бр. 70 от 22.08.2014 г.)

Наредбата определя реда и начина за инвентаризация и маркиране на оборудване, съдържащо полихлорирани бифенили (ПХБ), редът и начинът за почистване на оборудване, съдържащо ПХБ, с оглед предотвратяване на вредното му въздействие върху човешкото здраве и околната среда и изискванията за третиране и транспортиране на отпадъци, съдържащи ПХБ. В тази наредба изискванията са към директора на РИОСВ.

### Наредба за изискванията за третиране на излезли от употреба гуми (Приета с ПМС № 221 от 14.09.2012 г., обн. ДВ. бр.73 от 25.09.2012 г.)

Наредбата определя изискванията за събирането, транспортирането, съхраняването, оползотворяването или обезвреждането на излезли от употреба гуми (ИУГ), включително целите за регенерирането и/или рециклирането, и/или оползотворяването им. Наредбата се прилага за всички видове пуснати на пазара гуми независимо от предназначението им и за излезлите от употреба гуми.

Кметът на общината има следните задължения:

* определя местата за събиране на ИУГ на територията на общината, без да възпрепятства дейността на лицата, сключили договор с организация по оползотворяване, и/или на лицата, изпълняващи задълженията си индивидуално, и информира обществеността за местоположението им и за условията за приемане на ИУГ;
* само тогава, когато местата за събиране на ИУГ са разположени върху общински имоти
* съдейства за извършване на дейностите по събиране и съхраняване на ИУГ и предаването им за оползотворяване или обезвреждане.
* само тогава, когато има сключен договор за извършване на дейностите по събиране и съхраняване на ИУГ и предаването им за оползотворяване или обезвреждане с: организация по оползотворяване на ИУГ; лицата, които пускат на пазара гуми, които изпълняват задълженията си по наредбата индивидуално.

### Наредба за условията, реда и методите за извършване на екологична оценка на планове и програми

Наредбата урежда условията и реда за извършване на оценка на планове, програми проекти и инвестиционни предложения, които не са непосредствено свързани или необходими за управлението на защитените зони и които поотделно или във взаимодействие с други планове, програми или инвестиционни предложения могат да окажат значително отрицателно въздействие върху защитените зони.

### Наредба за условията и реда за извършване на оценка на въздействието върху околната среда

С тази наредба се определят условията и реда за извършване на оценка на въздействие върху околната среда (ОВОС) на планове, програми и инвестиционни предложения, включително на планове и програми, които са в процес на изготвяне и/или одобряване от централни и териториални органи на изпълнителната власт, органи на местното самоуправление и Народното събрание.

### Наредба за реда за извършване на търговска дейност с отпадъци от черни и цветни метали

Наредбата определя реда за извършване на търговска дейност с отпадъци от черни и цветни метали, както и реда за водене на публичен регистър и процедурата по издаване на лицензи за развитие на тази дейност.

### Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци (обн., ДВ, бр. 111 от 27.12.2013 г.)

Наредбата е свързана с финансирането на управлението на отпадъците, тъй като в нея се регламентират допустимите обезпечения и отчисления при експлоатация и закриване на депата за неопасни и строителни отпадъци.

### Наредба за управление на строителните отпадъци и за влагане на рециклирани строителни материали, приета с ПМС 277 от 5.11.2012 г. (Oбн., ДВ, бр. 89 от 13.11.2012 г., в сила от 13.11.2012 г.)

Наредбата регламентира предотвратяване и ограничаване на замърсяването на въздуха, водите и почвите, както и ограничаването на риска за човешкото здраве и околната среда в резултат третирането и транспортирането на строителните отпадъци /СО/, с цел предотвратяване и минимизиране образуването на СО, насърчаване на рециклирането и оползотворяването на СО и намаляване количеството на депонираните СО.

## Анализ на общинската нормативна рамка

### Основен предмет на този анализ е Наредбата за управление на отпадъците на територията на община Карнобат.

Общински съвет - Карнобат на основание чл. 21, ал. 2 от *Закона за местното самоуправление и местната администрация* и чл. 22, ал. 1 от *Закона за управление на отпадъците*, отменя *Наредба за управление на отпадъците и поддържане на чистотата на територията на община Карнобат*, приета с Решение на Общински съвет - Карнобат №297.І, Протокол №25 от заседание на Общински съвет - Карнобат, проведено на 23.12.2009 г. и приема ***нова Наредба за управление на отпадъците*** на територията на Община Карнобат, влязла в сила от 24.07.2014 г. с Протокол №28/24.07.2014 г. на Общински съвет – Карнобат, публикувана във вестник „Карнобатски глас”, бр. 32/11-17.08.2014 г.

Приемането на новата *Наредба за управление на отпадъците* на територията на Община Карнобат е свързана с изменението на нормативните актове за дейности по третирането на отпадъци, което налага предприемане на действия за синхронизиране на наредбата с действащото в Република България законодателство във връзка с новия *Закон за управление на отпадъците(ЗУО)*, обнародван в Държавен вестник бр. 53 от 13 юли 2012 г., който въвежда редица нови задължения в областта на разделното събиране на отпадъци и поетапното постигане на цели по рециклиране и оползотворяване на битовите отпадъци.

Наредба урежда екологосъобразното управление на отпадъците на територията на Община Карнобат с цел предотвратяване, намаляване или ограничаване вредното въздействие на отпадъците върху човешкото здраве и околната среда.; Правата и задълженията на общинската администрация, физическите и юридическите лица, учрежденията и организациите, при чиято дейност се образуват и/или третират отпадъци, във връзка с ежедневното поддържане и опазване на чистотата на местата за обществено ползване, сградите, дворовете и прилежащите територии.; Реда и условията за изхвърлянето, събирането, транспортирането, претоварването, оползотворяването и обезвреждането на твърдите битови (ТБО), строителните (СО), опасните битови (ОБО) и масово разпространените отпадъци (МРО): опаковки, негодни за употреба батерии и акумулатори (НУБА), излязло от употреба електрическо и електронно оборудване (ИУЕЕО), отработени моторни масла (ОММ), излезли от употреба моторни превозни средства (ИУМПС), излезли от употреба автомобилни гуми (ИУАГ) и земни маси (ЗМ), както и поддържането на чистотата на територията на община Карнобат.

При неспазване на Наредбата и изхвърляне на отпадъците на нерегламентирани места, глобите за гражданите са в размер до 5 000 лева, а за фирмите имуществените санкции могат да достигнат до 50 000 лева, в зависимост от нарушението.

Наредбата е задължителна за всички лица, които живеят или временно пребивават на територията на Община Карнобат, както и за юридическите лица осъществяващи и извършващи дейност на нейна територия.

Наредбата е достъпна за всички жители на общината на сайта на община Карнобат: http://karnobat.acstre.com/

Анализът на общинската нормативна уредба обхваща и други нормативни актове на община Карнобат, свързани с управлението на отпадъците, а именно:

### Наредба № 1 за определянето и администрирането на местни такси и цени на услуги на територията на община Карнобат (изменена и допълнена с Решение № 416.І./24.07.2014 г. на Общински съвет-Карнобат);

С Наредбата се уреждат отношенията, свързани с определянето и администрирането на местни такси и цени за битови отпадъци и др. на предоставяни на физически и юридически лица услуги, реда и срока за тяхното събиране на територията на община Карнобат. Таксите за битови отпадъци са описани в Глава втора – местни такси, Раздел I. Размерът на таксата за битови отпадъци по глава втора, раздел І за 2008 г. е определен, съгласно Решение № 20.2 от 29.12.2008 г. на Общински съвет Карнобат.

### Наредба № 3 за опазване на обществения ред и чистотата на територията на община Карнобат (Приета с Решение №51 от 27.05.2004 г. на Общински съвет-Карнобат, посл. изм. и допълнение от 22.05.2014г.);

Наредбата урежда обществените отношения, свързани с осигуряване на обществения ред, поддържане чистотата и извършването на строителна дейност на територията на община Карнобат.

С Наредбата се забранява изхвърлянето на всякакъв вид производствени отпадъци от стопанска дейност, освен на определените от общината депа; животински отпадъци и такива от селскостопанска дейност на неразрешени за това места; строителни отпадъци и земни маси, освен на определените за тази цел депа.; Изхвърлянето в съдовете за смет на твърди или течни опасни отпадъци, избухливи и токсични вещества, строителни отпадъци, незагасена сгурия и пепел; Транспортирането на насипни материали, селскостопанска продукция, леки вторични суровини и други от транспортни средства с неуплътнени каросерии и без предпазни мрежи или чергила; Изливането в канализацията на течни опасни вещества и отпадъци, моторни масла и други нефтопродукти; Изливането на вода и изхвърлянето на отпадъци от прозорците и балконите на сградите и др.

### Наредба за принудителното изпълнение на заповеди за поправяне, заздравяване или премахване на строежи или части от тях на територията на Община Карнобат (Изменена и допълнена с Решение № 216.І./29.03.2013 г. на Общински съвет – Карнобат; Изменена с Решение № 365.І. от 24.04.2014 г. на Общински съвет-Карнобат).

С тази наредба се уреждат условията и реда за принудително изпълнение на заповеди за поправяне, заздравяване или премахване на строежи или части от тях на територията на Община Карнобат, както и за премахване на строежи от четвърта до шеста категория, незаконни по смисъла на чл.225, ал.2 от ЗУТ.

Според Наредбата при образуването на строителни отпадъци от премахването на незаконни строежи, окончателното почистване на строителната площадка и възстановяването на терена се извършва от общината, съответно от изпълнителя при сключен договор за сметка на адресатите на заповедта (чл.12(2)).

## Анализ на програмните документи на национално и общинско ниво (Стратегическа рамка)

Стратегическата рамка, която предопределя разработването на настоящата програма, се състои от европейските, националните и местните програми и планове, целящи създаването на предпоставки за изпълнение изискванията на европейско и национално ниво. При разработването на програмата за управление на отпадъците на община Карнобат трябва да се вземат предвид предвижданията на месните стратегически документи, чиято реализация засяга генерирането на отпадъци.

По-важните стратегически документи:

### Седма рамкова програма за действие в областта на околната среда /ПДОС/ -

Програмата е приета от Европейския парламент и Съвета на ЕС през ноември 2013 г. и с нея се подчертава ангажираността на Съюза да засили усилията си за опазване на природния капитал, стимулиране на ефективен (от гледната точка на използването на ресурсите) нисковъглероден растеж и новаторство и закрила на здравето и благосъстоянието на хората, като същевременно зачита естествените ограничения на Земята. Седмата рамкова програма акцентира върху това, че нисковъглеродния растеж може да бъде постигнат чрез повишаване ефективността на използваните ресурси и тяхното рециклиране. Поради тази причина се отделя специално внимание на **трансформацията на отпадъците в ресурси** като акцентът е поставен върху предотвратяването, повторната употреба и рециклирането им, както и поетапното премахване на практиките по депонирането им.

### Национален план за управление на отпадъците - НПУО

В изготвения проект на НПУО за 2014-2020 г. са посочени четири стратегически цели, които гарантират постигане на генералната цел на плана, а именно:

* Цел 1: Намаляване на вредното въздействие на отпадъците, чрез предотвратяване образуването им и насърчаване на повторното им използване.
* Цел 2: Увеличаване на количествата на рециклираните и оползотворени отпадъци, чрез създаване на условия за изграждане на мрежа от съоръжения за третиране на цялото количество генерирани отпадъци, което да намали риска за населението и околната среда.
* Цел 3: Управление на отпадъците, което гарантира чиста и безопасна околна среда.
* Цел 4: Превръщане на обществеността в ключов фактор при прилагане йерархията на управление на отпадъците.

Ключовите целите, които си поставя програма са посочени в *Табл. 12*:

***Таблица 12. Ключови цели в Сектор "Отпадъци" за Българи***я

| **Отпадъчни потоци** | **Година** | **Цел** | | | | |
| --- | --- | --- | --- | --- | --- | --- |
| **Оползотворяване** | **Рециклиране** | | **Събиране** | |
| Отпадъци от опаковки | Ежегодно за всяка година от НПУО | Не по-малко от 60 % от теглото на отпадъците от опаковки трябва да бъдат оползотворени или изгорени в инсталации за изгаряне на отпадъци с оползотворяване на енергията | Не по-малко от 55 % и не повече от 80 % от теглото на отпадъците от опаковки трябва да бъдат рециклирани, като се рециклира не по-малко от:  а) 60 % от теглото на отпадъците от опаковки от стъкло;  б) 60 % от теглото на отпадъците от опаковки от хартия и картон;  в) 50 % от теглото на отпадъците от опаковки от метали;  г) 22,5 % от теглото на отпадъците от опаковки от пластмаси, при чието рециклиране се получава единствено пластмаса;  д) 15 % от теглото на дървесните отпадъци от опаковки. | | Системите за разделно събиране на отпадъци от опаковки, обхващат не по-малко от 6 000 000 жители на територията на страната и задължително включват курортните населени места и всички населени места с население над 5000 жители. | |
| Излязло от употреба електрическо и електронно оборудване (ИУЕЕО) |  | Оползотворяване на не по-малко от: | Подготовка за повторна употреба и рециклиране на не по-малко от: | | Разделно събиране на ИУЕЕО в общо количество, което се равнява на не по-малко от: | |
| 2014 | * 80 % за ИУЕЕО, попадащо в категории 1 или 10 от Приложение № 1; * 75 % за ИУЕЕО, попадащо в категории 3 или 4 от Приложение № 1; * 70 % за ИУЕЕО, попадащо в категории 2, 5, 6, 7, 8 или 9 от Приложение № 1. | * 75 % за ИУЕЕО, попадащо в категории 1 или 10 от Приложение № 1; * 65 % за ИУЕЕО, попадащо в категории 3 или 4 от Приложение № 1; * 50 % за ИУЕЕО, попадащо в категории 2, 5, 6, 7, 8 или 9 от Приложение № 1. * 80% за излезли от употреба газоразрядни лампи, попадащи в категория 5а от Приложение № 1 | | Лицата, които пускат на пазара ЕЕО, предназначено за употреба в бита, осигуряват разделно събиране на ИУЕЕО, образувано в бита, в общо количество, което се равнява на не по-малко от 4 килограма на жител годишно, но не по-малко от средното тегло на ИУЕЕО, събрано през трите предходни години, в зависимост от това, коя от тези стойности е по-голяма. | |
| 2015 | * 85 % за ИУЕЕО, попадащо в категории 1 или 10 от Приложение №1; * 80 % за ИУЕЕО, попадащо в категории 3 или 4 от Приложение № 1; * 75 % за ИУЕЕО, попадащо в категории 2, 5, 6, 7, 8 или 9 от Приложение № 1. | * 80 % за ИУЕЕО, попадащо в категории 1 или 10 от Приложение № 1; * 70 % за ИУЕЕО, попадащо в категории 3 или 4 от Приложение № 1; * 55 % за ИУЕЕО, попадащо в категории 2, 5, 6, 7, 8 или 9 от Приложение № 1. * 80% за излезли от употреба газоразрядни лампи, попадащи в категория 5а от Приложение № 1 | | Лицата, които пускат на пазара ЕЕО, предназначено за употреба в бита, осигуряват разделно събиране на ИУЕЕО, образувано в бита, в общо количество, което се равнява на не по-малко от 4 килограма на жител годишно, но не по-малко от средното тегло на ИУЕЕО, събрано през трите предходни години, в зависимост от това, коя от тези стойности е по-голяма. | |
| 2016 | * 41% от средното тегло на пуснатото на пазара ЕЕО през предходните три години | |
| 2017 | * 48% от средното тегло на пуснатото на пазара ЕЕО през предходните три години | |
| 2018 | * Оползотворяване на не по-малко от 85 % за ИУЕЕО, попадащо в категории 1 или 4 от Приложение № 3; * Оползотворяване на не по-малко от 80 % за ИУЕЕО, попадащо в категория 2 от Приложение № 3; * Оползотворяване на не по-малко от 75 % за ИУЕЕО, попадащо в категории 5 или 6 от Приложение № 3. | * Подготовка за повторна употреба и рециклиране на не по-малко от 80 % за ИУЕЕО, попадащо в категории 1 или 4 от Приложение №3; * Подготовка за повторна употреба и рециклиране на не по-малко от 70 % за ИУЕЕО, попадащо в категория 2 от Приложение № 3; * Подготовка за повторна употреба и рециклиране на не по-малко от 55 % за ИУЕЕО, попадащо в категории 5 или 6 от Приложение № 3; * За ИУЕЕО, попадащо в категория 3 от Приложение № 3, се рециклират не по-малко от 80 %. | | - 55% от средното тегло на пуснатото на пазара ЕЕО през предходните три години | |
| 2019 | - 60% от средното тегло на пуснатото на пазара ЕЕО през предходните три години | |
| 2020 | - 65 % от средното тегло на пуснатото на пазара ЕЕО през предходните три години в Република България | |
| Излезли от употреба моторни превозни средства (ИУМПС) | 2015 | Минимум 95% от теглото на всяко ИУМПС, прието на площадки за събиране и съхраняване или в центрове за разкомплектоване | Минимум 85% от теглото на всяко ИУМПС, прието на площадки за събиране и съхраняване или в центрове за разкомплектоване | |  | |
| Отработени масла | Ежегодно за всяка година от НПУО | Мин. 40% от количеството масла, пуснати на пазара през текущата година |  | |  | |
| Гуми |  | Оползотворяване на не по-малко от: | Регенериране и/или рециклиране на не по-малко от: | |  | |
| 2014 | 65 % от количеството (в тонове) гуми, пуснати от тях на пазара през текущата година | 20% от количеството гуми, пуснати на пазара през текущата година | |  | |
| 2015 | 65 % от количеството (в тонове) гуми, пуснати от тях на пазара през текущата година | 25% от количеството гуми, пуснати на пазара през текущата година | |  | |
| 2016 | 65 % от количеството (в тонове) гуми, пуснати от тях на пазара през текущата година | 30% от количеството гуми, пуснати на пазара през текущата година | |  | |
| 2017 | 65 % от количеството (в тонове) гуми, пуснати от тях на пазара през текущата година | 35% от количеството гуми, пуснати на пазара през текущата година | |  | |
| 2018 | 65 % от количеството (в тонове) гуми, пуснати от тях на пазара през текущата година | 40% от количеството гуми, пуснати на пазара през текущата година | |  | |
| 2019 | 65 % от количеството (в тонове) гуми, пуснати от тях на пазара през текущата година | 45% от количеството гуми, пуснати на пазара през текущата година | |  | |
| 2020 | 65 % от количеството (в тонове) гуми, пуснати от тях на пазара през текущата година | 50% от количеството гуми, пуснати на пазара през текущата година | |  | |
| Портативни батерии и акумулатори (ПБА) | 2014 |  |  | | мин. 40% от пуснатите на пазара ПБА с изключване на ПБА, които са били пуснати на пазара, но са изнесени или изпратени от територията на страната | |
| 2015 и всяка следваща година |  |  | | мин. 45% от пуснатите на пазара ПБА с изключване на ПБА, които са били пуснати на пазара, но са изнесени или изпратени от територията на страната | |
| Автомобилни батерии и акумулатори | Ежегодно за всяка година от НПУО |  |  | | Количество автомобилни НУБА, отговарящо на коефициент на събираемост, не по-малък от 100 % от количеството пуснати на пазара автомобилни батерии и акумулатори, като коефициентът на събираемост се изчислява съгласно приложение № 3 от НБАНУБА | |
| Индустриални батерии и акумулатори | Ежегодно за всяка година от НПУО |  |  | | | Количество индустриални НУБА независимо от химичния им състав и произход, отговарящо на коефициент на събираемост, не по-малък от 25 % от количеството пуснати на пазара индустриални батерии и акумулатори, като коефициентът на събираемост се изчислява съгласно приложение № 3 от НБАНУБА |
| НУБА | Ежегодно за всяка година на НПУО |  | * Рециклиране на не по-малко от 65 % от теглото на материалите, съдържащи се в оловно-киселите батерии и акумулатори, и възможно най-висока степен на рециклиране на оловото, което се съдържа в тях, като същевременно се избягват прекомерните разходи; * рециклиране на не по-малко от 75 % от теглото на материалите, съдържащи се в никел-кадмиевите   батерии и акумулатори, и възможно най-висока степен на рециклиране на кадмия, който се съдържа в тях, като същевременно се избягват прекомерните разходи;   * рециклиране на 50 % от теглото на другите НУБА. | | |  |
| Биоотпадъци | 2016 | мин. 25% от количеството на битовите биоотпадъци, образувани в региона през 2014 г. | | | | |
| 2020 | мин. 50% от количеството на битовите биоотпадъци, образувани в региона през 2014 г. | | | | |
| 2025 | мин. 75% от количеството на битовите биоотпадъци, образувани в региона през 2014 г. | | | | |
| Отклоняване на битови биоразградими отпадъци от депата | 2020 | до 35 % от общото количество на същите отпадъци, образувани в Р. България през 1995 г. | | | | |
| Битови отпадъци от хартия, картон, пластмаси, метали и стъкло | 2016 |  | | мин. 25 % от общото им тегло |  | |
| 2018 |  | | мин. 40 % от общото им тегло |  | |
| 2020 |  | | мин. 50 % от общото им тегло |  | |
| Строителни отпадъци | 2016 | най-малко 35% от общото тегло на отпадъците | | | | |
| 2018 | най-малко 55% от общото тегло на отпадъците | | | | |
| 2020 | най-малко 70% от общото тегло на отпадъците | | | | |

### Национален стратегически план за поетапно намаляване на количествата на биоразградимите отпадъците, предназначени за депониране 2010-2020 г.

Чрез плана са заложени целите, които България трябва да постигне при управлението на биоразградимите отпадъци, като са предложени различни варианти и технологични решения за третирането им (ограничаване на биоразградимата фракция от битовите отпадъци, които се обезвреждат чрез депониране, до 65% през 2020 г.).

### Национален стратегически план за управление на отпадъците от строителството и разрушаване на територията на Р България 2011-2020г.

При разработването на плана се определят няколко приоритетни вида отпадъци – бетон и стоманобетон, асфалтобетон, строителна (груба) керамика, натрошени скални материали и инертни (смесени минерални) отпадъци, тъй като те съставляват около 80% от общо генерираните отпадъци от строителство и разрушаване.

### Общинска програма за опазване на околната среда /ОПООС/.

Община Карнобат има изграден подход и си е поставила задачата да изпълни целите, заложени в българските и европейски документи. Въпреки че към настоящия момент все още не е готова Програмата за опазване на околната среда за периода 2014-2020 г. можем да заключим, че община Карнобат има изграден подход и чувствителност към тази тема, както и си е поставила задачата да изпълни целите, заложени в българските и европейски документи.

### Общински план за развитие /ОПР/ на община Карнобат за периода 2014-2020г.

Планът е интегриран документ, който отразява областите на социално-икономическото развитие на месно ниво. В този смисъл част от предвижданията му могат пряко да засегнат количеството и вида на генерираните отпадъци в общината.

# Анализ на състоянието и прогноза за вида, количествата и източниците на отпадъците, образувани на територията на община Карнобат

## Анализ на битовите отпадъци

Битови отпадъци са „отпадъци от домакинствата“ и „подобни на отпадъците от домакинствата“. За осигуряването на дългосрочни решения за третиране на битовите отпадъци, генерирани от населените места на териториите на общините, съобразно въведените системи за организирано сметосъбиране и сметоизвозване РИОСВ-Бургас извършва текущи и периодични проверки по управление на отпадъците.

Общото количество на образуваните битови отпадъци в страната следва положителна тенденция към трайно намаление.

По данни на годишния Доклад за състоянието на ОС на РИОСВ-Бургас за 2013 г., от направена справка за обслужваното от система за организирано събиране на отпадъците население за община Карнобат се отбелязва, че 100% от населението на общината е обхванато в организирана система за събиране и транспортиране на БО. Община Карнобат има сключен договор с Организации по оползотворяване на отпадъци от опаковки.

Управлението на дейностите по третиране на ТБО е регламентирано в Наредбата за управление на отпадъците приета на сесия на Общински съвет гр. Карнобат през 2009 г., с последващо изменение и влязла в сила от 24.07.2014 г. с Протокол №28/24.07.2014 г. на Общински съвет – Карнобат.

На територията на общината има едно действащо депо за обезвреждане на битови отпадъци – Общинско депо Карнобат, намиращо се в Землище гр. Карнобат, (пътя за с.Екзарх Антимово), община Карнобат.

От месец ноември 2007 г., съгласно проведена процедура по ЗОП и сключен договор за сметосъбирането и сметоизвозването в Общината се извършва от „ЗМБГ” АД. От март 2015 г. тази дейност се извършва от Община Карнобат.

Община Карнобат има сключва Договор №1304/03.04.2015 за изграждане и обслужване на система за разделно събиране на отпадъци от опаковки с „ЕКОПАК” АД.

Битови и производствени неопасни отпадъци от гр. Карнобат се депонират в депо, заемащо 30 dka на 4 km от града, което се експлоатира от 1982 г. Към настоящия момент регламентираното депо не отговаря на нормативните изисквания. На територията на града се извършва периодично почистване на съществуващи нерегламентирани отпадъци. Ежеседмично се извършва контрол за недопускане на следващо замърсяване. Съвместно с общинския информационен център и училища на територията на Общината са извършвани разяснителни кампании относно нерегламентираното изхвърляне на отпадъци и разделното събиране на отпадъците.

***Претоварна станция за отпадъци – Карнобат***

На 25.08.2011 г. е подписан Договор № DIR-5102118-C001 за безвъзмездна финансова помощ по Оперативна програма „Околна среда 2007 – 2013 г.” за проект „Изграждане на регионална система за управление на отпадъците в регион Бургас” между МОСВ, Община Бургас и Сдружение „Управление на отпадъците-регион Бургас”, общини Айтос, Камено, Карнобат, Несебър, Поморие, Руен, Средец и Сунгурларе – Партньори. Целта на проекта е изграждането на необходимата инфраструктура за екологосъобразното обезвреждане на цялото количество битови отпадъци, генерирани на територията на Регион Бургас, включващ общините Бургас, Средец, Камено, Несебър, Поморие, Айтос, Руен, Карнобат и Сунгурларе, с което ще бъдат изпълнени изискванията на *Директива 1999/31/ЕС* за депониране на отпадъци и националното законодателство, както и задачите, произтичащи от *Националната програма за управление дейностите по отпадъците 2009-2013 г.*

**Претоварната станция за отпадъци** гр. Карнобат ще обслужва Община Карнобат и Община Сунгурларе. Площадката, на която е разположена Претоварна станция за отпадъци (ПСО), е част от съществуващото депо на гр. Карнобат, Разположена е в ПИ №000011 с площ 20,150 dka, публична общинска собственост на Община Карнобат. Образуван е от бивш имот №000680. На север граничи с имот №000554 – пасище, мера, собственост на община Карнобат; на изток и юг граничи с имот №000014 – сметище; на запад граничи с имот №000684 – път. Теренът на площадката е в землището на гр. Карнобат на около 4 km от града непосредствено до пътя от националната пътна мрежа III – път 5391 Трояново – Аспарухово – Крушово – Детелина – Драганци – Карнобат. Разстоянието от ПСО до новото депо „Братово – запад” е около 43 km. *Претоварната станция за битови отпадъци ще влезе в експлоатация август/септември 2015 г.*

### Количества и тенденции на битовите отпадъци в община Карнобат за анализирания период

Обект на наблюдение е съществуващото депо за битови отпадъци, разположено в землището на гр. Карнобат на около 4 km южно от града, обслужващо населените места в общината, обхванати от организираното сметосъбиране и сметоизвозване.

Количеството на събираните отпадъци се оценява косвено, по разчетен път, на база на транспортните документи. На депото няма кантари, което затруднява точното определяне на количествата отпадъци, постъпващи за депониране. Количествата събрани битови отпадъци се отчитат в тонове и се определят на база отчетените автомобилни курсове.

*Таблица 13. Генерирани битови отпадъци за периода 2009-2014 г.*

|  |  |  |  |  |  |  |
| --- | --- | --- | --- | --- | --- | --- |
| **Тип на отпадъка** | **2009 г.** | **2010 г.** | **2011 г.** | **2012 г.** | **2013 г.** | **2014 г.** |
| **Смесени битови отпадъци в Община Карнобат** | 5 898 т | 8 066 т | 8 758 т | 9 619 т | 7 079 т | 5 785 т |

*Източник: Община Карнобат*

От таблицата по-горе става ясно, че за периода 2009 – 2012 г. се наблюдава тенденция на увеличаване количествата събрани битови отпадъци. Увеличението е поради факта, че от септември 2010 г. броят на разположените в селата контейнери тип „Бобър” беше увеличен. За годините 2013 и 2014, обаче се наблюдава тенденция на намаляване на събраните битови отпадъци, което се дължи на провежданата политика в Община Карнобат, относно намаляване на битовите отпадъци и не на последно място намаляващото население в някои населени места на Общината.

*Таблица 14. Събрани битови отпадъци от населението за Област Бургас – kg/чов./год.*

|  |  |  |  |  |  |
| --- | --- | --- | --- | --- | --- |
| **Населено място/Година** | **2010** | **2011** | **2012** | **2013** | **2014** |
| **Общо за страната** | 404 | 376 | 347 | 434 | - |
| **Област Бургас** | 526 | 511 | 484 | 519 | - |
| ***Община Карнобат*** | *326* | *362* | *401* | *299* | *248* |

*Източник: НСИ*

От така представените данни става ясно, че нормата на натрупване в Община Карнобат е по-ниска в сравнение с данните за страната и Област Бургас. По този показател Община Карнобат е на нивото на средното за България. През 2013 г. показателят отчита съществено намаление спрямо предходните години, но за 2012 г. е регистрирано покачване до 401 kg/ж/год. От анализа на съществуващите данни и тенденциите при проучванията в страната може да бъде предположена като най-реалистична за момента норма на натрупване за периода 2012-2015 г. за население между 3000 и 25000 жители от 295,5 kg/ж/год. *(Методика за определяне на морфологичния състав на битовите отпадъци, 2012 г.)*. Това показва, че Община Карнобат работи усърдно за намаляване на количеството събрани битови отпадъци и се придържат към предприетите мерки за намаляване нормата на натрупване в общината.

### Морфологичен състав на битовите отпадъци в община Карнобат

За определянето на морфологичния състав на генерираните отпадъци в общината може да се ползват данни от предходни проучвания, във връзка с реализацията на проекти по ОПОС 2007-2013 г. или определянето на морфологичния състав да се извърши, чрез изчисления на база *Методика за определяне на морфологичния състав на битови отпадъци на МОСВ*, утвърдена със Заповед № РД-744/29.09.2012 г.

Методиката следва да осигури въвеждане на единен подход за определяне и прогнозиране на количеството и морфологичния състав на битовите отпадъци, която ще подпомогне всички заинтересовани страни (държавните структури, общините, организациите по оползотворяване и др.) при дългосрочно планиране на процесите в сферата на управление на отпадъците.

Съгласно Методиката за годишно количество отпадъци до 8 000 тона на година се препоръчват две проби на сезон. Следвайки насоките на ръководството, на база на посочената в ръководството нормата натрупване и населението на общината и отчитайки определените дава типа основни генератори на отпадъци в общината (от гр. Карнобат и от селата в общината) минималния брой проби за общината е две проби на сезон.

На 1.10.2014 г. са извършени три пробонабирания (едно пробонабиране за селата в общината и две пробонабирания за гр. Карнобат) по „метода на квартуването“ до получаване на необходимата средна проба за изследване, отнасящи се към първи отчет (сезон есен). Морфологичният състав се определя след ръчно разделяне, поставяне в чували и претегляне на кантар масата на различните видове отпадъци. Процентното съдържание на компонентите се определя по маса (тегло), като масата на всеки отделен вид отпадък се разделя на общата маса на изследваната проба и се умножава по 100.

*Таблица 15. Морфологичен състав на битовите отпадъци, генерирани в община Карнобат, сезон есен*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **села** | | **град Карнобат** | | | |  | |
| Начало: 9.00 часа | обемно тегло kg в 1 m3 | | обемно тегло kg в 1 m3 | | обемно тегло kg в 1 m3 | | средно | |
| Край: 16.00 часа | 285.00 | | 243.00 | | 251.00 | | 266.00 | |
| Компоненти | **kg** | **%** | **kg** | **%** | **kg/ж/г** | **%** | **kg** | **%** |
| **Хранителни** /отпадъци от плодове, зеленчуци, месо, риба, развалени хранителни продукти, кости и др./ | 8.2 | **8.07** | 13 | **12.88** | 14 | **13.82** | 10.85 | **10.81** |
| **Хартия** /стари книги, списания, вестници, офис хартия, тетрадки, пликове за писма/ | 0.3 | **0.30** | 0.2 | **0.20** | 0.8 | **0.79** | 0.43 | **0.43** |
| **Хартия органична**, негодна за рециклиране - салфетки, тоалетна хартия, памперси, кърпи за ръце | 0.2 | **0.20** | 0.6 | **0.59** | 0.5 | **0.49** | 0.43 | **0.43** |
| **Хартия - опаковъчна** - от хранителни опаковки, подаръчна, от захар, дъвка, хранителни продукти и др. | 0.3 | **0.30** | 0.3 | **0.30** | 0.2 | **0.20** | 0.27 | **0.27** |
| **Вълнообразен картон** (велпапе), кутии, кашони и др. опаковки | 1.3 | **1.28** | 2.5 | **2.48** | 7.2 | **7.11** | 3.67 | **3.65** |
| **Тетрапак** - кутии от сосове, мляко, вино | 0.2 | **0.20** | 0.8 | **0.79** | 0.4 | **0.39** | 0.47 | **0.46** |
| **Пластмаса - обща,** която не е от опаковки /детски играчки, касети или снеясенпроизход за вида/ | 0 | **0.00** | 1.8 | **1.78** | 0.5 | **0.49** | 0.77 | **0.76** |
| **Пластмаса - опаковки - РЕТ** - безцветни, бели, сини, зелени, кафяви бутилки | 2.3 | **2.26** | 3.9 | **3.87** | 3.6 | **3.55** | 3.27 | **3.25** |
| **Пластмаса - опаковки - HDPE+PP** омекотители, шампоани, битоватахимия за дома, вилици, лъжици, туби от кетчуп и майонеза, каси, бидони, туби, кофи, столове, маси | 6 | **5.91** | 0.7 | **0.69** | 2 | **1.97** | 2.90 | **2.89** |
| **Пластмаса - опаковки LDPE /найлон/ -** безцветен, цветен, черен, стреч фолио, бъркалки, кутии за еднократно съхраняване на храна | 3.2 | **3.15** | 3.2 | **3.17** | 1.6 | **1.58** | 2.67 | **2.66** |
| **Пластмаса - PS -** кофички от кисело мляко и др. млечни продукти, касети за касетофон, чаши, чинийки | 0.5 | **0.49** | 0.3 | **0.30** | 0.7 | **0.69** | 0.50 | **0.50** |
| **Текстил -** стари дрехи, парцали, вата, въжета и др. | 2.9 | **2.85** | 3.4 | **3.37** | 0 | **0.00** | 2.10 | **2.09** |
| **Гума -** всички видове, без автомобилните | 0.3 | **0.30** | 0.3 | **0.30** | 0.5 | **0.49** | 0.37 | **0.37** |
| **Кожа -** обувки, дрехи, чанти, колани, ремъци, парчета от тапицерии и др. | 0.3 | **0.30** | 0.5 | **0.50** | 0 | **0.00** | 0.27 | **0.27** |
| **Градински** - растителни отпадъци, остатъци от градински растения, цветя, листа, трева и др. | 38.4 | **37.80** | 35 | **34.69** | 40 | **39.49** | 37.80 | **37.66** |
| **Дървесни** - парчета от дъски, летви, талаш, стърготини, клони и др. | 0 | **0.00** | 0 | **0.00** | 0 | **0.00** | 0.00 | **0.00** |
| **Стъкло -** опаковки от бутилки и буркани, съдове | 4.2 | **4.13** | 1.2 | **1.19** | 0.7 | **0.69** | 2.03 | **2.03** |
| **Стъкло -** прозоречно стъкло, натрошено стъкло, ел. крушки | 0 | **0.00** | 0 | **0.00** | 0 | **0.00** | 0.00 | **0.00** |
| **Метали** | 0.5 | **0.49** | 0.2 | **0.20** | 0.4 | **0.30** | 0.37 | **0.37** |
| **Излязло от употреба електрическо и електронно оборудване** | 0 | **0.00** | 0 | **0.00** | 0.1 | **0.10** | 0.03 | **0.03** |
| **Инертни материали -** чакъл, парчета от мазилка, тухли, бетон, керемиди, керамика и др. | 10.5 | **10.33** | 15 | **14.87** | 11 | **10.86** | 12.17 | **12.12** |
| **Опасни отпадъци** в т. число: батерии и акумулатори, химически препарати и козметика, туби от боя за коса, абразивни прахове, аерозоли, препарати за почистване на стъкло, белина, препарати за отпушване на тръби, лекарства с изтекъл срок, шампоани, продукти за автомобили /антифриз, спирачна течност, бензин и др./, разтворители, пестициди, препарати против насекоми, хербициди, торове и др**.** | 0 | **0.00** | 0 | **0.00** | 0.1 | **0.10** | 0.03 | **0.03** |
| **Други** отпадъци, пръст, сгурия, трудни за класифициране | 22 | **21.65** | 18 | **17.84** | 17 | **16.78** | 19.00 | **18.93** |

*Изготвил за Община Карнобат: „БТ-ИНЖЕНЕРИНГ“ ЕООД*

Обемното тегло на отпадъците се определя като теглото на материала за единица обем (kg/m). Този показател е необходим при определянето на броя на съдовете за събиране на отпадъците, броя на машините за извозването им и технологичното оразмеряване на съоръженията за обезвреждането им. Средната проба за общината е определена като средна между пробата от селата и средна проба от двете проби за гр. Карнобат.

От таблицата по-горе се наблюдава, че най-голям дял в състава на битовите отпадъци заемат изхвърляните градински отпадъци, които са предимно от растителен произход – цветя, листа, трева и други. Отпадъците от пластмаса, храна и инертни материали имат приблизително еднакви количества, вариращи от 10%÷12%. Другият голям дял отпадъци в общината се пада на категория „Други“, поради факта, че представляват неопределими отпадъци, които поради малките си размери и форма трудно могат да бъдат отделени и претеглени. От практиката е доказано, че в този вид присъстват предимно безформени хранителни отпадъци, пръст, пепел, сгур, трева, шума. Тези отпадъци са в по-висок процент в селските райони и кварталите.

На 20.02.2015 г. са извършени две пробонабирания (едно пробонабиране за селата в общината и едно пробонабиране за гр. Карнобат) по „метода на квартуването“ до получаване на необходимата средна проба за изследване, отнасящи се към втори отчет (сезон зима). Зимното изследване на морфологичния състав на образуваните битови отпадъци на територията на община Карнобат е извършено, съгласно *Методика за определяне на морфологичния състав на битовите отпадъци*, утвърдена със Заповед № РД-744/ 29.09.2012г. на Министъра на околната среда и водите. Зимното изследване е разделено на четири етапа, включващи пробонабиране, морфологичен състав, фракционен състав и обемно тегло.

*Таблица 16. Фракционен състав на отпадъците, среден за община Карнобат*

|  |  |  |  |  |  |  |
| --- | --- | --- | --- | --- | --- | --- |
| **Фракционен състав за сезон зима - средно за община** **Карнобат** | | | | | | |
| **зона** | **над 150 mm** | | **от 65 до 150 mm** | | **от 0 до 65 mm** | |
|  | kg | ***%*** | kg | % | kg | ***%*** |
| **зима - средно за общината** | **65,90** | **26,72** | **67,00** | **27,17** | **113,70** | **46,11** |

*Таблица 17. Обемното тегло за отпадъците за община Карнобат, сезон зима*

|  |  |  |
| --- | --- | --- |
| **Обемно тегло в kg за 1 m3, за сезон** **зима – община Карнобат** | | |
| **град** | **села в общината** | **средно за общината** |
| **kg** | **kg** | **kg** |
| **335,00** | **263,80** | **299,40** |

*Таблица 18. Среден морфологичен състав на отпадъците в община Карнобат за сезон зима*

|  |  |  |
| --- | --- | --- |
| **Компоненти** | **kg** | **%** |
| **Хранителни** - отпадъци от плодове, зеленчуци, месо, риба, развалени хранителни продукти, кости и др. | 39,80 | 16,14 |
| **Вълнообразен картон -** Велпапе | 6,70 | 2,72 |
| **Тетрапак -** кутии от сокове, мляко, вино | 1,60 | 0,65 |
| **Хартия от опаковки -** кашони, кутии от обувки, бонбони, кафе, цигари, вафли, и други опаковки | 3,60 | 1,46 |
| **Хартия друга -** вестници, списания, тетрадки, брошури., в това число памперси, салфетки, санитарна хартия | 15,40 | 6,24 |
| **Хартия - общо** | **27,30** | **11,07** |
| **Пластмаса -** обща, която не е от опаковки - детски играчки, касети, или с неясен произход за вида | 1,20 | 0,49 |
| **ПВЦ** - балатум, мушама | 10,30 | 4,18 |
| **Пластмаса - ОПАКОВКИ , в т.ч.:** | 0,00 | 0,00 |
| **ПЕТ -** прозрачен, бял, зелен, кафяв, син | 8,80 | 3,57 |
| **Фолиа -** стреч найлон, торбички, опаковки от солети, вафли, хляб, чипс и други пакетирани хран. продукти | 22,00 | 8,92 |
| **Стиропор** | 1,30 | 0,53 |
| **Твърди пластмасови контейнери -** майонеза, сосове, горчица, кетчуп, шампоани, паста за зъби, кремове за ръце и лице | 4,50 | 1,82 |
| **Други опаковки, на които не е упоменат вида и произхода** | 0,40 | 0,16 |
| **Пластмаса - общо** | **48,50** | **19,67** |
| **Текстил -** стари дрехи, парцали, вата, въжета и др. | 1,90 | 0,77 |
| **Гума -** всички видове, без автомобилните | 1,80 | 0,73 |
| **Кожа -** обувки, дрехи, чанти, колани, ремъци, парчета от тапицерии и др**.** | 4,20 | 1,70 |
| **Градински (растителни) отпадъци -** остатъци от градински растения, цветя, листа, трева и др. | 28,00 | 11,35 |
| **Дървесни отпадъци -** парчета от дъски, летви, талаш, клони и др. | 1,90 | 0,77 |
| **Стъкло** - опаковки от бутилки и буркани, съдове | 10,00 | 4,06 |
| **Стъкло** - прозоречно стъкло, натрошено стъкло и др. | 0,50 | 0,20 |
| **Стъкло - общо** | **10,50** | **4,26** |
| **Метали -** съдове, прибори за хранене, парчета ламарина, винкели, арматурно желязо, домакински уреди, ВИК - тръби, водомери и др. | 1,40 | 0,57 |
| **Метали -** консервни кутии, в т.ч.: | 0,00 | 0,00 |
| **желязо и др.** | 1,30 | 0,53 |
| **алуминиеви** | 1,40 | 0,57 |
| **Метали - общо** | **4,10** | **1,66** |
| **Инертни материали -** чакъл, мазилка, тухли, бетон, керамика и др. | 3,60 | 1,46 |
| **Излязло от употреба електрическо и електронно оборудване - ИУЕЕО** | 1,00 | 0,41 |
| **ОПАСНИ ОТПАДЪЦИ в т.** число батерии и акумулатори; химически препарати и авто козметика, туби от боя за коса, абразивни прахове, аерозоли, препарати за почистване на стъкло, белина, препарат за отпушване на тръби, лекарства с изтекъл срок, шампоани за кучета и други с неясен състав отпадъци | 1,30 | 0,53 |
| **ДРУГИ ОТПАДЪЦИ /пръст, сгурия, трудни за класифициране/** | 72,70 | 29,48 |
| **Едрогабаритни (ЕГО) в случай че има -** дюшеци, санитария - казанчета, мивки, автомобилни гуми. Те се отделят настрана и не се включват в изследвана проба | 0,00 | 0,00 |
| **Общо тегло на фракция** | **246,60** | **100,000** |

*Изготвил за Община Карнобат: „БТ-ИНЖЕНЕРИНГ“ ЕООД*

От таблицата става ясно, че голям дял в състава на битовите отпадъци заема изхвърляната пластмаса – 19,67%, следвана от хранителни – 16,14%, градински – 11,35%, хартия – 11,07%. Най-голям дял /29,48 %/ се пада на категория „Други”. Отпадъците, определени като „други“, представляват неопределени безформени отпадъци от пръст, пепел, сгур, трева, шума.

В община Карнобат се наблюдават тенденции, характерни и за областта, а именно: в селата и по-малките градове има занижено изхвърляне на хартиени и пластмасови отпадъци за сметка на завишени количества градински и неопределими (други, дребна фракция). С най-висок процент в битовите отпадъци са хранителни, хартия, пластмаси, градински, стъкло, инертни и „други“. Хранителните отпадъци имат по-висок дял в градовете, докато в селата и малките селища те са значително по-малко, поради факта, че се използват за храна на домашните животни. Хартията и пластмасите са представени също в по-високи количества в градовете, което е в резултат на наличието на повече и магазини, които образуват отпадъци от опаковки, наличието на офиси, учреждения, училища. Градинските отпадъци са концентрирани предимно в селата, където населението живее в къщи с големи дворове.

Сезонните вариации на количествата и състава на образуваните отпадъци се обуславят от два фактора:

* Различни местни сезонни характеристики и потребителски навици на местното население, изразени в: натрупване на пепел и сгур през студените месеци; сезонно увеличение на зелените отпадъци през лятото и есента; консумация на различни типове храни.
* Сезонно приходящи граждани, които могат да посещават региона с туристическа или друга цел.

### Количества повторно използвани, рециклирани, оползотворени и обезвредени БО за разглеждания период

В съществуващата практика в общината няма система за оползотворяване на отпадъците. Всички отпадъци се депонират на Депото, разположено в землището на гр. Карнобат на около 4 км южно от града. Депото в гр. Карнобат ще бъде закрито в съответствие с изискванията на *Наредба № 8/2004 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци* с финансиране от от общински и централния бюджет на Република България.

Общинското депо за битови отпадъци е в експлоатация от 1982 г. Теренът е публична общинска собственост на община Карнобат, с акт на общината 2657/2003. Имотът е регистриран под № 000680 с площ от 9,3 ha. Депото е оградено, има контрол за наблюдение на входния портал. Общо на площадката са депонирани 250 000 тона. Височината на акумулираните отпадъци е между 6-14 m. Редовно се извършва запръстяване на разстланите и уплътнени отпадъци. Не се провежда мониторинг на депото.

Депото е на разстояние повече от три километра от Карнобат и селата в околността. Само по себе си районът не е изложен на пряк риск за подпочвените води и откритите водни кладенци.

На територията на община Карнобат за 2012 г. процента население, обхванато от системите за разделно събиране е 74 % или 21 239 бр. жители.

Съгласно разпоредбите на *Наредбата за опаковките и отпадъците от опаковки* (ДВ, бр.85 от 06.11.2012 г.) и *Закона за управление на отпадъците* (ДВ, бр.53 от 13.07.2012 г.), Община Карнобат е сключила договор №1304/03.04.2015 за изграждане и обслужване на система за разделно събиране на отпадъци опаковки с „ЕКОПАК” АД.

Системата за разделно събиране обхваща общинския център – гр. Карнобат, с. Кликач и с. Екзарх Антимово.

Системата за разделно събиране на отпадъци е изградена със сини и жълти пластмасови контейнери тип „Ракла” и стъклопластмасови зелени контейнери, тип „Иглу” с общ обем на разположените контейнери в точка от 3 700 литра, както следва:

* Сини контейнери ти „Ракла” с обем 1 100 l;
* Жълти контейнери тип „Ракла” с обем 1 100 l;
* Зелени контейнери тип „Иглу” с обем 1 500 l.

Съгласно чл. 23 от *Наредбата за опаковки и отпадъци от опаковки*, на всеки 400 жители се осигурява една трицветна точка, като за посочените населени места се предвиждат 58 точки или общо 174 контейнера. Покритието на населението от една трицветна точка ще се променя с всяко изменение на условията за изграждане на системи за разделно събиране, съгласувани на национално ниво с МОСВ.

Разпределението на контерйнерите по населени места е следното:

* Град Карнобат – 52 точки;
* село Екзарх Антимово – 3 точки;
* село Кликач – 3 точки.

Разполагането на контейнерите по адреси в община Карнобат, ще бъде осъществено през втората половина на месец юни 2015 г.

* Количества разделно събрани отпадъци, чрез системата за разделно събиране – 103,05 t за 2014 г.
* Количества рециклируеми отпадъци от сепариращи инсталации – 24,689 тона за 2014 г.
* Количества отпадъци предадени за изгаряне, с цел оползотворяване на енергия – няма.
* Количества депонирани биоразградими БО – няма.
* Количества разделно събрани биоразградими БО - няма.

Депонират се само смесени битови отпадъци, строителни отпадъци и производствени неопасни отпадъци.

## Анализ на утайките от ПСОВ

На територията на община Карнобат до момента няма изградена ГПСОВ. Общината има готов проект за изграждане на ПСОВ – гр. Карнобат, който е с приключена процедура по преценяване необходимостта от ОВОС, съгласно изискванията на ЗООС. Предвижда се изграждане на пречиствателна станция с капацитет за 24 100 екв. ж. с механично и биологично стъпало, включително и отстраняване на биогенните елементи азот и фосфор.

## Анализ на строителните отпадъци - СО

При изготвянето на анализа на строителните отпадъци трябва да се вземе предвид факта, че със *Закона за управление на отпадъците* от 2012 г. са направени значителни промени в отговорностите на общините, относно управлението на строителните отпадъци. По отношение на генерираните СО, община Карнобат има пряк ангажимент към СО в малки количества, генерирани от ремонтни дейности на домакинства.

Към момента на територията на община Карнобат няма изградено специализирано депо за строителни отпадъци. Строителните отпадъци се депонират на съществуващото общинско Депо за неопасни отпадъци. Транспортирането на строителните отпадъци се извършва от генераторите на отпадъците и се депонират срещу съответното заплащане.

*Таблица 19. Количества строителни отпадъци, приети за третиране/обезвреждане*

|  |  |  |  |  |  |  |
| --- | --- | --- | --- | --- | --- | --- |
| **Година** | **2009 г.** | **2010 г.** | **2011 г.** | **2012 г.** | **2013 г.** | **2014 г.** |
| Строителни отпадъци, тона | 1 000 | 900 | 1 200 | 1 100 | 1 000 | 1 300 |

*Източник: Община Карнобат*

От така представените данни се вижда, че за 2010 г. се наблюдава намаляване на депонираните строителни отпадъци в Община Карнобат. Като цяло за периода 2009 – 2014 г. може да се каже, че количеството на строителните отпадъци е относително постоянен в рамките на количества от 900÷1 300 тона или средно количество за периода – 1 100 тона.

На Претоварна станция за отпадъци (ПСО) гр. Карнобат има обособена площадка за третиране на строителни и едрогабаритни отпадъци. Има поставена мобилна трошачка със следните характеристики: Основна транспортна лента; Магнитен сепаратор за метални отпадъци; Верижна базова машина; Дистанционно управление; Система за оросяване; Странична лента за предварително пресяване; Специално обезшумяване за работа в градски условия. (ПСО ще влезе в експлоатация август/септември 2015 г.)

## Анализ на производствени отпадъци

Всички производствени отпадъци се водят на отчет пред РИОСВ-Бургас, която провежда и контрола по изпълнението на фирмените програми за управление на отпадъците. По данни на РИОСВ най-големите предприятия, генериращи отпадъци от производствената си дейност на територията на общината са: Винпром Карнобат – с. Церковски; СИС ИНДУСТРИЙС – с. Венец; „Карина” АД и др. Част от производствените отпадъци от споменатите горе фирми се рециклират или се използват като суровина за повторно производство.

## Анализ на специфични отпадъци

### Масово разпространени отпадъци

Съгласно ЗУО лицата, пускащи на пазара продукти, след употребата на които се образуват масово разпространени отпадъци отговарят за разделното им събиране и третиране, както и за постигане на съответните цели за разделно събиране, повторна употреба, рециклиране и/или оползотворяване.

* *Отпадъци от опаковки*

През 2013 г. се наблюдава увеличаване на броя на лицата, производители и вносители и извършващи доставки на опаковани стоки. При извършени проверки от страна на РИОСВ-Бургас на търговски обекти в областта, в които се предлагат полимерни торбички е установено, че въведената продуктова такса е довела до намаляване на потреблението им, респ. до намаляване на замърсяването на околната среда с такива.

|  |  |  |  |
| --- | --- | --- | --- |
| **Справка за РСО от опаковки събрани от контейнери, разположени на територията на Община Карнобат, 2013 г.** | | | |
| **№** | **Наименование** | **Мярка** | **Общо 2013** |
| 1 | Общо количество отпадъци, извозени до сепарираща инсталация | тон | **115,899** |
| 2 | Извозени количества смесен отпадък до депо | тон | **98,085** |
| 3 | Количество рециклируеми отпадъци от опаковки (т.1 - т.2) | тон | **17,814** |
|  | **Хартия общо:** | тон | **5,943** |
|  | **Пластмаси общо:** | тон | **5,616** |
|  | **Метали общо:** | тон | **0,000** |
|  | **Стъкло общо:** | тон | **6,255** |
| *Данните са систематизирани на база месечни актове изготвени от фирмата подизпълнител за района:* | | | |
| *Евро Импекс Бургас ООД.* | |  |  |

Община Карнобат има данни за 2014 г., които показват:

* Общо количество отпадъци, извозени до сепарираща инсталация – 103,050 тона;
* Извозени количества смесен отпадък до депо – 78,361 тона;
* Количество рециклируеми отпадъци от опаковки – 24,689 тона.

|  |  |  |  |
| --- | --- | --- | --- |
| **Справка за РСО от опаковки събрани от контейнери, разположени на територията на Община Карнобат, 2014г.** | | | |
| **№** | **Наименование** | **Мярка** | **Общо 2013** |
| 1 | Общо количество отпадъци, извозени до сепарираща инсталация | тон | **103,050** |
| 2 | Извозени количества смесен отпадък до депо | тон | **78,361** |
| 3 | Количество рециклируеми отпадъци от опаковки (т.1 - т.2) | тон | **24,689** |
|  | **Хартия общо:** | тон | **13,942** |
|  | **Пластмаси общо:** | тон | **8,202** |
|  | **Метали общо:** | тон | **0,025** |
|  | **Стъкло общо:** | тон | **2,520** |

*Данните са систематизирани на база месечни актове изготвени от фирмата подизпълнител за района: „Евроимпекс Бургас” ООД*

При съпоставка на данните от 2013 г. с данните от 2014 г. се наблюдава значително намаляване на количествата на отпадъци от опаковки, извозени до сепарираща инсталация, а количество рециклируеми отпадъци от опаковки се е увеличило. Това показва, че общината изпълнява стриктно общите поставени цели по рециклиране и оползотворяване на отпадъци от опаковки.

Прилагането на общински комуникационни стратегии и разширяването на информационните кампании за обществеността и бизнеса относно ползите от разделното събиране на отпадъци, координирани с информационните кампании на организациите по оползотворяване е допринесло за подобряване на ефективността на системата.

Разрешителни за събиране, транспортиране и третиране на отпадъци от опаковки притежават фирми, чиито площадки са разположени предимно в Северната промишлена зона на града и това са: „Формула – 2” ЕООД, „Бенмар” ЕООД, СЕ Борднетце – България” , „Метал Респект – 1” .

* *Излезли от употреба моторни превозни средства (ИУМПС)*

Решаването на проблема с изоставените стари автомобили на обществени места е от особена важност за чистотата на населените места по отношение на наличните места за паркиране, почистване на улиците и намаляване на здравни рискове. Съгласно наредбата, собствениците на ИУМПС са длъжни да ги предават на определените за целта площадки и в пунктове за разкомплектоване, като не заплащат такси и разноски. На територията на община Карнобат фирма „МЕТАЛ РЕСПЕКТ 1” ЕООД има издадено разрешително № 02-ДО-430-00 от 08.04.2013 г. за третиране на отпадъци – излезли от употреба моторно превозни средства.

Община Карнобат има сключен Договор №1243А от 14.07.2014 г. с „МЕТАЛ РЕСПЕКТ 1” ЕООД.

* *Излязло от употреба електрическо и електронно оборудване (ИУЕЕО)*

В европейското законодателство е възприет принципът производителят да поема отговорност за отпадъците, образувани от произведените от него продукти, когато те излязат от употреба. През 2013 г. в България е в сила *Наредбата за изискванията за пускане на пазара на електрическо и електронно оборудване и третиране и транспортиране на отпадъци от електрическо и електронно оборудване*, в която са регламентирани правилата за управление на тези отпадъци.

Община Карнобат има сключен Договор №1243А от 14.07.2014 г. с „МЕТАЛ РЕСПЕКТ 1” ЕООД. Предмет на договора е приемане на разделно събрани отпадъци от домакинства, в. т.ч. едрогабаритни отпадъци, опасни отпадъци, ОЧЦМ и други отпадъци.

* *Негодни за употреба батерии и акумулатори (НУБА)*

Негодните за употреба батерии и акумулатори не трябва да попадат на депата за твърди битови отпадъци, тъй като съществува опасност съдържащите се в тях тежки метали да попаднат в почвите, повърхностните и подземните води.

Община Карнобат има сключен договор с „НУБА Рециклиране” АД за предаване на негодни за употреба батерии и акумулатори.

* *Отработени масла и отпадъчни нефтопродукти (Наредба за отработени масла и отпадъчни нефтопродукти (ДВ, бр.2/2013 г.)*

Отработените масла приоритетно се оползотворяват, чрез генериране. Когато техническите, икономически и организационни условия не позволяват това, маслата се изгарят с оползотворяване на енергията или съхраняват временно до предаването им за последващо обезвреждане.

Община Карнобат има сключени договори с „ОМНИКАР – БГ” ЕООД за събиране и транспортиране на отработени масла с кодове (съгласно *Приложение №1 на Наредбата за класификация на отпадъците)* – 12 01 07\*, 12 01 09\*, 12 01 10\*, 13 01 10\*, 13 01 11\*, 13 01 13\*, 13 02 05\*, 13 02 06\*, 13 02 08\*, 13 03 07\*, 12 01 12\*, 16 07 08\*, 13 03 10\*, 13 01 12\*.; „АВТО-ПАКО” ООД за събиране и транспортиране на отработени моторни масла.

* *Излезли от употреба гуми (ИУГ)*

С *Наредбата за изискванията за третиране на излезли от употреба гуми* се определят изискванията за събирането, транспортирането, съхраняването, оползотворяването или обезвреждането на излезли от употреба гуми (ИУГ), включително целите за регенерирането и/или рециклирането и/или оползотворяването им.

Предстои сключване на договор с организация за събиране на излезли от употреба гуми.

Процентът и общия брой на населението в общината, обхванато от системите за разделно събиране на отпадъци, вкл. отпадъци от опаковки, излезли от употреба батерии и акумулатори, излязло от употреба електрическо и електронно оборудване е даден в следната *Таблица 20.*

*Таблица 20.* *Населението в общината, обхванато от системите за разделно събиране на отпадъци*

|  |  |  |  |
| --- | --- | --- | --- |
| Община | Въведени системи за разделно събиране на МРО, в.т.ч.: | % население, обхванато от системите за разделно събиране | Брой на обслужваното население |
| Карнобат | Отпадъци от опаковки\* | 74,28 % | 21 131 бр. ж. |
| Негодни за употреба батерии и акумулатори | 74,28 % | 21 131 бр. ж. |
| Излязло от употреба електрическо и електронно оборудване, в т.ч. луминесцентни лампи и др. лампи, съдържащи живак | 100 % | 28 447 бр. ж. |

*/по данни на годишния Доклад за състоянието на ОС на РИОСВ-Бургас за 2013 г./*

### Болнични отпадъци

За ефективното управление на болничния отпадък е необходимо разделното събиране и класифицирането на отпадъците по видове, гарантиращо избор на правилен метод за обезвреждане, безопасност на персонала, намаляване на вредите за околната среда. Съдовете за разделно събиране на отпадъка са с капак, цветово кодирани - жълти за опасния болничен отпадък и обозначени с международния символ “Опасни болнични отпадъци”.

В лечебните заведения, разположени на територията на община Карнобат е въведена система за разделно събиране на генерираните болнични отпадъци.

На териториите на здравните заведения е организирано тяхното разделно събиране и съхранение в подходящи средства и съдове, които са поставени в определени за целта помещения.

На територията на община Карнобат няма изградена инсталация или съоръжение за третиране на опасните болнични отпадъци.

Генерираните в здравните заведения опасни болнични отпадъци се предават за последващо обезвреждане на фирми, притежаващи необходимите разрешителни документи съгласно изискванията на чл. 35, ал. 1, т. 1 *от Закона за управление на отпадъците*, съгласно сключен писмен Договор.

### Биоразградими отпадъци

На територията на община Карнобат няма изградена система за разделно управление на генерираните отпадъци от поддръжката и почистването на парковете и градините и боразградимите отпадъци от домакинствата и заведенията за обществено хранене. Генерираните отпадъци се депонират заедно с битовите отпадъци на съществуващото депото. По проект са раздадени около 100 компостера за домашно компостиране на територията на общината.

На Претоварната станция за отпадъци е обособена площадка за компостиране, но към този момент инвестиционните и експлоатационните разходи по съоръженията за компостиране не са социално поносими за населението, за това тази площадка е оформена и профилирана.

# Анализ на инфраструктурата за управление на отпадъците

## Инфраструктура за БО

Според НПУО, общините са добре обезпечени със съдове за смесени битови отпадъци, като съществува голямо разнообразие по вид, обем и материали на използваните съдове за събиране на битови отпадъци. Организираното сметосъбиране обхваща домакинствата и юридическите лица на територията на всички населени места от община Карнобат. Районите и честотата за организираното сметосъбиране и сметоизвозване ежегодно се определят със заповед на Кмета на общината. Освен това при подадени сигнали за запълнени съдове се извършва извозване извън утвърдения график. Събраните битови отпадъци се депонират на общинското депо.

Управлението на дейностите по третиране на ТБО е регламентирано *в Наредбата за управление на отпадъците* приета на сесия на Общински съвет гр. Карнобат (в сила от 24.07.2014 г.).

От март 2015 г. Община Карнобат поема дейността по сметосъбиране, сметоизвозване и депониране на битови и други отпадъци, поддържане и експлоатация на съществуващото общинско депо за отпадъци. В тази връзка общината закупува нови 1050 броя контейнери тип „Бобър” с обем 1.1 m3 за битови отпадъци и 3 броя еднотипни автомобили за сметосъбиране за нуждите на общината. Населените места се обслужват от следната техника:

*Таблица 21. Сметоизвозващи и сметосъбирачни машини в община Карнобат*

|  |  |  |  |
| --- | --- | --- | --- |
| № | Марка | Модел | Регистрационен номер |
| 1 | ИВЕКО | СМЕТОСЪБИРАЧ | А 5682 МР |
| 2 | ИВЕКО | СМЕТОСЪБИРАЧ | А 5683 МР |
| 3 | ИВЕКО | СМЕТОСЪБИРАЧ | А 5681 МР |
| 4 | ЩАЕР | САМОСВАЛ | А 6855 МА |
| 5 | L 200 | ФАДРОМА | - |

*Източник: Община Карнобат*

С описаната в таблицата техника се извършва събирането и транспортиране на битови отпадъци от града и населените места на общината до депото. Техниката, с която се почиства общината е самосвал – 1 бр. и автобагер – 1 бр. Предстои да се закупи автометачка с капацитет 4 cm3 – 1 бр.

Поддръжката на парковете и градините в община Карнобат се извършва, чрез ръчно метене на улиците.

В системата на организирано сметосъбиране и сметоизвозване са включени всички населени места на територията на Общината. На територията на населените места, включени в организираното сметосъбиране са разположени съдове за смет тип „Бобър”. Броят им към настоящия момент е 1 034 бр.

На територията на гр. Карнобат са разположени общо 593 бр. контейнера тип „Бобър“ с обем 1,1 m3, а в селата на Община Карнобат – 441 бр. контейнера. Периодичността на извозване на отпадъците е 2 пъти седмично за гр. Карнобат и за Промишлена зона, а за селата на общината – 1 път седмично. В парковите зони, зоните за отдих и тези с голям поток от хора, като търговски улици, площади, гара, автогара и др. са монтирани кошчета за дребни отпадъци.

Изгорените или механично увредени съдове се подменят с налични оборотни такива веднага след установяване на повредата. Контейнерите в общината се поддържат в добро състояние.

Община Карнобат извършва сметосъбиране и сметоизвозване, и дейности по поддръжка на депо за битови отпадъци и почистване на територията на общината със следната техника:

* 3 бр. сметосъбиращи камиони, 1 бр. автобагер, 1 бр. фадрома, 1 бр. самосвал.

На територията на града се извършва периодично почистване на съществуващи нерегламентирани замърсявания. Ежеседмично се извършва контрол за недопускане на следващо замърсяване.

Съвместно с общинския информационен център и училища на територията на Общината са извършвани разяснителни кампании относно нерегламентираното изхвърляне на отпадъци и разделното събиране на отпадъците.

### Депо за депониране на битови отпадъци

На територията на общината има едно действащо депо за обезвреждане на битови отпадъци – Общинско депо Карнобат, намиращо се в землището на гр. Карнобат, (пътя за с. Екзарх Антимово), община Карнобат. Заобиколено е от земеделски земи и пасища. Общината е представила проект за реконструкция и привеждане в съответствие с изискванията на *Наредба №8/2004 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци*.

Съществува специализирана площадка за съхранение на 27 бр. Б-Б кубове за съхранение на опасни и негодни за употреба пестициди и други химикали, използвани в земеделието (количество 108 000 kg).

Депото е в експлоатация от 1982 г. Теренът е публична общинска собственост на община Карнобат, с акт на общината 2657/2003. Имотът е регистриран под № 000680 с площ от 9,3 ha. От 2007 г. до февруари 2015 г., с договор по ЗОП експлоатацията на депото е била възложена на фирма “Заубермахер България” ЕООД, а от март 2015 г. се поема от община Карнобат. Депото е оградено, има контрол за наблюдение на входния портал. Общо на площадката са депонирани 250 000 тона. Височината на акумулираните отпадъци е над 14 m. Редовно се извършва запръстяване на разстланите и уплътнени отпадъци. Не се провежда мониторинг на депото. До депото се отвежда по асфалтиран път. В радиус от 200 m около сметището, няма изградени водовземни съоръжения и водоизточници. Теренът е равнинен с наклон на юг. Източна граница на депото е дълбок дол, а западна – пътя Карнобат – с. Екзарх Антимово. Долът е врязан дълбоко в местния релеф и го дренира.

След влизане в експлоатация на Претоварна станция за отпадъци – Карнобат, през месец юни 2015 г., ще се предприемат стъпките за закриване и рекултивация на общинското депо за битови отпадъци, което не отговаря на изискванията на *Наредба №6 от 2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъците (обн., ДВ, бр. 80 от 2013 г.).*

### Претоварна станция за отпадъци – Карнобат - ПСО

Претоварната станция за отпадъци гр. Карнобат ще обслужва Община Карнобат и Община Сунгурларе. Площадката, на която е разположена Претоварна станция за отпадъци (ПСО), е част от съществуващото депо на гр. Карнобат с площ 20 150 dka. Теренът на площадката е в землището на гр. Карнобат на около 4 km от града непосредствено до пътя от националната пътна мрежа III – път 5391 (Трояново–Аспарухово–Крушово–Детелина–Драганци–Карнобат). Разстоянието от ПСО до новото депо „Братово – Запад” е около 43 km.

Претоварната станция е на две нива. Разположена е в североизточния край на площадката. Горното ниво на кота 298,85 m, където сметовозните камиони разтоварват събираните отпадъци, е с минимална светла височина 7,5 m. На долното ниво, на кота 294,55 m е разположено помещението за претоварната преса (компактор). На горното ниво има зала за контрол – за пряко наблюдение към контейнерите, към бункера и за цялостно контролиране на процеса. Връзката между двете нива на претоварната станция се осъществява, чрез вътрешна стълба. Главните входове на сградата се намират от северозапад – откъм стопанския двор на високото ниво, където две гаражни повдигащи се врати поемат два броя сметоизвозни автомобила, пълни с отпадъци. Камионите влизат в сградата на заден вход, за да изсипят съдържанието си в бункер–фуния в дъното на вътрешното пространство. Към Претоварната станция е изграден механичен релсов път с място за 3 бр. колички, ситуиран пред долното ниво на претоварната станция. Върху траверсните колички ще се слагат контейнерите за пресовани отпадъци с капацитет 24 m3, които поемат натиска при работата на компактора. Има изградена автоматична затваряща система за контейнери. След напълването им се извозват с автовлакове до депо „Братово – Запад”. За обезпрашаване при разтоварването на отпадъците е монтирана механична система за вентилация и пречистване на въздуха, чрез сухо обезпрашаване с противотокови циклони, които са оразмерени за морфологичния състав на отпадъците през зимните месеци, когато се очаква повишено запрашване вследствие на настъпващите пепел и сгурия. За месеците с температура на 5°С е предвидена инсталация за мъгла.

**Площадката за третиране на строителни и едрогабаритни отпадъци** еразположена в западната част на ПСО с площ от 1 550 m2. Достъпът до нея се контролира от КПП и преминаване през електронен кантар, където ще се извършва замерването на количеството постъпващи строителни и едрогабаритни отпадъци. Обособена е бетонова площадка с площ 446 m2, на която е разположена мобилна трошачка с капацитет 10 тона/час. Също така има обособени клетки по видове постъпващи строителни отпадъци, по видове натрошени строителни отпадъци, за постъпващите и за натрошените едрогабаритни отпадъци.

**Екопарк – площадка с контейнери за приемане и сортиране на битови и едрогабаритни отпадъци** е разположена в непосредствена близост до входа на ПСО с площ 1 272 m2, включваща и паркинг за автомобили на служители на ПСО. Достъпът до Екопарка ще се контролира от КПП, посредством автоматична бариера. На Екопарка ще се събират и временно съхраняват отпадъци, които населението само ще извозва.

Ще бъдат поставени указателни табели с информация за видове контейнери и отпадъци, които ще се изхвърлят в тях. Контейнерите ще бъдат номерирани.

**Спецификация на контейнерите в Екопарка:**

1. Закрит контейнер с капаци за битови отпадъци – МЕТАЛ – 10 m3 – 3 броя;
2. Закрит контейнер с капаци за битови отпадъци – КАРТОН - 10 m3 – 3 броя;
3. Закрит контейнер с капаци за битови отпадъци – Хартия - 10 m3 – 3 броя;
4. Контейнер тип „Бобър” със спирачки - АЕРОЗОЛНИ ОПАКОВКИ – 1 100 l;
5. Контейнер тип „Бобър” със спирачки - ГРАДИНСКИ ОТПАДЪЦИ – 1 100 l – 2 броя;
6. Контейнер тип „Бобър” със спирачки - ЗЕЛЕНО СТЪКЛО – 1 100 l;
7. Контейнер тип „Бобър” със спирачки - БЯЛО СТЪКЛО – 1 100 l;
8. Контейнер тип „Бобър” със спирачки - КАФЯВО СТЪКЛО – 1 100 l;
9. Контейнер за луминисцентни лампи - 1 m3;
10. Вана РЕНD – за съхранение на агресивни води АКУМУЛАТОРИ – 2 броя;
11. Вана РЕНD – за съхранение на агресивни води – 4 броя;
12. Бидон от НDРЕ – БАТЕРИИ – 220 l – 6 броя;
13. Бидон от НDРЕ – БОЯ - 220 l – 6 броя;
14. Бидон от НDРЕ – РАЗТВОРИТЕЛИ - 220 l – 6 броя;
15. Бидон от НDРЕ – АВТОМОБИЛНИ МАСЛА - 220 l – 6 броя;
16. Бидон от НDРЕ – МАЛКИ БАТЕРИИ - 50 l – 1 броя;
17. Бидон от НDРЕ – КУХНЕНСКИ МАЗНИНИ - 50 l – 1 броя;
18. Еко склад – 33.10 m3 – 2 броя;
19. Контейнер тип „Бобър” със спирачки - ХАРТИЯ – 1 100 l – 1 брой;
20. Контейнер тип „Бобър” със спирачки - ПЛАСТМАСИ – 1 100 l – 1 брой;
21. Контейнер тип „Бобър” със спирачки - РVC ОПАКОВКИ – 1 100 l – 2 брой;
22. Контейнер тип „Бобър” със спирачки - ТЕТРАПАК – 1 100 l – 1 брой;
23. Контейнер за международен транспорт – ЛЕКАРСТВА – 800 l – 1 брой;
24. Контейнер за международен транспорт – РЕНТГЕНОВИ ОТПАДЪЦИ – 800 l – 1 брой;
25. Асиметричен контейнер с подвижна предна страна – ЕДРОГАБАРИТНИ ОТПАДЪЦИ – 10 m3 – 3 броя;
26. Асиметричен контейнер с подвижна предна страна – ДЪРВО – 10 m3 – 3 броя;
27. ЕКО контейнер с капаци с пружинен механизъм – КОНСЕРВНИ КУТИИ – 2,5m3 – 1 брой.

Разположението на контейнерите и ЕКО Складовете дават възможност за свободен достъп на гражданите до всеки един контейнер, както и безпрепятственото им натоварване и извозване до местата за тяхното обезвреждане или до пунктове за рециклиране.

**Гараж с автомивка и ремонтна работилница** – тази сграда е ситуирана в южната част на стопанския двор. Сградата е едноетажна. Предвидена е една ремонтна клетка и работилница с площ 71,7 m2. Една клетка ще се използва за измиване на автомобили. В сградата са предвидени помещения хлорна вар и склад за масла.

**Административно битова сграда с КПП** – проектирани са в една обща сграда. От помещението за КПП се осигурява поглед към двете бариери, които ограничават произволния достъп на камиони и автомобили към обекта. Административната сграда е двуетажна. На първия етаж са разположени битовите помещения за обслужващия персонал на ПСО и КПП. На втория етаж се намират административните кабинети и химическата лабораторията.

**Входящ контрол -** монтирана е *плъзгаща врата* с две крила, които се плъзгат при отварянето си само в едната посока, осигуряваща достъпа на МПС до обекта. Има *три бариери* *за достъп* – на вход и изход от площадката на Претоварната станция и на входа до площадката на Екопарка. Управляват се дистанционно от КПП. След влизането си в обекта сметовозните машини задължително минават през електронен автокантар, разположен до КПП-то.

**Изходящ контрол** – при излизането от ПСО всички автомобили преминават през дезинфекционния трап, където се дезинфекцират гумите им. Така се предотвратяват възможността от разнасяне на евентуални замърсявания извън границите на ПСО. Всички сметоизвозни машини на изхода, отново преминават през електронния кантар, където измерените данни се отчитат и записват.

**Дизелова колонка и резервоар – 10 m3 е** разположена на площадка пред долното ниво на претоварната станция, в северозападната му част, с достатъчно разстояние от двете най-близко разположени до нея сгради: Претоварната станция и гараж с автомивка и ремонтна работилница.

***Площадки за следващ етап***

**Площадка за сортиране и балиране на рециклируеми отпадъци** – разположена е в северната част на площадката, между Административната сграда и площадката пред горното ниво на Претоварната станция, с площ 715 m2.

**Площадка за съхранение на рециклируеми отпадъци** – представлява открит склад за съхранение на балирани рециклируеми отпадъци. Разположена е в югозападния ъгъл на площадката, непосредствено до площадката за третиране на строителни и едрогабаритни отпадъци. Площадката е с площ 1 004, 50 m2.

**Площадката за компостиране** е с площ от 1 500 m2. Площадката се намира на юг от експлоатационния път. При настоящите условия за Община Карнобат инвестиционните и експлоатационните разходи по съоръжение за компостиране не са социално поносими за населението.

**Машини и превозни средства на Претоварната станция:**

* Сервизен лекотоварен автомобил със 7 пасажерски места – 1 бр.;
* Колесен челен товарач – 1 бр.;
* Мотокар с виличен повдигач – 1 бр.;
* Раздробител за едрогабаритни и строителни отпадъци – 1 бр.;
* Контейнери – от 0,05 m3 до 24 m3.

**Техниката за транспорт на битови отпадъци до регионално депо**:

* Камион/влекач за автокомпозиция 2х24 m3 с прицеп за контейнер 24 m3 – 2 бр.;
* Ремарке за контейнер 24 m3 – 1 бр.;
* Транспортен контейнер 24 m3 – 1 бр.

**Претоварната станция за битови отпадъци (ПСО) ще влезе в експлоатация август/септември 2015 г.**

**Докато не заработи регионалното депо в Братово, претоварната станция в землището на гр. Карнобат също не може да работи.**

**Когато ПСО влезе в експлоатация, община Карнобат ще предприеме необходимите действия за закриване на Общинско депо – Карнобат.**

### Контейнери за разделно събиране на отпадъци от опаковки и на други БО от хартия и картон, метал, пластмаса и стъкло

Разделното събиране, рециклиране и оползотворяване на отпадъците от опаковки от домакинствата, търговските и обществените обекти и промишлеността е вече практика в Община Карнобат. За извършване на дейности по разделно събиране на отпадъци от опаковки Община Карнобат има сключен договор с организация по оползотворяване на отпадъци от опаковки - „ЕКОПАК БЪЛГАРИЯ” АД.

Системата за разделно събиране на отпадъци ще бъде изградена със сини и жълти пластмасови контейнери тип „Ракла” и стъклопластмасови зелени контейнери, тип „Иглу” с общ обем на разположените контейнери в точка от 3 700 литра, както следва:

* Сини контейнери тип „Ракла” с обем 1 100 l;
* Жълти контейнери тип „Ракла” с обем 1 100 l;
* Зелени контейнери тип „Иглу” с обем 1 500 l.

Съгласно чл. 23 от *Наредбата за опаковки и отпадъци от опаковки*, на всеки 400 жители се осигурява една трицветна точка, като за посочените населени места се предвиждат 58 точки или общо 174 контейнера. Покритието на населението от една трицветна точка ще се променя с всяко изменение на условията за изграждане на системи за разделно събиране, съгласувани на национално ниво с МОСВ.

Разпределението на контейнерите по населени места е следното:

* Град Карнобат – 52 точки;
* село Екзарх Антимово – 3 точки;
* село Кликач – 3 точки.

Разполагането на контейнерите по адреси в община Карнобат, ще бъде осъществено през втората половина на месец юни 2015 г.

Местата за разполагане на съдовете за разделно събиране са определени съвместно от участниците в системата – Община Карнобат, „Евро Импекс Бургас” ЕООД и „Екопак България” АД, съобразявайки се с изискванията на чл. 25 от *Наредбата за опаковките и отпадъците от опаковки*.

### Пунктове за изкупуване на БО от хартия и картон, метал, пластмаса и стъкло

На територията на община Карнобат има три пункта за изкупуване на битови отпадъци и това са:

* „МЕТАЛ РЕСПЕКТ 1” ЕООД - Извършва дейности по събиране и транспортиране на метални отпадъци, мед, цинк, олово, алуминий, стомана и др., ИУЕЕО, батерии, акумулатори и др. ;
* ЕТ „ВЛАДИМИР КАЛПАЧИЕВ”;
* „ФЕНИКС ГАРАНТ” ЕООД - Извършва дейности по третиране (събиране, съхранение, предварително третиране) и транспортиране на отпадъци от хартия и картон, пластмаса и отпадъци от опаковки.

Община Карнобат няма регистър на пунктовете за изкупуване на БО и не е въвела технически и други изисквания към пунктовете, съгласно ЗУО.

### Инфраструктура за разделно събиране на опасни отпадъци от бита

Община Карнобат няма обособена площадка за безвъзмездно предаване на разделно събиране отпадъци от домакинствата, в т.ч. едрогабаритни отпадъци, опасни отпадъци и други, съгласно чл. 19, ал. 3, т. 11 от *Закона за управление на отпадъците*.

Отпадъци от хуманитарната медицина се предават за обезвреждане на лицензирана фирма – ЕТ „Бяг – Борис Гроздев“ - Бургас.

Община Карнобат има сключени следните договори с:

* „ОМНИКАР – БГ” ЕООД за събиране и транспортиране на отработени масла с кодове (съгласно Приложение №1 на Наредбата за класификация на отпадъците) – 12 01 07\*, 12 01 09\*, 12 01 10\*, 13 01 10\*, 13 01 11\*, 13 01 13\*, 13 02 05\*, 13 02 06\*, 13 02 08\*, 13 03 07\*, 12 01 12\*, 16 07 08\*, 13 03 10\*, 13 01 12\*.;
* „АВТО - ПАКО” ООД за събиране и транспортиране на отработени моторни масла;
* „НУБА Рециклиране” АД за предаване на негодни за употреба батерии и акумулатори;
* „МЕТАЛ РЕСПЕКТ – 1” ЕООД – за предаване на разделно събрани отпадъци от домакинства, в т.ч. едрогабаритни отпадъци, опасни отпадъци, ОЧЦМ и други опасни отпадъци.

След влизане в експлоатация на Претоварна станция за отпадъци – Карнобат и ситуирания в нея **ЕКОПАРК** (площадка с контейнери за приемане и сортиране на битови и едрогабаритни отпадъци), Община Карнобат си осигурява площадка за безвъзмездно предаване на разделно събрани отпадъци от домакинства (съгласно чл. 19, ал. 3, т. 11 от *Закона за управление на отпадъците*), в т.ч. едрогабаритни отпадъци, опасни отпадъци и други за населени места с население по–голямо от 10 000 жители.

Относно ***събирането и безопасното съхраняване на залежали и негодни за употреба пестициди***, Общината е изпълнила проекти през 2004 г. и 2005 г. по Програма на МОСВ съвместно с фирма “Бал-Бок Инженеринг” АД. Събрани са всички съществуващи количества залежали пестициди на територията на община Карнобат в общо 27 контейнера (Б-Б куб), разположени на площадка в близост до настоящето депо и Претоварната станция. Това беше важен проблем, тъй като тези пестициди бяха безнадзорни, не се стопанисваха правилно и съществуваше опасност от натравяне на хора и животни.

## Инфраструктура за отпадъци от строителството и разрушаване

С приетия през 2012 г. *Закон за управление на отпадъците*, отпадна задължението на общините да осигуряват депа за строителни отпадъци. *ЗУО* и *Наредбата за управление на строителните отпадъци*, поставят изисквания към Възложителите на обществени поръчки за строителни дейности и за разрушаване на сгради, вкл. и когато общините са възложители на строителни и разрушителни дейности на сгради:

* Строителната документация да съдържа план за управление на СО (ПУСО);
* Да контролират практическото изпълнение на ПУСО;
* Да контролират изпълнението на ПУСО при въвеждане в експлоатация на обектите;
* Да се изисква влагане на рециклирани строителни материали.

Транспортирането на строителните отпадъци се извършва от генераторите на отпадъците и се депонират срещу съответното заплащане. До момента на територията на община Карнобат няма изградено специализирано депо за строителни отпадъци. На Претоварна станция за отпадъци гр. Карнобат е обособена площадка за третиране на строителни и едрогабаритни отпадъци. Има поставена мобилна трошачка. *ПСО се очаква да влезе в експлоатация през август/септември 2015 г.*

# Анализ на институционалния капацитет

## Организационно устройство

Кметът на Община Карнобат организира управлението на дейностите по отпадъците, образувани на нейна територия, съобразно изискванията на *Закона за управление на отпадъците /ЗУО/*.

Кметът на Община Карнобат отговаря за:

* осигуряването на съдове за събиране на битовите отпадъци – контейнери, кофи и други;
* събирането на битовите отпадъци и транспортирането им до Депото за неопасни отпадъци;
* почистването на уличните платна, площадите, алеите, парковите и другите територии от населените места, предназначени за обществено ползване;
* избора на площадка, изграждане, експлоатация, закриване и мониторинг на депото за битови отпадъци или на други инсталации или съоръжения за оползотворяването и/или обезвреждане на битови отпадъци;
* организирането на събирането, оползотворяването и обезвреждането на строителни отпадъци от ремонтна дейност, образувани от домакинствата на територията на съответната община;
* разделното събиране на битови отпадъци на територията на общината най-малко за следните отпадъчни материали: хартия и картон, метали, пластмаси и стъкло;
* разделното събиране и съхраняването на битови биоразградими отпадъци, в т.ч. определя местата за разполагане на необходимите елементи на системата за разделно събиране на отпадъците и предаването им за компостиране или анаеробно разграждане;
* почистването от отпадъци на общинските пътища;
* предотвратяването на изхвърлянето на отпадъци на неразрешени за това места и/или създаването на незаконни сметища и организиране на почистването им.

Общинският съвет - Карнобат приема Наредби, определящи реда и условията за събиране, в т.ч. разделно, превозване, претоварване, обезвреждане и оползотворяване на битови, строителни и масово разпространени отпадъци на тяхна територия, както и заплащането на съответните местни данъци и такси за предоставяне на съответните услуги.

Местната нормативна уредба, имаща отношение към управлението на отпадъците включва следните програми и документи:

* *Общинска програма по опазване на околната среда*;
* *Наредба за управление на отпадъците на територията на Община Карнобат*, влязла в сила от 24.07.2014 г. с Протокол №28/24.07.2014 г. на Общински съвет – Карнобат;
* *Наредба № 1 за определянето и администрирането на местни такси и цени на услуги на територията на община Карнобат* (изменена и допълнена с Решение № 416.І./24.07.2014 г. на Общински съвет-Карнобат);
* *Наредба № 3 за опазване на обществения ред и чистотата на територията на община Карнобат* (Приета с Решение №51 от 27.05.2004 г. на Общински съвет-Карнобат, посл. изм. и допълнение от 22.05.2014 г.);
* *Наредба за принудителното изпълнение на заповеди за поправяне, заздравяване или премахване на строежи или части от тях на територията на Община Карнобат* (Изменена и допълнена с Решение № 216.І./29.03.2013 г. на Общински съвет – Карнобат; Изменена с Решение № 365.І. от 24.04.2014 г. на Общински съвет-Карнобат).

Чрез *Наредбата за управление на отпадъците на територията на Община Карнобат* се определят и допълнителни изисквания, които да бъдат спазвани от причинителите и притежателите на отпадъци, на територията на общината.

Кметът на Община Карнобат е отговорен за разработването и изпълнението на *Програма за управление на отпадъците*, за територията на общината. Програмата за управление на отпадъците е неразделна част от *общинската Програма за околна среда*, която се разработва, приема и отчита по реда на Глава пета от *Закона за опазване на околната среда*. Програмата се разработва и приема за период, който следва да съвпада с периода на действие на *Националния план за управление на отпадъците* и се актуализира при промяна във фактическите и/или нормативните условия. Програмата се разработва в съответствие със структурата, целите и предвижданията на Националния план за управление на отпадъците. Програмата включва необходимите мерки за изпълнение на задълженията на кмета на Община Карнобат в съответствие с действащото екологично законодателство.

Кметът на Община Карнобат или оправомощени от него лица контролират дейностите, свързани с образуване, събиране, включително разделното, съхраняване, транспортиране, оползотворяване и обезвреждане на битови и строителни отпадъци; дейностите по депониране на производствени и опасни отпадъци, изпълнението на програмите за тяхното управление, както и спазването на други изисквания, определени с общинските наредби.

Кметът на общината организира и контролира закриването, рекултивацията на терените и последващия мониторинг на депата, намиращи се на територията на общината.

Кметът на Община Карнобат или оправомощените от него лица, имат правото да налагат глоби и имуществени санкции на физически и юридически лица за нарушенията, посочени в *Закона за управление на отпадъците* и *Наредбата за управление на отпадъците на територията на територията на община Карнобат*.

За констатираните нарушения по *Закона за управление на отпадъците*, Наказателните постановления се издават от контролния орган, съгласно правомощията дадени в Глава пета, Раздел V от ЗУО.

Общинското ръководство отчита обществените нагласи към начина на извършване на дейностите по събиране на битовите отпадъци и чистотата на населените места като положителни, но все още съществува незаинтересованост от страна на населението за участие в системата за разделно събиране на отпадъци от опаковки. Има известно недоволство сред жителите на общината, относно размера на таксата за БО, но когато се вижда ефекта от организираното сметосъбиране и сметоизвозване, таксата се приема за нормална.

Най-важните фактори за подобряване на контрола по управление на отпадъците в Община Карнобат са:

* Осигуряване на автомобил за контролната дейност.
* Провеждане на обучение по изискванията на *Закона за управление на отпадъците* за контролната дейност на общините.
* Провеждане на обучение по изискванията за съставяне на констативни протоколи и наказателни постановления.

## Финансиране на дейностите по управление на отпадъците

На основание чл. 66, ал. 1 от *Закона за местните данъци и такси, таксата за битови отпадъци* се определя в годишен размер за всяко населено място с решение на общинския съвет въз основа на одобрена план-сметка за всяка дейност, включваща необходимите разходи за:

* Осигуряване на съдове за съхраняване на битовите отпадъци - контейнери, кофи и други;
* Събиране, включително разделно, на битовите отпадъци и транспортирането им до депата или други инсталации и съоръжения за третирането им;
* Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от *Закона за управление на отпадъците*;
* Почистване на уличните платна, площадите, алеите, парковите и другите територии от населените места, предназначени за обществено ползване.

*Таблица 22. Приходи от такса битови отпадъци по групи потребители в община Карнобат (2009-2014г.), лв.*

|  |  |  |  |  |  |  |
| --- | --- | --- | --- | --- | --- | --- |
|  | **2009** | **2010** | **2011** | **2012** | **2013** | **2014** |
| **Общо приходи от такса битови отпадъци (лв.):** | **789 411** | **857 160** | **857 878** | **968 541** | **1 095 673** | **1 109 264** |
| В т.ч. от: | | | | | | |
| Домакинствата | 314 352 | 312 716 | 283 099 | 261 506 | 372 529 | 356 970 |
| Юридически лица | 475 059 | 544 444 | 574 779 | 707 035 | 723 144 | 752 294 |

*Източник: Община Карнобат*

*Таблица 23. Разходи за управлението на отпадъците в община Карнобат (2009-2014г.), лв.*

|  |  |  |  |  |  |  |
| --- | --- | --- | --- | --- | --- | --- |
|  | **2009** | **2010** | **2011** | **2012** | **2013** | **2014** |
| **Общо разходи за управление на отпадъците (лв.)** | **861 822** | **598 824** | **753 753** | **623 335** | **658 749** | **959 143** |

*Източник: Община Карнобат*

От 2011 г. в разходите за проучване, проектиране, изграждане, поддържане, експлоатация, закриване и мониторинг на депата за БО или други инсталации или съоръжения за обезвреждане, рециклиране и оползотворяване на БО се включват и отчисленията по чл. 60 и 64 от *Закона за управление на отпадъците*.

Средният процент събираемост за 2009 е 69 %, за 2010 - 67 %, за 2011 – 59 %, за 2012 - 57%, за 2013 – 61% и за 2014 – 65%. Намаляващата тенденция е неблагоприятна за бъдещото управление на отпадъците в съответствие с изискванията на Европейското и национално законодателство. Основната причина е ниските доходи на населението.

Както се вижда от таблиците по-горе събраните приходи покриват необходимите разходи за дейността по управление на отпадъците до 2014 г. През 2009 г. се наблюдава значително увеличаване на разходите и при намаляване на събираемостта средствата вече са недостатъчни за обезпечаване на дейността.

За обезпечаване на план-сметката общинска администрация разработва проект за размера на таксата за битови отпадъци. Таксата за битови отпадъци в общината се определя въз основа на данъчната оценка върху недвижимите имоти съгласно чл. 63, чл. 66 и чл. 67, ал. 2 и 4 от ЗМДТ и Решение на ОбС.

Редът за заплащане на таксата е определен с *Наредба № 1 за определянето и администрирането на местни такси и цени на услуги на територията на община Карнобат* (изменена и допълнена с Решение № 416.І./24.07.2014 г. на Общински съвет-Карнобат). Таксата включва пълните разходи за посочените в закона дейности, в рамките на услугите, които общината предоставя за всяко населено място поотделно.

*Таблица 24. Такса „битови отпадъци” в община Карнобат за период 2009 – 2014 г. в промили*

|  |  |  |  |  |  |  |
| --- | --- | --- | --- | --- | --- | --- |
|  | За жилищни сгради в гр. Карнобат | Населени места/села със сметоизвозване | Населени места/села без сметоизвозване | За нежилищни имоти в гр. Карнобат | Села със сметоизвозване | Неж. имоти /села без сметоизвозване/извън регулация |
| 2009 | 1 ‰ | 1 ‰ | 1 ‰ | 8,3 ‰ | 8,3 ‰ | 4,7 ‰ извън регулация |
| 2010 | 1 ‰ | 1 ‰ | 1 ‰ | 8,3 ‰ | 8,3 ‰ | 4,7 ‰ извън регулация |
| 2011 | 1 ‰ | 1 ‰ | 1 ‰ | 6,8 ‰ | 6,8 ‰ | 3,4 ‰ извън регулация |
| 2012 | 1 ‰ | 1 ‰ | 1 ‰ | 6,8 ‰ | 6,8 ‰ | 3,4 ‰ извън регулация |
| 2013 | 1,3 ‰ | 1,3 ‰ | 1,3 ‰ | 6 ‰ | 6 ‰ | 3 ‰ извън регулация |
| 2014 | 1,3 ‰ | 1,3 ‰ | 1,3 ‰ | 6 ‰ | 6 ‰ | 3 ‰ извън регулация |

*Източник: Община Карнобат*

Таблицата сочи, че тенденцията е на постепенно увеличаване на таксата битови отпадъци, но намаляващата събираемост означава, че по-нататъшно увеличение най-вероятно няма да доведе до събиране на значително повече средства в общинския бюджет.

Производствените неопасни отпадъци се депонират на съществуващото депо на гр. Карнобат при заплащане на такса от 2,50 лв/m3 съгласно т. 60 в) от *Наредба № 1 за определянето и администрирането на местни такси и цени на услуги на община Карнобат*. Таксата е приета с Решение №298/23.12.2009 г. на Общински съвет – Карнобат.

Строителните отпадъци се депонират на съществуващото депо на гр. Карнобат при заплащане на такса от:

* 0,60 лв/m3 за Разрешение за изхвърляне на строителни отпадъци и пръст от строителни обекти, съгласно т.60 от *Наредба № 1 за определянето и администрирането на местни такси и цени на услуги на община Карнобат.* Таксата е приета с Решение № 421.І. на Общински съвет – Карнобат;
* 0,60 лв/m3 за Земни маси от жилищно строителство, изкопи за подземни комуникации и пътно строителство, съгласно т. 60 а) от *Наредба № 1 за определянето и администрирането на местни такси и цени на услуги на община Карнобат.* Таксата е приета с Решение №298/23.12.2009 г. на Общински съвет – Карнобат;
* 1,20 лв/m3 за Строителни отпадъци, съгласно т.60 б) от *Наредба № 1 за определянето и администрирането на местни такси и цени на услуги на община Карнобат*. Таксата е приета с Решение №298/23.12.2009 г. на Общински съвет – Карнобат

За да се постигнат изискванията на законосъобразното третиране и обезвреждане е необходимо приходите от ТБО да нарастват за да покриват както оперативните и инвестиционните разходи.

Във връзка с реализиране на проект изграждане на регионално Депо „Братово – Запад” и пускане в експлоатация на Претоварна станция за отпадъци – Карнобат, се налага актуализация на *Наредбата за определяне и администрирането на местните такси и цени на услуги на територията на община Карнобат*, с цел въвеждане на цени на услуги, предоставени от Община Карнобат. Очаква се депо „Братово–Запад” и Претоварна станция за отпадъци – Карнобат да заработят в началото на месец юни 2015г., поради което се налага своевременно да се определят стойностите на бъдещите услуги, които ще бъдат предоставяни на Претоварна станция за отпадъци – Карнобат.

Услугите, които ще се извършват на ПСО – Карнобат ще са следните:

* Претоварване и транспорт до „Регионално депо Братово-Запад”;
* „Третиране на строителни отпадъци от бита в ПСО – Карнобат”;
* „Временно съхранение на опасни отпадъци от бита в „Екопарк” на „ПСО-Карнобат”.

# Изготвяне на прогнози за образуваните отпадъци

За оразмеряване на системите е възприето да се работи с данните от националната статистика за броя на населението и от Националната програма за управление на дейностите по отпадъците за нормата на натрупване и състава.

Прогнозата за броя на населението на общината за периода от 2005 г. до 2025 г. е направена през 2005 г. на база на промяната на населението на общината в периода от преброяването през 2001 г. до 2004 г. За сравнение населението на общината по данни на НСИ към 31.12.2005 г. е било 28130.

2005 г. - 28 447 жит.

2010 г. - 28 047 жит.

2014 г. - 27 730 жит.

2025 г. - 26 879 жит.

*Подробно по години:*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| години | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** |
| население | 28447 | 28367 | 28286 | 28206 | 28126 | 28047 | 27967 | 27888 | 27809 | 27730 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2025** |
| 27652 | 27574 | 27495 | 27418 | 27340 | 27263 | 27185 | 27108 | 27032 | 26955 | 26879 |

Прогнозата за броя на населението в община Карнобат е за постепенно и слабо намаляване на населението.

И съответно Прогноза за общото количество генерирани отпадъци на територията на Общината (тона/година):

2005 г. - 8 135 t.

2010 г. - 8 021 t.

2014 г. - 7 930 t.

2025 г. - 7 687 t.

По години:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **години** | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** |
| генерирани  отпадъци, т | 8135 | 8112 | 8089 | 8066 | 8044 | 8021 | 7998 | 7976 | 7953 | 7930 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2025** |
| 7908 | 7886 | 7863 | 7841 | 7819 | 7797 | 7775 | 7753 | 7731 | 7709 | 7687 |

Прогноза за генерация на отпадъци и депониране в региона (тона/година):

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** |  | |
| Генерирани отпадъци | 112427 | 112616 | 112863 | 113172 | 113548 | 114000 | 114532 | 115153 | 115873 | 116699 |  | |
| Събрани отпадъци | 112427 | 112616 | 112863 | 113172 | 113548 | 114000 | 114532 | 115153 | 115873 | 116699 |  | |
| Рециклиране на отпадъци от опаковки | 7173 | 7771 | 8532 | 9212 | 9780 | 10374 | 10897 | 11442 | 11847 | 12267 |  | |
| Текстил | 4497 | 4505 | 4515 | 4527 | 4542 | 4560 | 4581 | 4606 | 4635 | 4668 |  | |
| Рециклиране на пластмаса | 506 | 811 | 1219 | 1426 | 1737 | 1949 | 2107 | 2273 | 2336 | 2402 |  | |
| Рециклиране на стъкло | 1237 | 1464 | 1862 | 2263 | 2612 | 2907 | 3150 | 3339 | 3476 | 3501 |  | |
| Рециклиран метал | 1282 | 1306 | 1354 | 1403 | 1453 | 1505 | 1535 | 1566 | 1576 | 1587 |  | |
| Компостиране на органични отпадъци |  |  |  |  |  | 10830 | 14431 | 18041 | 21668 | 21706 |  | |
| Отпадъци на депо | 102230 | 101265 | 99895 | 98867 | 97966 | 86434 | 82413 | 78492 | 74970 | 75236 |  | |
|  | **2015** | **2016** | **2017** | **2018** | **2019** | **2020** | **2021** | **2022** | **2023** | **2024** | **2025** |
| Генерирани отпадъци | 117642 | 118713 | 119925 | 121292 | 122828 | 124550 | 126477 | 128627 | 131024 | 133690 | 136654 |
| Събрани отпадъци | 117642 | 118713 | 119925 | 121292 | 122828 | 124550 | 126477 | 128627 | 131024 | 133690 | 136654 |
| Рециклиране на отпадъци от опаковки | 12705 | 13163 | 13643 | 14148 | 14680 | 15245 | 15845 | 16485 | 17169 | 17904 | 18694 |
| Текстил | 4706 | 4749 | 4797 | 4852 | 4913 | 4982 | 5059 | 5145 | 5241 | 5348 | 5466 |
| Рециклиране на пластмаса | 2470 | 2543 | 2619 | 2700 | 2786 | 2877 | 2922 | 2971 | 3027 | 3088 | 3157 |
| Рециклиране на стъкло | 3529 | 3561 | 3598 | 3639 | 3685 | 3737 | 3794 | 3859 | 3931 | 4011 | 4100 |
| Рециклиран метал | 1600 | 1614 | 1631 | 1650 | 1670 | 1694 | 1720 | 1749 | 1782 | 1818 | 1858 |
| Компостиране на органични отпадъци | 21764 | 21843 | 21946 | 22075 | 22232 | 22419 | 22639 | 22896 | 23191 | 23529 | 23914 |
| Отпадъци на депо | 75573 | 75988 | 76488 | 77081 | 77775 | 78579 | 79556 | 80667 | 81924 | 83340 | 84930 |

|  |  |  |  |  |  |
| --- | --- | --- | --- | --- | --- |
| **Средни данни за региона** | **2005** | **2010** | **2015** | **2020** | **2025** |
| **Процент отпадъци доставени на депо** | 91% | 76% | 64% | 63% | 62% |
| **Генерирани отпадъци на човек от населението, kg** | 293 | 302 | 316 | 340 | 378 |
| **Отпадъци, доставени на депо на човек от населението, kg** | 266 | 229 | 203 | 214 | 235 |

Прогнозата за генериране на отпадъци и депониране в региона може да се представи в следният графичен вид:



С перспективата за въвеждане на регионална система за управление на отпадъците се налага преосмисляне на общинската политика и хармонизирането й с регионалната. Регионалната система осигурява съоръжение за депониране на неопасни отпадъци, съоръжения за компостиране на биоразградими отпадъци, за кондициониране на разделно събрани отпадъци, за рециклиране на строителни и едрогабаритни отпадъци, за временно съхранение на опасни отпадъци от домакинствата и за хомогенизирани отпадъци. На площадката на депото в Карнобат е изградена претоварна станция за осигуряване на ефективен транспорт на отпадъците от общините Карнобат и Сунгурларе до регионалното депо (ПСО се очаква да заработи през август/септември 2015 г.). От този момент проблемът за депонирането ще се решава на регионално ниво и общината ще насочи действията си към закриването на общинското депо и ликвидиране на старите замърсявания. Управлението на специфичните отпадъци може да се извършва значително по-ефикасно, чрез разширяване като функции и развитие на регионалната система. Регионалната система дава възможност за регулярно и прецизно определяне на количествата и състава на различните потоци отпадъци, прогнозиране и планиране на бъдещото развитие на управлението на отпадъците, осъществяване на професионален мониторинг и контрол на съоръженията и закритите общински депа.

Новата общинска политика за управление на отпадъците налага, както координиране с регионалната система, така и активно участие в създаването, установяването и развитието на регионалната организация.

##### SWOT АНАЛИЗ

SWOT анализът се определя от необходимостта за разделянето на обекта на стратегическия анализ от средата, в която той функционира. Обектът на стратегически анализ се разглежда откъм неговите “силни страни” и “слаби страни”. Средата, в която функционира обектът на стратегически анализ, се диференцира на “възможности” и “заплахи”.

***Силните страни*** са ресурс, умение или друго преимущество, което притежава секторът. Силната страна е отличително качество, което показва кои са сравнителните предимства на изследваната област.

***Слабите страни*** представляват ограниченията или недостигът на ресурси, умения и способности, които сериозно възпрепятстват развитието на сектора.

***Възможностите*** представляват най-благоприятните елементи на външната среда. Това са благоприятни външни фактори, от които секторът се възползва или би могъл да се възползва.

***Заплахите*** са най-неблагоприятните сегменти на външната среда. Те поставят най-големи бариери пред настоящото или бъдещото (желаното) състояние.

***Матрицата на SWOT анализа*** е таблица, в която се подреждат и визуално се представят основните характеристики на управлението на отпадъците.

|  |  |
| --- | --- |
| **ВЪТРЕШНИ ФАКТОРИ** | **ВЪНШНИ ФАКТОРИ** |
| Силни страни | Възможности |
| * Тенденция на намаляване на количеството битови отпадъци в предходния период; * Наличие на система за разделно събиране, рециклиране и оползотворяване на отпадъците от опаковки от домакинствата, търговските и обществените обекти * Система за организирано сметосъбиране във всички населени места в Община Карнобат; * Изградена претоварна станция за отпадъци; * Добро организационно устройство и местна нормативна уредба; * Наличието на голям брой пунктове за вторични суровини, свързано с изпълнение на целите за разделното събиране на отпадъците в общината. * Участие на общината в Регионалното сдружение за управление на отпадъците | * Финансови източници, вкл. от ЕС за дейности по управление на отпадъците; * Промяна на обществените нагласи в полза на екологосъобразното и ефективно управление на отпадъците; * Нови ефективни технологии, позволяващи рециклиране и оползотворяване на отпадъците; * Средства от оперативни програми, които позволяват изграждането на съоръжения и инсталации за третирането на отпадъците. |
| Слаби страни | Заплахи |
| * Изчерпан капацитет на депото за битови отпадъци; * Голям брой нерегламентирани замърсявания на територията в общината; * Липса на данни за специфични отпадъчни потоци; * Не се извършва оползотворяване на строителни отпадъци; * Тенденция на нарастване на разходите за управление на битовите отпадъци; * Тенденция на намаляване на събираемостта на такса битови отпадъци; * Недостатъчна ангажираност на жителите за разделно събиране на отпадъци и спазване на изискванията в общинската наредба за управление на отпадъците в община Карнобат; * Възможността за плащане на услугите за отпадъци, обоснована от ниските доходи на населението, което силно ограничава инвестирането на средства в нови и екологосъобразни съоръжения. | * Слаба покупателна способност на домакинствата и трудност на нискодоходните групи да отделят допълнителни средства за услуги и дейности, свързани с управление на отпадъците; * Не навременно изпълнение на програми и проекти, свързани с управлението на отпадъците; * Недостатъчна държавна подкрепа за изпълнение на законовите задължения към местната власт в сферата на отпадъците; * Промени в законодателната рамка и централизация на управлението за дейности с отпадъци. |

##### ЦЕЛИ И ПРИОРИТЕТИ НА ОБЩИНСКАТА ПРОГРАМА ЗА УПРАВЛЕНИЕ НА ОТПАДЪЦИТЕ

Главната цел на Община Карнобат е ограничаване на вредното въздействие на отпадъци върху околната среда и човешкото здраве на територията на общината.

***Стратегически цели на програмата***

* Предотвратяване и намаляване на образуването на отпадъците
* Намаляване депонирането на отпадъци от община Карнобат, увеличаване на количествата на рецеклираните и оползотворени отпадъци
* Намаляване и постепенно премахване на нерегламентираните замърсявания на територията на община Карнобат
* Осигуряване на качествена услуга по управление на отпадъците в община Карнобат

##### ПЛАН ЗА ДЕЙСТВИЕ

Планът за действие съдържа мерките, които ще се предприемат от администрацията на община Карнобат за постигане на поставените цели в сферата на управление на отпадъците. Следва да се отбележи, че финансовите ресурси, с които разполага общината са силно ограничени, подкрепата от националните институции е недостатъчна и в случай на недостиг на средства може да се ревизира изпълнението на някои от представените по-долу мерки.

# Предотвратяване и намаляване на образуването на отпадъците

Основните усилия на Общинската администрация на община Карнобат ще бъдат насочени към информиране на обществеността за поведение, което допринася за намаляване на количеството генерирани битови отпадъци.

Под мерки за предотвратяване на образуването на отпадъци трябва да се разбира всяка мярка, която се предприема преди едно вещество, материал или продукт да се превърне в отпадък и която допринася за това да се намали количеството отпадъци и тяхното вредно въздействие върху човека и природата или съдържанието на вредни вещества в отпадъците. Конкретните мерки за постигане на тази цел са както следва:

## Провеждане на информационна кампания сред обществеността за възможностите за намаляване генерирането на битови отпадъци

Посланията на кампанията следва да бъдат насочени към разясняване ролята на купувачите в намаляване образуването на отпадъци и предизвикване на промяна в поведението им по време на покупката на продукти. Цели се вземането на решението за покупка да се влияе не само от качествата и цената на продукта, но и от възможните вредни въздействия върху околната среда като се вземат под внимание следните фактори:

* трайност на продукта, възможност за повторно използване и поправка;
* материалите, от които е направен – възобновими или невъзобновими;
* съдържа ли излишни опаковки
* ще бъдат разработени информационни материали и ще се потърси съдействие на търговската мрежа за тяхното разпространяване.

Специфичен инструмент за насърчаване предотвратяване образуването на отпадъци са еко-маркировките на продуктите. Еко-маркирането е доброволен ангажимент от страна на производителите на продукти по отношение опазването на околната среда при разработването, производството, предлагането и ползването на продукти. Поставянето на знак за еко-маркировка върху даден продукт означава, че производителят на продукта доброволно е проектирал и произвел продукта така, че да се спазят нормативните изисквания за присъждане на еко-маркировка. Такива стоки и услуги са все повече предпочитани в страните от Европейския съюз, спрямо аналогични продукти и услуги по отношение опазването на околната среда. У нас прилагането на тази доброволна схема за управление на околната среда стана с въвеждането на Националната схема за еко-маркировка и влизането в сила на *Наредба № 3 за Националната схема за еко-маркировка, ДВ, бр. 49, 2003 г*. и *Наредбата за Националната схема за управление по околна среда и одитиране, ДВ.бр. 26,2003 г.* Дейностите за популяризиране на схемите за „еко-маркировка” и повишаване екологичното съзнание на купувачите могат да бъдат насочени приоритетно към подрастващото поколение, тъй като те са бъдещето на страната, респективно Общината и лесно и трайно може да се възпита загриженост към околната среда. За целта разяснителната кампания трябва да се представи на разбираем за тях език под формата на тематични игри, викторини, сценични представления, конкурси и др. Планира се включването на подобни мероприятия в детските градини и училища по време на честванията на официални празници на града и ежегодните кампании по пролетно и есенно почистване, деня на земята, дати от календара свързани с опазването на природата.

# Намаляване депонирането на отпадъци от община Карнобат, увеличаване на количествата рециклирани и оползотворени отпадъци

Изпълнението на мерките за намаляване депонирането на отпадъци от община Карнобат, увеличаване на количествата рециклирани и оползотворени отпадъци ще осигурят спазване на изискванията на националното законодателство и ще допринесат за намаляване на разходите за дейностите по управление на отпадъците. Това е много важно за минимизиране на увеличаването на такса битови отпадъци в община Карнобат.

Целите за рециклиране на битовите отпадъци от хартия, метали, пластмаса и стъкло, които страната си е поставила да постигне поетапно до 2020 г., са както следва:

* до 1 януари 2016 г. - най-малко 25 на сто от общото им тегло
* до 1 януари 2018 г. - най-малко 40 на сто от общото им тегло
* до 1 януари 2020 г. - най-малко 50 на сто от общото им тегло.

В програмата за достигане на целите за подготовка за повторна употреба и за рециклиране на битовите отпадъци от хартия, метали, пластмаса и стъкло са включени необходимите нови инвестиции, свързани с изграждане на сепарираща инсталация на смесения битов отпадък на Претоварна станция за отпадъци – Карнобат.

Мерките, които ще доведат до намаляване депонирането на отпадъци от община Карнобат са както следва:

## Запознаване на обществеността с Претоварна станция за отпадъци – Карнобат и Екопарка, разположен в нея, като място за предаване на разделно събрани отпадъци от бита, едрогабаритни отпадъци от бита, ИУЕЕО – разпечатване на информационни брошури;

Жителите на община Карнобат ще имат възможността да се запознаят с дейностите, които ще се извършват на ПСО-Карнобат, чрез разпечатване на информационни брошури и публикации на сайта на общината и в местния вестник „Карнобатски глас“.

Претоварна станция за отпадъци – Карнобат ще обслужва територията на общините Карнобат и Сунгурларе. Община Сунгурларе ще извозва битовия си отпадък до Претоварна станция за отпадъци - Карнобат. По проект на Претоварна станция за отпадъци – Карнобат са изградени - покрита претоварна станция, площадка за рециклиране на отпадъци от строително - ремонтна дейност и едрогабаритни отпадъци, площи за бъдещо развитие с оформяне на площадки за сортиране и балиране, компостиране и временно съхраняване на рециклируемите отпадъци, екопарк, довеждаща и площадкова инфраструктура, доставени са необходимите машини и оборудване за функционирането на претоварната станция. На претоварната станция за отпадъци – Карнобат ще се извършват следните дейности:

* Претоварване и транспортиране на битовия отпадък до регионално депо;
* Третиране на отпадъци от строителна и строително-ремонтна дейност и едрогабаритни отпадъци;
* Приемане и сортиране на битови и едрогабаритни отпадъци в Екопарка.

**Площадки за следващ етап:**

* Площадка за сортиране и балиране;
* Площадка за съхраняване на рециклируеми материали;
* Площадка за компостиране;

Дейностите по третиране, сортиране, балиране, съхранение, компостиране на различните по вид отпадък ще бъдат извършвани на отделни площадки, с които кампанията ще се погрижи да запознае обществеността.

## Закупуване на контейнери за домашно компостиране и биоразградими отпадъци и определяне на места за поставяне;

Община Карнобат има задължение да събира разделно биоразградимите отпадъци. Тя ще се стреми към постигане на целите, заложени в *Наредбата за разделно събиране на биоотпадъците*, а именно осигуряване съвместното постигане на следните регионални цели за разделното събиране и оползотворяване на битовите биоотпадъци:

* до 31 декември 2016 г. - не по-малко от 25 на сто от количеството на битовите биоотпадъци, образувани през 2014 г.
* до 31 декември 2020 г. - не по-малко от 50 на сто от количеството на битовите биоотпадъци, образувани през 2014 г.
* до 31 декември 2025 г. - не по-малко от 70 на сто от количеството на битовите биоотпадъци, образувани през 2014 г.

За тази цел ще се закупят и поставят в общината на определени места подходящи контейнери (кафяви, тип „Бобър“ или др.). Събраните отпадъци с предимство ще се предават за компостиране.

## Изграждане на инсталация за компостиране или оползотворяване на биоразградими отпадъци.

Общината ще изгради инсталация за компостиране или оползотворяване на биоразградими отпадъци, площадка за компостиране на биоразградими отпадъци, предимно от паркове и градини. При необходимост ще се изгради и площадка за временно съхранение на събраните биоразградими отпадъци преди транспортиране до площадката за компостиране. За реализацията на тази система първата дейност е провеждане на прединвестиционно проучване, относно броят необходими контейнери, местата за разполагане, размерът на площадката, необходимото оборудване, транспортните маршрути, графици и разходи и т.н. Проучването е препоръчително да се проведе след предоставянето на данни от предстоящото проучване на морфологичния състав на отпадъците в общината. Проучването на морфологичния състав се провежда най-малко веднъж на 5 години. Ще се приложи домашно компостиране, особено за районите с еднофамилни къщи и малки кооперации. Общинската администрация ще закупува и предоставя компостери на домакинствата, които проявяват интерес, по предварително разработена схема. Също така ще се използва технология за компостиране на отпадъци от домакинствата в дворните места и да се разпространи информацията сред тях. По този начин ще се отклонят значителни количества биоразградими отпадъци от депониране и в същото време с получения компост могат да се наторяват зелени площи, прилежащи към имотите и зеленчукови и овощни градини. Разработването на схемата за домашно компостиране може да използва добрия опит, прилаган в Софийска община. Тази мярка включва и организиране на информационна кампания за обществеността относно необходимостта и полезността от разделно събиране на биоразградимите отпадъци.

На Претоварна станция за отпадъци – Карнобат е обособена площадка за компостиране. Тази площадка е само профилирана и оформена. При настоящите условия за Община Карнобат и Сунгурларе, инвестиционните и експлотационните разходи по съоръжение за компостиране не са социално поносими за населението, затова тази площадка е само оформена и профилирана.

Община Карнобат трябва активно да насърчава разпространението на домашно компостиране. Основно домашното компостиране трябва да се насочи към градските отпадъци и растителните отпадъци от домакинства.

## Участие в реализиране на проект „Изграждане на инсталация за сепариране на смесения битов отпадък на Претоварна станция за отпадъци – Карнобат”

На Претоварна станция за отпадъци – Карнобат е изградена площадка с площ от 715,60 m2 за сортиране и балиране. Площадката е разположена в северната част на обекта между Административната сграда с КПП и горното ниво на претоварната станция. По този начин се осигурява възможността, ако евентуално постъпят в бъдеще при изградена вече инсталация за сортиране и балиране, отпадъци, които могат да се рециклират, по най-лесния начин и с минимални транспортни разстояния, посочените отпадъци да постъпват в приемния бункер на ПСО.

## Контрол и мониторинг за разделно събиране на отпадъци от отпадъци от опаковки от населението

Разделното събиране на отпадъци от опаковки е задължение на ОРГАНИЗАЦИЯТА, с която община Карнобат има сключен договор за тази дейност - „ЕКОПАК БЪЛГАРИЯ„ АД.

Община Карнобат отговаря контейнерите за битови отпадъци, различни от тези за отпадъци от опаковки, да не бъдат в жълт, зелен или син, съгласно чл. 26, ал. 8 от *Наредбата за опаковките и отпадъците от опаковките.*

Общия обем на разположените съдове в община Карнобат ще възлиза на 214,6 хил. m3, което е в съответствие с минималните критерии по чл. 24 и при спазване изискванията по чл. 25 на *Наредбата за опаковките и отпадъците от опаковките*.

Местата за разполагане на съдовете за разделно събиране са определени съвместно от участниците в системата – Община Карнобат, „Евро Импекс Бургас” ЕООД, и „Екопак България” АД, съобразявайки се с изискванията на чл. 25 от *Наредбата за опаковките и отпадъците от опаковките*.

Община Карнобат организира прилагането на подходящи мерки за недопускане на посегателства и кражби на отпадъците от съдовете за разделно събиране на отпадъци от опаковки, съгласно чл. 26, ал. 5 от *Наредбата за опаковките и отпадъците от опаковките* и като прилагащ орган за местните власти, осъществяваща контрол и санкционира нарушителите в изпълнение на разпоредбите, залегнали в националното законодателство и общинската нормативна уредба в сферата на управление на отпадъците от опаковки.

При доказана неефективност на определена точка с контейнерите за разделно събиране, свързана с ниска събираемост на рециклируеми суровини или с наличието в нея на преобладаващо битови отпадъци, „Екопак България” АД ще има правото да премести съдовете на нов адрес, като за целта уведомява писмено отговорните служители от община Карнобат.

Върху контейнерите са поставени информационни стикери, указващи вида отпадъци от опаковки, които трябва да бъдат изхвърляни в тях, както и безплатен „Зелен телефон”, на който гражданите могат да подават сигнали и мерки за подобряване на изградената система за разделно събиране.

„Екопак България” АД ще извършва регулярна подмяна на всеки шест месеца на унищожените контейнери след установяване с констативен протокол, разписан между Община Карнобат и „Евро Импекс Бургас” ЕООД.

## Упълномощаване на длъжностни лица, които да контролират спазване на забраната за изхвърляне на отпадъци, обозначени с маркировка за разделно събиране, в контейнери за смесени битови отпадъци

Според *Наредбата за управлението на отпадъците на територията на община Карнобат,* Кметът на общината може да упълномощава длъжностни лица от общинската администрация за изпълнение на правата и задълженията по Настоящата наредба, които да контролират за спазване на забраната за изхвърляне на отпадъци, обозначени с маркировка за разделно събиране, в контейнери за смесени битови отпадъци.

## Сключване на договори с фирми по оползотворяване/контрол върху дейностите по третиране на отпадъците от специфичните потоци

В съответствие с изискванията на *Наредба № 1 от 04 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри* (обн., ДВ, бр. 51 от 20.06.2014 г.) ежегодно общинските администрации трябва да представят в ИАОС информация по образци за биоразградимите отпадъци, разделно събраните отпадъци от картони хартия, пластмаса и т.н. Изискванията за информация са много високи и е важно да се осигури нейната пълнота и достоверност. Също така осигуряването на достатъчни и надеждни данни за образуването, състава, събирането, оползотворяването и обезвреждането на различните видове отпадъци е от съществено значение за правилната оценка на съществуващото състояние и за осъществяване на ефективно планиране и контрол на дейностите по управление на отпадъците. Община Карнобат ще създаде система за събиране на необходимите данни, вкл. за: ИУЕЕО, НУБА. Ще се разработи централизирана информационна система за отпадъците, ще се определи лице от общинската администрация, отговорно за събиране и обработка на информацията и ще се обезпечи дейността с техническо оборудване (компютърна техника, мрежова свързаност и офис оборудване и консумативи) и подходящи софтуерни продукти. Всички лица, които следва да предоставят информация на общинската администрация за покриване на изискванията на Наредба №1 ще бъдат информирани относно типа подавана информация и графика на предоставяне в администрацията.

## Разработване и прилагане на информационна система за количеството на приетите опасни отпадъци от домакинства в Екопарка на Претоварна станция за отпадъци и отчитането им пред Общински съвет – Карнобат

Община Карнобат има задължение да организира разделното събиране на следните потоци отпадъци от домакинства, които са извън наредбите по чл. 13, ал. 1 и са определени като опасни по *Наредба №2 за класификация на отпадъците*:

* Негодни за употреба лекарства;
* Негодни за употреба бои, лакове, мастила и т.н.;
* Опаковки, образувани след употреба на консумативи, съдържащи опасни вещества и абсорбенти, съдържащи опасни вещества;
* Негодна за употреба козметика;
* Живачни термометри;
* Отпадъци от детергенти, разтворители, киселини, основи.

В съответствие с изискванията на специализираните наредби, Кметовете на общини са задължени да организират събирането и на следните видове отпадъци:

* излязло от употреба електрическо и електронно оборудване.
* негодни за употреба батерии и акумулатори.
* отработени масла и отпадъчни нефтопродукти
* излезли от употреба гуми
* излязло от употреба електрическо и електронно оборудване (ИУЕЕО);

Общината има сключен договор с ***„НУБА Рециклиране” АД*** за предаване на негодни за употреба батерии и акумулатори (НУБА).

Системата за събиране на отработени масла и отпадъчни нефтопродукти изисква да се определят местата за събирането им и тези обекти да имат договори с фирма по оползотворяването им. Общината ще популяризира определените места за събирането на отработени масла и отпадъчни нефтопродукти сред обществеността. От годишния доклад за състоянието на околната среда – 2013 г. на РИОСВ-Бургас е отбелязано, че фирма „ЕПП Ойл" ЕООД, гр. Карнобат, ПЗ, парцел 10, кв. 11 има Резервоари за съхраняване на нефтосъдържащи отпадъци.

Системата за събиране на излезли от употреба гуми отново изисква сключване на договори с фирми по оползотворяване и определяне на местата за предаване както и популяризиране сред обществеността.

В случай, че се появят трудности за сключване на договор с фирми по оползотворяване на определени потоци отпадъци, Община Карнобат ще разработи и приложи информационна система за количеството на приетите опасни отпадъци от домакинства в Екопарка на Претоварна станция за отпадъци и отчитането им пред Общински съвет - Карнобат. Местата, където ще се събират такива отпадъци биха могли да включват следните дейности:

* Подаване на заявление за издаване на рег. документ за събиране и транспортиране на отпадъци съгласно чл. 78 от ЗУО.
* Обучение на отговорното лице.
* Популяризиране на дейността сред жителите.
* Транспортиране на събраните отпадъци до съответната площадка, за която има разрешително.
* Водене на изискуемата отчетност - книги, годишни отчети.

# Намаляване и постепенно премахване на нерегламентираните замърсявания на територията в общината

Основната причина за тези замърсявания е неспазването на законовите изисквания от страна на отделни жители. В тази връзка усилията на общинската администрация на община Карнобат ще са насочени в следните мерки:

## Почистване на нерегламентираните замърсявания

Периодично служители на Общината извършват проверки на територията на Община Карнобат и при констатиране на замърсявания и нерегламентирано изхвърляне на отпадъци на неразрешени за това места се вземат незабавни мерки за почистване на замърсените терени. При констатиране на нарушители, на виновните лица се съставя акт за административно нарушение.

## Спазване на наредбата за управление на отпадъците и поддържане на чистотата, издадена съгласно разпоредбите на чл. 19 от ЗУО

Общината ще се ръководи и ще следи за спазване на наредбата за управление на отпадъците и поддържане на чистотата, издадена, съгласно разпоредбите на чл. 19 от *Закона управление на отпадъците*.

## Закриване и рекултивация на съществуващото депо за битови отпадъци

Тази мярка се налага, тъй като сега действащото депо е с ограничен капацитет и не отговарят на нормативните изисквания.

Когато ПСО влезе в експлоатация, община Карнобат ще предприеме необходимите действия за закриване на Общинско депо – Карнобат.

**Общи изисквания към закриването на съществуващото депо за отпадъци**

Минималните изисквания за рекултивация на съществуващото общинско депо за неопасни битови отпадъци, ще се включат следните дейности:

1. Прибутване и уплътняване на натрупаните в депото отпадъци с цел намаляване на площта, предвидена за рекултивация.
2. Изграждане на отводнителни канавки за предотвратяване постъпването на повърхностни /скатни/ води в тялото на депото.
3. Провеждане на техническа рекултивация на депото:

* Полагане на пласт от земни маси с дебелина от един метър, като за долния петдесет сантиметров слой ще се използват глинести материали;
* Изграждане на газоотвеждаща система, включваща газови прозорци, разположени на разстояние от 10 m и вертикални газоотвеждащи кладенци;

1. Провеждане на биологична рекултивация на депото, чрез тревна, храстова и дървесна растителност, характерна за съответния район.

## Засилване на контрола по нерегламентирано изхвърляне на отпадъци

Периодично служители на Общината извършват проверки на територията на Община Карнобат и при констатиране на замърсявания и нерегламентирано изхвърляне на отпадъци на неразрешени за това места се вземат незабавни мерки за почистване на замърсените терени. При констатиране на нарушители, на виновните лица се съставя акт за административно нарушение.

## Информационно – разяснителна кампания сред обществеността

Най-ефективният начин да се предотвратят нерегламентирани замърсявания е да се убеди населението на общината, че това е дейност, която води до опасно замърсяване на околната среда и до лош вид на местността, което намалява качеството на живот в съответното населено място и води до намаляване на интереса от страна на евентуални инвеститори и туристи. Ето защо с помощта на кметовете и кметските наместници във всички населени места общинската администрация на община Карнобат ще провежда постоянна разяснителна дейност. Общината ще включи в образователните програми на детски градини и училища, материали и помагала, свързани с дейности по управлението на отпадъци. Участие в национална кампания „За чиста околна среда” и ежегодно организиране на кампании за почистване на обществени терени от замърсяване с отпадъци.

# Осигуряване на качествена услуга по управление на отпадъците в община Карнобат

В съответствие с наредбата за управление на отпадъците Кметът на общината планира, организира и контролира управлението на битовите, строителните и масово разпространените отпадъци, образувани на нейна територия, съобразно изискванията на ЗУО и свързаните с него подзаконови нормативни актове. Това гарантира чистотата на населените места, опазване здравето на населението и съхранена околна среда. Качественото управление на отпадъците има значение и за добрия изглед на населените места и околната среда около тях, което е важно за задържане на хората в общината и привличане на инвестиции и туристи. Почистената от отпадъци градска и природна среда е значим елемент за качеството на живота на хората в общината. Конкретните мерки за постигане на целта са както следва:

## Поддържане на ефективна система за организирано събиране и транспортиране на отпадъци

Основната цел на системата за сметосъбиране и сметоизвозване е да осигури чистотата на населените места и екологосъобразното транспортиране на отпадъците. Това изисква наличието на достатъчно и правилно разположени съдове за събиране на отпадъците, които са в изправно състояние; график на сметосъбиране, който позволява навременното освобождаване на съдовете от отпадъци и качествено транспортно оборудване за обслужването им. Тези условия се осигуряват от фирмата, на която е възложена дейността, в случая Община Карнобат. Към настоящия момент прилаганият график за сметосъбиране се счита за адекватен на условията в общината. В изчисленията на общинската администрация са заложени средства за регулярно обновяване на контейнерите за събиране на отпадъци.

## Разработване на система за изчисляване размера на таксата за битови отпадъци на база количеството на формирания отпадък

*Законът за местните данъци и такси* изисква от 2015 г. размера на таксата за битови отпадъци да се определя на база количеството на формирания отпадък. Законът казва, че когато не може да се установи количеството на битовите отпадъци, размерът на таксата се определя в левове на ползвател или пропорционално върху основа, определена от общинския съвет, която не може да бъде данъчната оценка на недвижимите имоти, тяхната балансова стойност или пазарната им цена. Към момента размерът на такса битови отпадъци в община Карнобат се определя пропорционално на данъчната оценка на имота, което не е обвързано с количеството на отпадъците, като по този начин за някои причинители на отпадъци (търговски обекти, предприятия, многочленни домакинства) размерът на таксата е недостатъчен, а за други нереално висок. В България все още не е въведен такъв метод поради редица организационни и финансови трудности. Предвид факта, че разходите за управление на отпадъците ще се увеличават в община Карнобат, а доходите на населението са ниски и съответно събираемостта на таксата намалява, общинската администрация ще предприеме необходимите мерки за въвеждане на нова система на таксуване, която отговаря на изискванията на законодателството, ще доведе до по-висока събираемост и въвежда по-ефективно принципа „замърсителят плаща“. За тази цел ще се проведе проучване на добрите практики и ще се направи анализ на възможните системи за въвеждане в община Карнобат. Ще се направят съответните изчисления за необходимите инвестиции, както, ако е необходимо, в оборудване, така и в кампании за информиране на обществеността. Определянето на размера на такса битови отпадъци въз основа на реално изхвърляното количество отпадъци е най-справедливият механизъм и също така е икономически инструмент, чрез който се насърчават предприятията и домакинствата да образуват по-малко количество отпадъци. Прилагането на подобни схеми за определяне заплащането на услугите по сметоизвозване и обезвреждане насърчава гражданите да купуват продукти, от които се образуват по-малко отпадъци (напр. за повторна употреба, с по малко опаковки и т.н.).

В държавите от Европейския съюз се прилагат различни схеми за заплащане на услугите по сметосъбиране и обезвреждане на отпадъци в зависимост от количеството на образуваните отпадъци. Съществуват различни механизми за облагане на жителите с такса в зависимост от количеството на образуваните отпадъци – закупуване на чували, стикери за маркиране на индивидуалните контейнери (цената им покрива разходите за сметоизвозване и обезвреждане на количеството отпадъци в чувала или контейнера), заявка на различни по големина контейнери, измерване на теглото на отпадъците и др. Масово разпространен вариант е заплащането на базова такса от всички граждани за периодично извозване на един основен контейнер, с която се обезпечават режийните разходи на системата и заплащане за всеки допълнително извозен контейнер в случай, че основният контейнер е недостатъчен за определено домакинство, предприятие или търговски обект. Община Карнобат ще се стреми към въвеждане на таксуване на база количество генерирани отпадъци, но ако това се окаже практически неприложимо, ще се търсят и други механизми.

## Организиране депонирането на отпадъци

На претоварната станция за отпадъци – Карнобат ще се извършват следните дейности:

* Претоварване (уплътняване) и транспортиране на битовия отпадък до регионално депо;
* Третиране на отпадъци от строителна и строително-ремонтна дейност и едрогабаритни отпадъци;

Действащия начин на работа е следният:

Сметоизвозващите транспортни средства с битовите отпадъци постъпват през КПП-то и след регистрация и претегляне разтоварват отпадъците директно в бункера на стационарната преса, където след процес на компактиране от пресата, битовите отпадъци се подават в голям контейнер. След напълване на контейнера, се извозват до регионално депо „Братово-Запад”.

За намаляване на количествата отпадъци за депониране ще е необходимо да се въведат мерки за разделното събиране на отпадъци от опаковки и сепариране на различни специфични отпадъчни потоци, което ще доведе до намаляване количествата на депонираните отпадъци.

Ще се предприемат действия за подобряване на системата за разделно събиране на отпадъци от опаковки, компостиране на зелените отпадъци и изграждане на сепарираща инсталация.

## Укрепване на административния капацитет на общинската администрация

С въвеждането на нови изисквания в националното законодателство непрекъснато се увеличава необходимостта от назначаване на допълнителен персонал и квалификацията му. За служителите, отговорни за управлението на отпадъците, ще бъдат осигурени посещения на семинари и курсове за обучение и квалификация. Ще се поддържа постоянна комуникация с Асоциация на еколозите от общините в България, която ефективно подпомагат служителите, отговорни по въпросите на опазването на околната среда и в частност управление на отпадъците. Ще се извърши подбор на персонал за работа в Претоварна станция за отпадъци – Карнобат.

# Времеви график и отговорни лица

## Времеви график за прилагане на мерките от плана за действие

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Специфични**  **цели/дейности** | **2014** | | **2015** | **2016** | | **2017** | **2018** | **2019** | **2020** | |
| **1. Намаляване генерирането на отпадъци в община Карнобат** | | | | | | | | | | |
| Дейности: | | | | | | | | | | |
| 1.1 Провеждане на информационна кампания сред обществеността за възможностите за намаляване генерирането на битови отпадъци |  | |  |  | |  |  |  |  | |
| **2. Намаляване депонирането на отпадъци от община Карнобат,** **увеличаване на количествата рециклирани и оползотворени отпадъци** | | | | | | | | | | |
| Дейности: | | | | | | | | | | |
| 2.1 Запознаване на обществеността с Претоварна станция за отпадъци – Карнобат и Екопарка, разположен в нея, като място за предаване на разделно събрани отпадъци от бита, едрогабаритни отпадъци от бита, ИУЕЕО – разпечатване на информационни брошури. |  | |  |  | |  |  |  |  | |
| 2.2 Закупуване на контейнери за домашно компостиране и биоразградими отпадъци и определяне на места за поставяне |  | |  |  | |  |  |  |  | |
| 2.3 Изграждане на инсталация за компостиране или оползотворяване на биоразградими отпадъци |  | |  |  | |  |  |  |  | |
| 2.4 Участие в реализиране на проект „Изграждане на инсталация за сепариране на смесения битов отпадък на Претоварна станция за отпадъци – Карнобат” |  | |  |  | |  |  |  |  | |
| 2.5 Контрол и мониторинг за разделно събиране на отпадъци от отпадъци от опаковки от населението |  | |  |  | |  |  |  |  | |
| 2.6 Упълномощаване на длъжностни лица, които да контролират спазване на забраната за изхвърляне на отпадъци, обозначени с маркировка за разделно събиране, в контейнери за смесени битови отпадъци |  | |  |  | |  |  |  |  | |
| 2.7 Сключване на договори с фирми по оползотворяване/контрол върху дейностите по третиране на отпадъците от специфичните потоци |  | |  |  | |  |  |  |  | |
| 2.8 Разработване и прилагане на информационна система за количеството на приетите опасни отпадъци от домакинства в Екопарка на Претоварна станция за отпадъци и отчитането им пред Общински съвет - Карнобат |  | |  |  | |  |  |  |  | |
| **3. Намаляване и постепенно премахване на нерегламентираните замърсявания на земната повърхност в община Карнобат** | | | | | | | | | | |
| Дейности: | | | | | | | | | | |
| 3.1 Почистване на  нерегламентираните  замърсявания | |  |  |  | |  |  |  |  | |
| 3.2 Спазване на наредбата за управление на отпадъците и поддържане на чистотата, издадена съгласно разпоредбите на чл. 19 от ЗУО | |  |  |  | |  |  |  |  | |
| 3.3 Закриване и рекултивация на съществуващото депо за битови отпадъци | |  |  |  | |  |  |  |  | |
| 3.2 Засилено прилагане на контрола върху неконтролирано изхвърляне и неконтролирано изгаряне на отпадъци и др. Неконтролирани методи за обезвреждане на отпадъци | |  |  |  |  | |  |  | |  |
| 3.3. Информационно-разяснителна кампания сред обществеността | |  |  |  |  | |  |  | |  |
| **4. Осигуряване на качествена услуга по управление на отпадъците в община**  **Карнобат** | | | | | | | | | | |
| Дейности: | | | | | | | | | | |
| 4.1 Поддържане на ефективна система за организирано събиране и транспортиране на отпадъци | |  |  |  |  | |  |  | |  |
| 4.2 Разработване на система за изчисляване размера на таксата за битови отпадъци на база количеството на формирания отпадък - Определяне на такса БО – такса вход Претоварна станция за отпадъци - Карнобат | |  |  |  |  | |  |  | |  |
| 4.3 Организиране депонирането на отпадъци | |  |  |  |  | |  |  | |  |
| 4.4 Укрепване на административния капацитет на общинската администрация | |  |  |  |  | |  |  | |  |

Легенда: - Година на реализация

## Разпределение на отговорностите за прилагане на мерките от плана за действие

|  |  |  |
| --- | --- | --- |
| **Специфични цели/дейности** | | **Отговорник за изпълнението** |
| **1. Намаляване генерирането на отпадъци в община Карнобат** | | |
| Дейности: | | |
| 1.1 Провеждане на информационна кампания сред обществеността за възможностите за намаляване генерирането на битови отпадъци | | Община Карнобат |
| **2. Намаляване депонирането на отпадъци от община Карнобат, увеличаване на количествата рециклирани и оползотворени отпадъци** | | |
| Дейности: | | |
| 2.1 Запознаване на обществеността с Претоварна станция за отпадъци – Карнобат и Екопарка, разположен в нея, като място за предаване на разделно събрани отпадъци от бита, едрогабаритни отпадъци от бита, ИУЕЕО – разпечатване на информационни брошури. | | Община Карнобат |
| 2.2 Закупуване на контейнери за домашно компостиране и биоразградими отпадъци и определяне на места за поставяне | | Община Карнобат |
| 2.3 Изграждане на инсталация за компостиране или оползотворяване на биоразградими отпадъци | | Община Карнобат |
| 2.4 Участие в реализиране на проект „Изграждане на инсталация за сепариране на смесения битов отпадък на Претоварна станция за отпадъци – Карнобат” | | Община Карнобат |
| 2.5 Контрол и мониторинг за разделно събиране на отпадъци от отпадъци от опаковки от населението | | Община Карнобат |
| 2.6 Упълномощаване на длъжностни лица, които да контролират спазване на забраната за изхвърляне на отпадъци, обозначени с маркировка за разделно събиране, в контейнери за смесени битови отпадъци | | Община Карнобат |
| 2.7 Сключване на договори с фирми по оползотворяване/контрол върху дейностите по третиране на отпадъците от специфичните потоци | | Община Карнобат  Организации по оползотворяване |
| 2.8 Разработване и прилагане на информационна система за количеството на приетите опасни отпадъци от домакинства в Екопарка на Претоварна станция за отпадъци и отчитането им пред Общински съвет - Карнобат | | Община Карнобат  Организации по оползотворяване |
| **3. Намаляване и постепенно премахване на нерегламентираните замърсявания на**  **земната повърхност в община Карнобат** | | |
| Дейности: | | |
| 3.1 Почистване на нерегламентираните замърсявания и предотвратяване на създаването на нови нерегламентирани такива | Община Карнобат | |
| 3.2 Спазване на наредбата за управление на отпадъците и поддържане на чистотата, издадена съгласно разпоредбите на чл. 19 от ЗУО | Община Карнобат | |
| 3.3 Закриване и рекултивация на съществуващото депо за битови отпадъци | Община Карнобат | |
| 3.4 Засилено прилагане на контрола върху неконтролирано изхвърляне и неконтролирано изгаряне на отпадъци и др. Неконтролирани методи за обезвреждане на отпадъци | Община Карнобат | |
| 3.5 Информационно - разяснителна кампания сред обществеността | Община Карнобат и Организации по оползотворяване | |
| **4. Осигуряване на качествена услуга по управление на отпадъците в община**  **Карнобат** | | |
| Дейности: | | |
| 4.1 Поддържане на ефективна система за организирано събиране и транспортиране на отпадъци | Община Карнобат,  Регионално сдружение за управление на отпадъци | |
| 4.2 Разработване на система за изчисляване размера на таксата за битови отпадъци на база количеството на формирания отпадък - Определяне на такса БО – такса вход Претоварна станция за отпадъци - Карнобат | Община Карнобат,  Общински съвет | |
| 4.3 Организиране депонирането на отпадъци | Община Карнобат | |
| 4.4 Укрепване на административния капацитет на общинската администрация | Община Карнобат, МОСВ | |

# Програма за капиталови инвестиции

Програмата за капиталови инвестиции включва всички инвестиции, които следва да бъдат направени за изпълнението на мерките заложени в настоящата програма**.**

Основни допускания:

* Запазване темпа на намаляване на населението, според пред-инвестиционните проучвания
* Умерено повишаване на икономическия растеж в общината.
* Реализацията на целите, респ. проектите заложени в настоящата Програма;
* В инвестиционните разходи са взети предвид само необходимите финансови средства за осъществяване на конкретната мярка, но не последващите експлоатационни разходи (ако има такива).

|  |  |  |  |  |  |
| --- | --- | --- | --- | --- | --- |
| **№** | **Цел/дейност** | **Срок** | **Отговорник за изпълнението** | **Очаквани годишни разходи/лева** | **Предлагани източници за финансиране** |
| **1.** | **Предотвратяване и намаляване на образуването на отпадъците** | | | | |
| 1.1 | Провеждане на информационна кампания сред обществеността за възможностите за намаляване генерирането на битови отпадъци | постоянен | Община Карнобат | 1 000 | Общински бюджет |
| **2.** | **Намаляване депонирането на отпадъци от община Карнобат, увеличаване на количествата рециклирани и оползотворени отпадъци** | | | | |
| 2.1 | Запознаване на обществеността с Претоварна станция за отпадъци – Карнобат и Екопарка, разположен в нея, като място за предаване на разделно събрани отпадъци от бита, едрогабаритни отпадъци от бита, ИУЕЕО – разпечатване на информационни брошури. | 2015-2020 г. | Община Карнобат | 1 000 | Общински бюджет |
| 2.2 | Закупуване на контейнери за домашно компостиране и биоразградими отпадъци и определяне на места за поставяне | 2015-2020 г. | Община Карнобат | 100 000 | Възможности за финансиране по оперативни програми |
| 2.3 | Изграждане на инсталация за компостиране или оползотворяване на биоразградими отпадъци | 2014-2020 г. | Община Карнобат | 50 000 | Частни инвестиции, Оперативна програма по околна среда |
| 2.4 | Участие в реализиране на проект „Изграждане на инсталация за сепариране на смесения битов отпадък на Претоварна станция за отпадъци – Карнобат” | 2016-2018 г. | Община Карнобат | 100 000 | Частни инвестиции, Оперативна програма по околна среда |
| 2.5 | Контрол и мониторинг за разделно събиране на отпадъци от отпадъци от опаковки от населението | 2014–2020 г. | Община Карнобат | - | Общински бюджет |
| 2.6 | Упълномощаване на длъжностни лица, които да контролират спазване на забраната за изхвърляне на отпадъци, обозначени с маркировка за разделно събиране, в контейнери за смесени битови отпадъци | 2014-2020 г. | Община Карнобат | - | Общински бюджет |
| 2.7 | Сключване на договори с фирми по оползотворяване/контрол върху дейностите по третиране на отпадъците от специфичните потоци | постоянен | Община Карнобат  Организации по оползотворяване | - | Бюджет на фирмите по оползотворяване |
| 2.8 | Разработване и прилагане на информационна система за количеството на приетите опасни отпадъци от домакинства в Екопарка на Претоварна станция за отпадъци и отчитането им пред Общински съвет - Карнобат | ежегодно | Община Карнобат  Организации по оползотворяване | - | Общински бюджет |
| **3.** | **Намаляване и постепенно премахване на нерегламентираните замърсявания на земната повърхност в общината** | | | | |
| 3.1 | Почистване на нерегламентираните замърсявания и предотвратяване създаването на нови нерегламентирани такива | постоянен | Община Карнобат | 20 000 | Общински бюджет |
| 3.2 | Спазване на наредбата за управление на отпадъците и поддържане на чистотата, издадена съгласно разпоредбите на чл. 19 от ЗУО | постоянен | Община Карнобат | - | - |
| 3.3 | Закриване и рекултивация на съществуващото депо за битови отпадъци | 2015-2018 г. | Община Карнобат | 50 000 | Общински бюджет, ПУДООС, Оперативни програми |
| 3.4 | Засилено прилагане на контрола върху неконтролирано изхвърляне и неконтролирано изгаряне на отпадъци и др. Неконтролирани методи за обезвреждане на отпадъци | Ежегодно | Община Карнобат | - | - |
| 3.5 | Информационно – разяснителна кампания сред обществеността, чрез: |  |  |  |  |
| 3.5.1 | Провеждане на информационни кампании за повишаване на общественото съзнание, за осъзнаване на екологичните рискове, свързани с изчерпване на ресурсите, генерирането и обезвреждането на отпадъците | ежегодно | Община Карнобат  Организации по оползотворяване | 40 000 | Общински бюджет  Организации по оползотворяване |
| 3.5.2 | Включване на управлението на отпадъците в образователните програми в детските градини и училища | 2014–2020 г. | Община Карнобат | 2 000 | Общински бюджет, външни източници на финансиране |
| 3.5.3 | Участие в национална кампания „За чиста околна среда” | постоянен | Община Карнобат | 50 000 | ПУДООС |
| 3.5.4 | Ежегодно организиране на кампании за почистване на обществени терени от замърсяване с отпадъци | постоянен | Община Карнобат | 5 000 | Общински бюджет,  Частни инвестиции |
| **4.** | **Осигуряване на качествена услуга по управление на отпадъците в община Карнобат** | | | | |
| 4.1 | Поддържане на ефективна система за организирано събиране и транспортиране на отпадъци | постоянен | Община Карнобат,  Регионално сдружение за управление на отпадъци | 2 000 | Общински бюджет |
| 4.2 | Разработване на система за изчисляване размера на таксата за битови отпадъци на база количеството на формирания отпадък - Определяне на такса БО – такса вход Претоварна станция за отпадъци - Карнобат | 2015-2020 г. | Община Карнобат,  Общински съвет | - | - |
| 4.3 | Организиране депонирането на отпадъци |  |  |  |  |
| 4.3.1 | Повишаване качеството на предлаганите услуги за събиране и транспортиране на битовите отпадъци | 2014-2020 г. | Община Карнобат | - | Общински бюджет |
| 4.3.2 | Оптимизиране на честотата и маршрутите за събиране и транспортиране на битови отпадъци | периодично | Община Карнобат | - | - |
| 4.3.3 | Закупуване на транспортни средства | периодично | Община Карнобат | 400 000 | Общински бюджет |
| 4.3.4 | Закупуване на нови контейнери за битови отпадъци | периодично | Община Карнобат | 416 745 | Общински бюджет  ПУДООС |
| 4.4 | Укрепване на административния капацитет на общината, чрез: |  |  |  |  |
| 4.4.1 | Подбор на персонал за работа в Претоварна станция за отпадъци - Карнобат | 2014-2015 г. | Община Карнобат | - | Общински бюджет |
| 4.4.2 | Провеждане на обучения с цел повишаване на класификацията на служителите, които имат отговорности по управление на отпадъците | периодично | Община Карнобат,  МОСВ,  НСОРБ | 7 000 | Общински бюджет |

# Прогнозни разходи на Претоварна станция за отпадъци - Карнобат

***Прогноза за разходите за 2015 г.***

|  |  |  |
| --- | --- | --- |
|  |  | **2015** |
| **1** | **Население, бр.** | 23 342 |
| **2** | **Сметосъбиране и извозване до ПСО, лв** | 480 000 |
| **3** | **Количество отпадъци до ПСО, тона** | 5 681 |
| **4** | **Цена на претоварване с ДДС, лв.** | 34 |
| **5** | **Допълнителни разходи по претоварване и транспорт до депо с ДДС (лв.)** | 193 168 |
| **6** | **Цена на тон на депо с ДДС при не достигане на целите на рециклиране (пълни отчисления по чл.64), лв.** | 47.7 |
| **7** | **Заплащане на депо, включени пълни отчисления, лв.** | 271 003 |
| **8** | **Общи разходи, лв.** | 944 171 |
| **9** | **80% от разходите, част домакинства, лв.** | 755 337 |
| **10** | **Разход на човек от населението, лв.** | 32 |

*Посочените крайни разходи на човек от населението са в рамките на социалната поносимост.*

Претоварна станция за отпадъци – Карнобат ще обслужва територията на общините Карнобат и Сунгурларе. Община Сунгурларе ще извозва битовия си отпадък до Претоварна станция за отпадъци - Карнобат, при което ще заплаща на Община Карнобат разходите по претоварване, транспортиране и депониране на битовите си отпадъци до Регионално депо – „Братово-Запад”.

Население на община Карнобат, 2014-2020 г.

|  |  |  |  |  |  |  |  |
| --- | --- | --- | --- | --- | --- | --- | --- |
| Община | **2014** | **2015** | **2016** | **2017** | **2018** | **2019** | **2020** |
| **Карнобат, бр.** | 23 832 | 23 342 | 22 846 | 22 355 | 21 869 | 21 387 | 20 910 |

Количества образувани битови отпадъци в община Карнобат, 2014-2020 г

|  |  |  |  |  |  |  |  |
| --- | --- | --- | --- | --- | --- | --- | --- |
| Община | **2014** | **2015** | **2016** | **2017** | **2018** | **2019** | **2020** |
| **Карнобат, бр.** | 6 707 | 6 569 | 6 494 | 6 418 | 6 341 | 6 263 | 6 185 |

Норма на натрупване по групи населени места, съгласно Методиката

|  |  |
| --- | --- |
| **Група населени места** | **25-50 хил. жители** |
| Норма на натрупване, kg/жител/година | 334.9 |

# Експлоатационни разходи на Претоварна станция за отпадъци (ПСО) – Карнобат

Експлоатационните разходи на претоварната станция – Карнобат включват разходите за уплътняване и претоварване на битовите отпадъци на специализирани контейнери, за транспортиране на контейнерите с отпадъци до регионалното депо, за третиране на строителните отпадъци, както и разходите по поддържане на площадката на станцията. Общите разходи са разпределени между битови и строителни отпадъци от бита в съотношение 90 към 10 %.

**Разходи за електроенергия**

| **Инсталация** | **Инсталирана единична мощност**  **kW** | **Броя** | **Обща инст. Мощност**  **kW** | **Кедн** | **Кнат** | **Раб. часове/ден** | **Раб. дни/ год.** | **Консумирана ел. енергия**  **kWh/год.** |
| --- | --- | --- | --- | --- | --- | --- | --- | --- |
| **Статичен компактор** | 15 | 1 | 15 | 1 | 0.8 | 6 | 260 | 12,480 |
| **Площадково осветление** | 0.25 | 18 | 4.5 | 1 | 0.8 | 8 | 365 | 10,512 |
| **Сградно осветление** | 95 | 1 | 95 | 0.5 | 0.8 | 2 | 260 | 19,760 |
| **Отопление** | 60 | 1 | 60 | 0.6 | 0.75 | 4 | 120 | 12,960 |
| **Вентилация** | 34 | 1 | 34 | 0.75 | 0.5 | 4 | 260 | 13,260 |
| **Климатизация** | 48 | 1 | 48 | 0.5 | 0.5 | 4 | 260 | 12,480 |
| **Площадкови ВиК и др.** | 13 | 1 | 13 | 0.1 | 0.8 | 4 | 260 | 1,082 |
|  |  |  |  |  |  |  | **общо:** | **82,534** |

Разходите за електроенергия са определени на 29 741 лв. без ДДС, въз основа на цените на „ЧЕЗ Електро България“ АД от 30.12.2013 г. /http://www.cez.bg/bg/tseni/tseni-na-el-energiya/za-snabdyavane.html/, и включват и акциз.

**Разходи за горива (автомобилно гориво-нафта)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Агрегат** | **Мощност на двигателя** | **Броя** | **Обща мощност** | **Кедн** | **Специф. разход** | **Раб.час/ден** | **Раб. дни/ год** | **Консумация на гориво** |
|  | kW |  | kW |  | l/kWh |  |  | l/год. |
| **Влекач** | 200 | 2 | 317 | 0.8 | 0.15 | 4 | 260 | 39,527 |
| **Роторна трошачка** | 100 | 1 | 100 | 0.5 | 0.15 | 6 | 260 | 11 ,700 |
| **Лекотоварен автомобил** | 75 | 1 | 75 | 0.8 | 0.12 | 3 | 260 | 5, 616 |
| **Мотокар** | 70 | 1 | 70 | 0.6 | 0.12 | 6 | 260 | 7, 862 |
| **Колесен челен товарач** | 70 | 1 | 70 | 0.6 | 0.12 | 6 | 260 | 7 ,862 |
|  |  |  |  |  |  |  | **общо:** | **72,567** |

Цената на горивото е приета 2.2 лв. без ДДС. Разходите за влекача са отнесени към разходите за битови отпадъци, а тези за трошачката – към строителните отпадъци. Останалите разходи са разпределени между битови и строителни от бита в съотношение 90% към 10%.

**Разходи за вода (водоснабдяване)**

|  |  |  |  |  |
| --- | --- | --- | --- | --- |
| **Консуматор** | **Дневен разход** | **Раб. дни** | **Кедн** | **Год. разход** |
|  | литър | Бр. |  | m3 |
| **Администрация и битови** | 720 | 260 | 0.4 | 75 |
| **Хале ПСО** | 380 | 260 | 0.4 | 40 |
| **Гараж, автомивка, РР** | 160 | 260 | 0.5 | 21 |
| **КПП** | 30 | 260 | 0.4 | 3 |
| **Оросяване, улично миене** | 500 | 260 | 0.4 | 52 |
|  |  |  | **общо:** | **190** |

Цената на доставяне на вода е съгласно утвърдената от ДКЕВР цена за „В и К” Бургас в размер на 1.1 лв. на m3 без ДДС. Пречистените води ще се заустват във водоприемник.

**Разходи за персонал**

| **Длъжност** | **Брой** | **Квалификация** |
| --- | --- | --- |
| Управител на ПСО | 1 | Висшист, техническа специалност, опит в експлоатация на пресоваща и транспортна техника |
| Приемчик-контрольор | 1 | Средно образование, контрол, регистрация и отчетност на постъпващите отпадъци и напускащите автомобили и товари |
| Оператор на претоварна преса | 1 | Средно техническо образование, обслужване на специализирана техника (статичен компактор) |
| Оператор на трошачката за строителни и ЕГО | 0.5 | Лиценз за работа със специализирана техника – трошачка/шредер |
| Оператор с челен товарач и мотокар | 0.5 | Лиценз за работа със специализирана техника – вътрешно заводски транспорт |
| Водач на камион-влекач | 1 | Свидетество за управление на МПС, категория СЕ, опит с контейнеровоз с ремарке |
| Автомонтьор | 1 | Средно техническо образование, поддръжка на транспортна техника и маяини за третиране на отпадъци |
| Електротехник | 1 | Средно техническо образование,поддръжка на площадковите инсталации |
| Общ работник | 1 | Минимум основно образование |
| **Общо:** | **8** |  |

Претоварната станция ще работи на едносменен режим – 8 часа, пет дни в седмицата. Ще има денонощната охрана на обекта.

**Експлоатационни разходи ПСО Карнобат**

|  |  |  |  |
| --- | --- | --- | --- |
| **Експлоатационни разходи ПСО Карнобат** | **Количества** | **Единична цена** | **Обща сума, лв** |
| **Сумарни разходи** |  |  | 298 000 |
| **Разходи битови** |  |  | 238 000 |
| **Разходи строителни** |  |  | 61 000 |
| **Възнаграждения, вкл. нощна охрана** |  |  | 77 000 |
| в т.ч. битови отпадъци |  |  | 65 000 |
| в т.ч. строителни отпадъци |  |  | 12 000 |
| **горива** |  |  | 160000 |
| в т.ч. битови отпадъци | 69127 | 2.2 | 129000 |
| в т.ч. строителни отпадъци | 13834 | 2.2 | 31000 |
| **електроенергия** | 147 234 | 0.2 | 17000 |
| в т.ч. битови отпадъци |  | 90% | 15000 |
| в т.ч. строителни отпадъци |  | 10% | 2000 |
| **вода и пречистване** | 190 | 1.1 | 240 |
| **поддръжка сгради и инфраструктура** | 1 600 000 | 0.75% | 12000 |
| **поддръжка оборудване и техника** | 1 225 000 | 1-4% | 33000 |
| в т.ч. битови отпадъци | 18000 |  | 18000 |
| в т.ч. строителни отпадъци | 14893.6 |  | 15000 |

**Цена на претоварване на ПСО Карнобат**

***Компонент на цената за покриване на експлоатационните разходи, Карнобат***

|  |  |  |  |
| --- | --- | --- | --- |
| **Стойности без ДДС** | **Експлоатационни разходи, лв.** | **Количества на ПСО, т.** | **Цена на тон без ДДС, лв.** |
| ПСО Карнобат (претоварване и транспорт до депо) | 238 000 | 8 400 | 28,33 |

***Цена за временно съхранение на опасни отпадъци от бита на „Екопарк” на ПСО – Карнобат***

|  |  |  |  |
| --- | --- | --- | --- |
|  | **Експлоатационни разходи, лв без ДДС** | **Количества на ПСО, тонове** | **Цена на тон без ДДС, лв.** |
| Опасни отпадъци от бита | 101 000 | 900 | 112 |

*Тази цена отразява само разходите за временно съхраняване.*

Претоварна станция за отпадъци – Карнобат ще обслужва територията на общините Карнобат и Сунгурларе. Община Сунгурларе ще извозва битовия си отпадък до Претоварна станция за отпадъци - Карнобат, при което ще заплаща на Община Карнобат разходите по претоварване, транспортиране и депониране на битовите си отпадъци до Регионално депо – „Братово-Запад”.

##### КООРДИНАЦИЯ С ДРУГИ ОБЩИНСКИ ПЛАНОВЕ И ПРОГРАМИ

За ефективното използване на процеса за стратегическо планиране на общинско ниво, съществено значение има връзката между отделните стратегически документи.

Общинската програма за управлението на отпадъците е елемент от цялостната система за планиране на развитието на община Карнобат. При разработването на целите на общинската програма за управление на отпадъците са взети предвид анализите и предвижданията на някои национални плана, от които пряко или косвено произтичат част от мерките, заложени в него. От своя страна изпълнението на ОПУО ще допринесе в по-малка или по-голяма степен постигането на целите на националните планови документи, посочени по-долу.

# Национални програмни документи

## Национален стратегически план за поетапно намаляване количествата на биоразградимите отпадъци, предназначени за депониране 2010-2020 г.

Планът е разработен с цел подобряване на околната среда в резултат на намаленото депониране и производството на продукти от биоразградими битови отпадъци, които представляват почти две трети от генерираните битови отпадъци и най - вече ограничаване на емисиите на парникови газове и подобряване на качеството на почвите в страната. В изпълнение на европейската директива за депата за отпадъци предвидените мерки в плана предвиждат количествата биоразградими битови отпадъци да намалеят до 50% от депонираните в страната такива отпадъци през 2013г. и до 35% от депонираните в страната такива отпадъци през 2020г.

ОПУО включва мерки, които надграждат, подпомагат и продължават изпълнението на националния стратегически план за биоразградимите отпадъци.

## Национален стратегически план за управление на отпадъците от строителството и разрушаване на територията на Р. България за периода 2011-2020 г.

Основната цел на плана е да се допринесе за устойчивото развитие на Р. България, чрез рециклиране и оползотворяване на 70% от строителните отпадъци към 2020г., което да доведе до намаляване на въздействията върху околната среда, причинени от генерираните им, подобряване на ефективността на използване на ресурсите, увеличаване отговорностите на замърсителите, стимулиране на инвестициите за управление на отпадъците.

ОПУО включва мерки, които надграждат, подпомагат и продължават изпълнението на стратегическия план за управление на строителните отпадъци до 2020г.

## Национален план за управление на утайките от ПСОВ до 2020г. /проект/

Утайките от ПСОВ са отпадък, чието количество в България ще се увеличава поради изграждането на нови канализации и ПСОВ с цел подобряване на качеството на речните и морските води в страната. В тази връзка под координацията на МОСВ е разработен Проект на Национален план за управление на утайките до 2020г., който се очаква да бъде одобрен от министъра на околната среда и водите до средата на 2014г. Планът прогнозира количествата утайки, които се очаква да бъдат генерирани в резултат на пречистването на отпадъчни води до 2020г., определя възможностите за оползотворяването им и поставя цел до 2020г. този поток отпадъци да бъде 100% оползотворен по екологосъобразен начин, вместо преобладаващо да се депонира.

## Трети национален план за изменение на климата 2013 – 2020 г*.*

С Третия план за действие по изменение на климата се залагат основите на преход към нисковъглеродно и ресурсно-ефективно развитие на страната ни. Основните мерки за сектор „Отпадъци“ в Третия национален план по изменение на климата са насочени към ограничаване на депонирането на битови отпадъци, преустановяване на експлоатацията на депа, неотговарящи на изискванията и закриване на депата с преустановена експлоатация, улавяне и изгаряне на биогаза от утайките от ПСОВ.

## Актуализиран национален план за действие за управление на устойчивите органични замърсители в Р. България 2012-2020г.

Планът има за цел да се намали риска за човешкото здраве и околната среда от устойчивите органични замърсители. Част от залежалите устойчиви органични замърсители-пестициди, които по същество са опасни отпадъци, са предмет на подробни анализи и мерки в плана. Именно залежалите пестициди са пресечната точка на двата плана, които предвиждат идентични мерки за решаване на проблема и по-конкретно износ извън страната за окончателно обезвреждане.

# Общински програмни документи

## Областната стратегия за развитие на област Бургас за периода 2014 -2020 г.

Стратегията за развитие на Бургаска област е основен програмен документ, който определя дългосрочните цели и приоритети на областната политика за развитие и устройство и съгласува целите и приоритетите на плановите документи от по-високите нива Националната стратегия за регионално развитие и Регионалния план за развитие на Югоизточен район, с политиките и ресурсите на общинско ниво. Областната стратегия има интегрален характер, като обхваща създаването на условия за балансирано и устойчиво развитие на областта и общините в нея. По своята същност тя е основен ориентир за общинските планове за развитие, източник на идеи и стратегически документ за разработване на конкретни мерки в тях.

## Общински план за развитие на Община Карнобат 2014-2020г.

Общинският план за развитие на община Карнобат за периода 2014 -2020 г. е документ за стратегическо планиране на устойчиво интегрирано развитие на територията на общината, който се разработва в съответствие с предвижданията на Областната стратегия за развитие на област Бургас за периода 2014 -2020 г. Планът е съобразен със специфичните условия, ред и изисквания за прилагане на нормативните документи, свързани с местното самоуправление, териториалното устройство, опазването на околната среда, кадастъра и имотния регистър за територията на общината. Очаква се с изпълнението на тези планове да бъдат решени ключови въпроси на икономическото, социалното и екологичното развитие на местните общности като равностойни партньори в регионалното развитие на страната и в ЕС.

ОПУО включва мерки, които надграждат, подпомагат и продължават изпълнението на Общински план за развитие на Община Карнобат 2014-2020г.

## Проект „Изграждане на регионална система за управление на отпадъците в регион Бургас“ подобект “Изграждане на претоварна станция за отпадъци – Карнобат”

Целта на проекта е изграждане на необходимата инфраструктура за екологосъобразното обезвреждане на цялото количество битови отпадъци, генерирани на територията на Регион Бургас. Претоварната станция за отпадъци гр. Карнобат ще обслужва Община Карнобат и Община Сунгурларе.

##### Система за наблюдение, контрол и отчитане на програмата за управление на отпадъците на Община Карнобат

Мониторингът на Програмата за управление на отпадъците може да се определи като процес на системно и непрекъснато събиране и анализ на информация относно хода на реализацията на ПУО и постигане на поставените цели и резултати. Информацията се събира и анализира по определен брой индикатори за постигане на резултати и цели. Мониторингът се извършва непрекъснато, като показателите се следят ежемесечно от главен експерт „Екология“, докладват се ежегодно пред Общинския съвет и се публикуват на интернет сайта на Общината. Оценката е преценка доколко ПУО постига очакваното въздействие и потребностите на жителите на Общината. Тя се извършва веднъж през 2017 г. и веднъж след края на изпълнение на Програмата – през 2021 г. Мониторингът и оценката се основават на един обобщен модел на разработване и осъществяване на публични политики и програми. Той представя съотношението между поставените цели, вложените ресурси, извършените действия, постигнатите резултати и осъществените въздействия. Мониторингът и оценката са средство не само за разбиране на проблемите, но и за намирането на осъществими решения. Процесът на контрол на публичната политика използва резултатите от мониторинга и оценката, за да прецени дали са необходими корекции в ПУО. Орган за контрол по изпълнение на общинската програма за управление на отпадъците е Общински съвет – гр. Карнобат. Кметът на общината информира ежегодно Общинския съвет и обществеността за изпълнението на програмата през предходната календарна година. За целта той изготвя *Отчет за изпълнение на Програмата за управление на отпадъците през предходната година.* Отчетът се представя в срок до 31 март, като копие от отчета се изпраща на РИОСВ-Бургас. В случай на необходимост от промяна на ПУО се внася съответно предложение, което се приема или отхвърля от Общинския съвет. Програмата ще бъде актуализирана при промяна във фактическите и/или нормативните условия.

В процеса на мониторинг и оценка ще се проследява изпълнението на целите на програмата по изброените индикатори в следващата *Таблица 25*.

*Таблица 25. Индикатори за осъществяване на мониторинг по изпълнение на целите на Програма за управление на отпадъците 2014-2020г. на община Карнобат*

|  |  |  |  |  |  |
| --- | --- | --- | --- | --- | --- |
| **№** | **Специфични**  **цели/очаквани**  **резултати** | **Индикатори за постигане на цел** | **Източник на данни** | **Отговорно лице** | **Срокове** |
| 1. | **Предотвратяване и намаляване на образуването на отпадъците в община Карнобат** | -Общо количество генерирани битови отпадъци, kg/ж/год;  -Общо количество генерирани битови отпадъци от домакинствата, kg/ж/год;  -Общо количество генерирани битови отпадъци от стопанските субекти, kg/ж/год. | * НСИ * Общинска администрация | Главен експерт „Екология“ на община Карнобат | Ежегодно |
|  | **Очаквани резултати** |  |  |  |  |
| 1.1. | Намаляване на дела на рециклируемите отпадъци в общите отпадъци | Морфологичен състав на отпадъците, % по видове. | Общинска администрация | Главен експерт „Екология“ на община Карнобат | Постоянен |
| **2.** | **Намаляване депонирането на отпадъци от община Карнобат, увеличаване на количествата рециклирани и оползотворени отпадъци** | Количество депонирани битови отпадъци от община Карнобат. Количествата рециклирани и оползотворени отпадъци. | Общинска администрация | Главен експерт „Екология“ на община Карнобат | Ежегодно |
|  | **Очаквани резултати** |  |  |  |  |
| 2.1. | Изградена система за разделно събиране на биоразградимите отпадъци. | -Брой населени места включени в системата за разделно събиране на биоразградимите отпадъци;  -Брой инсталирани контейнери за биоразградими отпадъци. | Общинска администрация | Главен експерт „Екология“ на община Карнобат | Ежегодно |
| 2.2. | Изградена площадка за компостиране на биоотпадъци на ПСО. | -Налична площадка за компостиране на биоотпадъци на ПСО;  -Количество компостирани отпадъци, т;  -Съотношение на количеството компостирани спрямо общото количество отпадъци. | * Общинска администрация; * Оператор на площадката за компостиране; | Главен експерт „Екология“ на община Карнобат | * 2015 г.; * Ежегодно |
| 2.3. | Домакинствата използват домашното компостиране | -Брой включени домакинства в домашно компостиране;  -Брой раздадени компостери | Общинска администрация | Главен експерт „Екология“ на община Карнобат | Ежегодно |
| 2.4. | Функционираща система за разделно събиране на специфични потоци отпадъци | -Брой събирани специфични потоци отпадъци;  -Количество събрани специфични отпадъци по отделните потоци отпадъци, тона | * Общинска администрация * Фирми, с които са сключени договори | Главен експерт „Екология“ на община Карнобат | Ежегодно |
| 2.5. | Увеличено количество събрани отпадъци от опаковки | Количество събрани отпадъци от опаковки по видове: хартия и картон, пластмаса, стъкло, метал, (тона) | Фирма по оползотворяване | Главен експерт „Екология“ на община Карнобат | Ежегодно |
| 2.6. | Увеличено количество събрани рециклируеми отпадъци от опаковки | Количество събрани рециклируеми отпадъци от опаковки по видове: хартия и картон, пластмаса, стъкло, метал, тона | Фирма по оползотворяване | Главен експерт „Екология“ на община Карнобат | Ежегодно |
| 2.7. | Функционираща база данни за всички отпадъчни потоци в отговорността на кмета на общината | -Брой отпадъчни потоци, представени в базата данни;  -Качество на наличната информация. | Общинска администрация | Главен експерт „Екология“ на община Карнобат | Постоянно |
| **3.** | **Намаляване и постепенно**  **премахване на нерегламентираните замърсявания на земната повърхност в** **община Карнобат** | -Брой нерегламентирани замърсявания;  -Замърсена площ, m2 | Общинска администрация | Главен експерт „Екология“ на община Карнобат | Ежегодно |
|  | **Очаквани резултати** |  |  |  |  |
| 3.1. | Всички  нерегламентирани замърсявания са почистени | -Брой почистени замърсени терени;  -Площ на почистените терени, m2 | Фирма, с която е сключен договор | Главен експерт „Екология“ на община Карнобат | Ежегодно |
| 3.2. | Намаляване и преустановяване на замърсяването на терени с отпадъци | Брой нововъзникнали замърсени терени | Кметове и Кметски наместници | Главен експерт „Екология“ на община Карнобат | Постоянен |
| 3.3 | Закриване и рекултивация на съществуващото депо за битови отпадъци | План за закриване на общинското депо за битови отпадъци | Община Карнобат | Община Карнобат | 2015-2018 |
| **4.** | **Осигуряване на качествена услуга по управление на отпадъците в община Карнобат** | -Събираемост на такса битови отпадъци, %;  -Брой жалби във връзка с управлението на отпадъците. | Общинска администрация | Главен експерт „Екология“ на община Карнобат | Постоянен |
|  | **Очаквани резултати** |  |  |  |  |
| 4.1. | Осигурена чистота в населените места | Брой регистрирани замърсявания в населените места | Инспектори по чистотата;  Жителите. | Главен експерт „Екология“ на община Карнобат | Постоянен |
| 4.2. | Прегледен външен вид на Контейнерите | Брой разположени амортизирани контейнери | Инспектори | Главен експерт „Екология“ на община Карнобат | Постоянен |
| 4.3. | Навременно извозване на Отпадъците | Брой регистрирани ненавременни извозвания | Инспектори | Главен експерт „Екология“ на община Карнобат | Постоянен |
| 4.4. | Въведена система за изчисляване на такса битови отпадъци на база количество на формирания отпадък - Определяне на такса БО – такса вход Претоварна станция за отпадъци - Карнобат | Начин на изчисляване на такса битови отпадъци | Общинска администрация | Главен експерт „Екология“ на община Карнобат | Постоянен |
| 4.5. | Рекултивиране на депото | -Количество приети отпадъци на общинското депо, тона;  -Извършена рекултивация на общинското депо. | * Оператор на депото; * Общинска администрация. | Главен експерт „Екология“ на община Карнобат | 2015-2018 |
| 4.6. | Отпадъците на община Карнобат се извозват на ПСО | Количество приети отпадъци на ПСО, тона | Оператор на ПСО | Главен експерт „Екология“ на община Карнобат | Ежегодно от стартирането на ПСО |
| 4.7. | Жителите спазват изискванията за изхвърляне на отпадъци | Брой наложени глоби и издадени предписания на жители във връзка с отпадъците | Инспектори | Главен експерт „Екология“ на община Карнобат | Постоянен |
| 4.8. | Броят служители в общинската администрация е достатъчен за качествено изпълнение на дейностите по управление на отпадъците | Брой служители в община Карнобат с отговорности в сферата на управление на отпадъците | Общинска администрация | Главен експерт „Екология“ на община Карнобат | Ежегодно |
| 4.9. | Служителите в общинската  Администрация, които редовно повишават своята квалификация в сферата на управление на отпадъците | -Брой сертификати за преминати обучения по управление на отпадъците от служители в община Карнобат;  -Теми на обученията. | Структури, предоставящи обучение | Главен експерт „Екология“ на община Карнобат | Ежегодно |
| 4.10. | Разходите за управление на отпадъците се покриват от събраната такса битови отпадъци | Съотношение приходи-разходи за управление на отпадъците | Счетоводство на общинската администрация | Главен счетоводител на община Карнобат | Ежегодно |
| 4.11. | Постигане на събираемост на такса БО на ниво 75% | Събираемост на такса битови отпадъци, % | Счетоводство на общинската администрация | Главен счетоводител на община Карнобат | Ежегодно |